**ZMLUVA O DIELO**

**„****Využitie geotermálnej energie v Košickej Kotline“**

**uzatvorená podľa ustanovenia § 536 a nasl. Obchodného zákonníka č. 513/1991 Zb.**

**v znení neskorších predpisov medzi:**

Obchodné meno: **MH Teplárenský holding, a.s.**

sídlo: Turbínová 3, 831 04 Bratislava – mestská časť Nové Mesto

IČO: 36 211 541

DIČ: 2020048580 IČ DPH: SK2020048580

IBAN: SK17 1100 0000 0026 2706 4293 BIC (SWIFT): TATRSKBX

zapísaná v Obchodnom registri Mestského súdu Bratislava III, oddiel Sa, vložka č. 7386/B

v mene spoločnosti konajú Ing. Ján Kluch, predseda predstavenstva, a JUDr. Róbert Spál, LL.M., MBA, podpredseda predstavenstva,

(ďalej len „**objednávateľ**“)

**a**

Obchodné meno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sídlo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ IČ DPH: \_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ BIC (SWIFT): \_\_\_\_\_\_\_\_\_\_\_\_\_\_

zapísaná v Obchodnom registri \_\_\_\_\_\_\_\_\_\_ súdu \_\_\_\_\_\_\_\_\_\_\_\_\_\_\_\_\_, oddiel \_\_\_\_, vložka č. \_\_\_\_\_\_\_

v mene spoločnosti koná/konajú \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej len„**zhotoviteľ**“)

(objednávateľ a zhotoviteľ ďalej spoločne len „**zmluvné strany**“)

**takto:**

# PREDMET ZMLUVY

* 1. Predmetom tejto zmluvy je vykonanie diela **Využitie geotermálnej energie v Košickej Kotline** (ďalej len „**dielo**“). Dielo je rozdelené na samostatné časti podľa príslušnej projektovej dokumentácie pre výber zhotoviteľa na:

1. Časť od L1 po Rozdeľovací uzol tepla (RUT),
2. SO 20 – SPOJOVACÍ TEPLOVOD OLŠOVANY - BIDOVCE SO 21 – TEPLOVOD KOŠICE OLŠOVANY,
3. Geotermálne stredisko (GS) Svinica Ďurkov.
   1. Zhotoviteľ sa touto zmluvou zaväzuje vykonať dielo vrátane zabezpečenia dodávok materiálov, stavebných a iných výrobkov, stavebných hmôt, dielcov, náhradných dielov, surovín a iných vecí určených na zapracovanie do diela a potrebných na jeho zhotovenie (ďalej len „**materiál**“), vykonania montážnych činností všetkých dotknutých profesií, nábehu a uvedenia zariadenia do autonómnej diaľkovo riadenej prevádzky v nadväznosti na existujúcu technológiu objednávateľa, vykonania všetkých činností skúšobného, revízneho a i. charakteru potrebných pre dokladovanie bezpečného prevádzkovania diela, vyžadovaných legislatívou a kybernetickou bezpečnosťou, a vrátane vykonania projektových inžinierskych a ďalších súvisiacich činností v rozsahu podľa tejto zmluvy a objednávateľ sa zaväzuje riadne a včas vykonané dielo od zhotoviteľa prevziať a zaplatiť zhotoviteľovi cenu za dielo podľa podmienok stanovených touto zmluvou. Bližšia špecifikácia diela vrátane požiadaviek na dielo je uvedená v odseku 1.3 tohto článku, v prílohách A až C, F a G k tejto zmluve, ako aj v nasledovnej podkladovej dokumentácii:
4. projektová dokumentácia pre výber zhotoviteľa, arch. č. 23P001, na stavbu „Využitie geotermálnej energie v Košickej Kotline“, vypracovaná spoločnosťou ECONS ENERGY a.s. so sídlom Zádielska 3, 040 01 Košice (ďalej len „**DVZ**“),
5. záverečné stanovisko Ministerstva životného prostredia Slovenskej republiky (ďalej len „**SR**“) č. 1090/98-4.2 zo dňa 9. januára 2002 a rozhodnutie Ministerstva životného prostredia SR č. 11623/2023-11.1.1/pb, 81330/2023, 81331/2023-int zo dňa 23. októbra 2023,
6. stavebné povolenia
   * + 1. k časti diela podľa odseku 1.1 písmeno a) tohto článku: stavebné povolenie Obce Bidovce č. 272/2023-Bi zo dňa 16. októbra 2023,
       2. k časti diela podľa odseku 1.1 písmeno b) tohto článku: stavebné povolenie Obce Bidovce č. 350/2007-Bi zo dňa 30. júla 2007 a jeho predlženia č. 465/2010-Bi zo dňa 29. septembra 2010, č. 469/2014-Bi zo dňa 27. októbra 2014, č. 545/2017-Bi zo dňa 6. decembra 2017, č. 461/2020-Bi zo dňa 11. decembra 2020 a č. 406/2023-Bi zo dňa 29. decembra 2023, rozhodnutie Obce Bidovce o zmene stavby pred dokončením č. 347/2023-Bi zo dňa 13. decembra 2023 a rozhodnutie Úradu pre územné plánovanie a výstavbu SR, Regionálneho úradu pre územné plánovanie a výstavbu Košice, č. 01506/2024-16.1.2. zo dňa 21. júna 2024,
       3. k časti diela podľa odseku 1.1 písmeno c) tohto článku: stavebné povolenie Obce Bidovce č. 480/2007-Bi zo dňa 17. septembra 2007 a jeho predĺženia č. 611/2017-Bi zo dňa 24. novembra 2017 a č. 464/2020-Bi zo dňa 7. októbra 2020, stavebné povolenie č. 264/2012-Bi zo dňa 20. júla 2012 a jeho predĺženia č. 613/2017-Bi zo dňa 24. novembra 2017 a č. 460/2020-Bi zo dňa 7. októbra 2020 a rozhodnutie Obce Bidovce č. 336/2023-Bi o zmene stavby pred dokončením zo dňa 2. októbra 2023 v znení opravy č. 336/2023-Bi zo dňa 31. októbra 2023 a č. 154/2024-Bi zo dňa 11. marca 2024,
7. výkazy výmer podľa DVZ na stavbu „Využitie geotermálnej energie v Košickej Kotline“, arch. č. 23P001 – celkové náklady stavby,
8. rozhodnutie Pamiatkového úradu SR č. OVŠS-02/517-3/3879/GL zo dňa 27. augusta 2002, vyjadrenie Archeologického ústavu Slovenskej akadémie vied Nitra, Výskumného pracovného strediska AÚ SAV Košice, zn. 468/02-VPS zo dňa 10. júla 2002 a zn. 109/06-VPS zo dňa 15. februára 2006, stanovisko Krajského Pamiatkového úradu Košice zn. 1097/2002 zo dňa 8. augusta 2002 a zn. KPUKE-2023/21288-2/96922/DU zo dňa 29. novembra 2023 a podklady k Záchrannému archeologickému prieskumu,
9. záverečná správa geologickej úlohy „Podrobný inžinierskogeologický a hydrogeologický prieskum v lokalite Vyšné Opátske, Košice“, reg. č. Geofondu 1034/2023 spracovaná spoločnosťou GEOFOS s.r.o. so sídlom P. O. Hviezdoslavova 3778/68, 010 01 Žilina a záverečná správa geologickej úlohy „Trasa teplovodu Košice – Ďurkov“, reg. č. Geofondu 641/2020 (správne 223/2024) spracovanej spoločnosťou CAD-ECO a.s. so sídlom Trnavská cesta 27, 831 04 Bratislava,

dokumentácia uvedená v písmenách a) až f) tohto odseku je dostupná na nasledujúcich webových sídlach objednávateľa:

<https://docs.mhth.sk/MHTH/Geoterm_Kosice_1/1_2_a_DVZ_1_Cast_podla_ZoD_1_1_a_L1_RUT.zip>

[https://docs.mhth.sk/MHTH/Geoterm\_Kosice\_2\_1/1\_2\_a\_DVZ\_2\_Cast\_podla\_ZoD\_1\_1\_b\_SO20a21\_1z2.zip](https://eur05.safelinks.protection.outlook.com/?url=https%3A%2F%2Fdocs.mhth.sk%2FMHTH%2FGeoterm_Kosice_2_1%2F1_2_a_DVZ_2_Cast_podla_ZoD_1_1_b_SO20a21_1z2.zip&data=05%7C02%7Canton.zsigmondy%40mhth.sk%7Ca2f2f31c33994b0039a708dd5af22a7b%7C8bc7db3266af4cddbbb3d46538596776%7C0%7C0%7C638766718320256815%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=0ZINRMLDDoF%2BPCzCS96aijJbNXrPKDoYRX%2Ftt4NmRoA%3D&reserved=0)

[https://docs.mhth.sk/MHTH/Geoterm\_Kosice\_2\_2/1\_2\_a\_DVZ\_2\_Cast\_podla\_ZoD\_1\_1\_b\_SO20a21\_2z2.zip](https://eur05.safelinks.protection.outlook.com/?url=https%3A%2F%2Fdocs.mhth.sk%2FMHTH%2FGeoterm_Kosice_2_2%2F1_2_a_DVZ_2_Cast_podla_ZoD_1_1_b_SO20a21_2z2.zip&data=05%7C02%7Canton.zsigmondy%40mhth.sk%7Ca2f2f31c33994b0039a708dd5af22a7b%7C8bc7db3266af4cddbbb3d46538596776%7C0%7C0%7C638766718320269470%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=tqQt3%2Fzb6LJhBGOhrs4NYs%2BkmmqoloGOkkR9AfJyJLk%3D&reserved=0)

[https://docs.mhth.sk/MHTH/Geoterm\_Kosice\_3/1\_2\_a\_DVZ\_3\_Cast\_podla\_ZoD\_1\_1\_c\_GS\_Svinica.zip](https://eur05.safelinks.protection.outlook.com/?url=https%3A%2F%2Fdocs.mhth.sk%2FMHTH%2FGeoterm_Kosice_3%2F1_2_a_DVZ_3_Cast_podla_ZoD_1_1_c_GS_Svinica.zip&data=05%7C02%7Canton.zsigmondy%40mhth.sk%7Ca2f2f31c33994b0039a708dd5af22a7b%7C8bc7db3266af4cddbbb3d46538596776%7C0%7C0%7C638766718320281565%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=gZDXQX5g29FVgzYmXRzBAp%2FKd0J2iZGnY3CtSZVmJLY%3D&reserved=0)

[https://docs.mhth.sk/MHTH/Geoterm\_Kosice\_4/1\_2\_b\_az\_f.zip](https://eur05.safelinks.protection.outlook.com/?url=https%3A%2F%2Fdocs.mhth.sk%2FMHTH%2FGeoterm_Kosice_4%2F1_2_b_az_f.zip&data=05%7C02%7Canton.zsigmondy%40mhth.sk%7Ca2f2f31c33994b0039a708dd5af22a7b%7C8bc7db3266af4cddbbb3d46538596776%7C0%7C0%7C638766718320295353%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=HZSZciDnVyd0eBoNJho%2FoNdQ01bmjesez6i2LYmACbg%3D&reserved=0)

a tvorí súčasť tejto zmluvy, aj keď k nej nie je vzhľadom na svoju povahu a rozsah fyzicky pripojená (ďalej len „**podkladová dokumentácia**“). Technické parametre a vlastnosti diela musia byť minimálne na úrovni vyplývajúcej z príloh k tejto zmluve a z podkladovej dokumentácie alebo lepšie. V prípade rozporu medzi podkladovou dokumentáciou, touto zmluvou a/alebo prílohami k tejto zmluve sa uplatní nasledovné poradie prednosti: (1.) táto zmluva, (2.) prílohy A až C, F a G k tejto zmluve, (3.) ostatné prílohy k tejto zmluve, (4.) podkladová dokumentácia. V prípade rozporu v rámci jedného dokumentu alebo medzi dokumentmi rovnakej právnej sily (v zmysle predchádzajúcej vety) platí prísnejšie kritérium. Objednávateľ v podkladovej dokumentácii uvádza technické požiadavky, ktoré sa neodvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby. Pokiaľ sú v podkladovej dokumentácii uvedené konkrétne výrobky alebo konkrétny výrobca a pod., sú uvedené len ako referenčné a objednávateľ bude akceptovať aj ekvivalentné plnenie, ktoré bude rovnocenným spôsobom vyhovovať technickým požiadavkám. Pokiaľ sú v tejto zmluve, jej prílohách a v podkladovej dokumentácii uvedené technické špecifikácie diela odkazom na technické normy vrátane STN, EN a ISO, rozumie sa tým vždy aj odkaz na ich ekvivalent, súlad s ktorým bude rovnocenným spôsobom vyhovovať technickým požiadavkám (ďalej len „**technické normy**“).

* 1. Dielo zahŕňa:

1. **Projektové a inžinierske činnosti**
2. Vypracovanie a odovzdanie dokumentácie pre realizáciu stavby vo vzťahu k dielu (ďalej len „**DRS**“) v jednotlivých technických, ekologických a ekonomických prvkoch v štyroch (4) vyhotoveniach v listinnej forme a v jednom (1) vyhotovení v elektronickej forme.

Súčasťou DRS bude aj zhotoviteľom vypracovaný výkaz výmer v podrobnostiach DRS s ocenenými jednotlivými položkami. Takto spracovaný výkaz výmer vo väčšej miere podrobnosti s ocenenými jednotlivými položkami musí byť v súlade s oceneným výkazom výmer z ponuky zhotoviteľa podanej ním ako uchádzačom v procese obstarávania zákazky na vykonanie diela a ním podané vysvetlenia a doplnenia v rámci procesu verejného obstarávania zákazky na vykonanie diela (ďalej len „**ponuka**“), ktorý tvorí prílohu C k tejto zmluve.

Súčasťou DRS je aj všetka potrebná výkresová a iná dokumentácia vo vyššej miere podrobnosti oproti DVZ nevyhnutnej pre riadne vykonanie diela v rozsahu vyplývajúcom z DRS, a to najmä:

* + vytyčovacie výkresy doplňujúce DRS v podrobnostiach pre spoľahlivé a nevyhnutné vytýčenie všetkých detailov jednotlivých stavebných objektov,
  + výkresy tvaru a výstuže prefabrikovaných betónových a železobetónových konštrukcií, dielov a ich stykov, armovacie výkresy monolitických železobetónových konštrukcií,
  + výkresy a špecifikácie prvkov a spojovacieho materiálu konštrukcií ľahkej prefabrikácie, zvarov stykov prefabrikátov,
* statické, dynamické a technofyzikálne výpočty betónových a železobetónových a iných prefabrikátov, prvkov ľahkej prefabrikácie,
* drôtovacie (zapojovacie) schémy elektrického zapojenia elektro-rozvádzačov, schémy vnútorných prepojení strojov, zariadení a prístrojov,
* kladačské plány potrubného rozvodu (montážny plán) vrátane rozpisu/kusovníka potrubia, kladačské výkresy káblových rozvodov,
  + súčasťou odovzdanej dokumentácia bude aj popis zmien medzi jednotlivými stupňami projektovej dokumentácie a popis zmien ku každej rozpočtovej položke, ktorej sa zmena týka,
  + architektúru a zapojenie riadiaceho systému a MaR vrátane podrobného popisu a konfigurácie použitých komponentov a súčastí (HW aj SW), popisu rozhraní systému a komunikačnej matice, funkčnej špecifikácie celého systému (HW aj SW) vrátane návrhu grafických rozhraní, I/O listov, návrhu testovacích protokolov pre všetky fázy testovania; návrh manuálov pre obsluhy; popis softvéru riadiaceho systému; popis mechanizmu logovania a zasielania stavových informácií; návrh spôsobu zálohovania dôležitých komponentov riadenia z pohľadu dát a z pohľadu napájania; návrh spôsobu redundancie a prenosov údajov riadiaci systémov a dôležitých meracích a bilančných údajov; návrh plánu údržby diela, skúšobný plán vrátane zaškolenia pracovníkov pre všetky činnosti po stránke MaR, Elektro, RS a všetky ďalšie dotknuté profesie a spôsobu zabezpečenia údržbovej činnosti a prevencie porúch vrátane potrebnej sady materiálu prvotného vybavenia pre zabezpečenia požadovanej disponibility.
  + príprava dokumentov pre dokladovanie plnenia základných a rozšírených bezpečnostných požiadaviek, vyhlásení, analýzy potenciálnych hrozieb, ktoré budú vyžadované pre preukázanie plnenia súvisiacej zmluvy o kybernetickej bezpečnosti (článok 17 tejto zmluvy).

Súčasťou DRS bude algoritmus automatického riadenia prevádzky a bude obsahovať riešenie a popis prevádzky diela v minimálnom rozsahu (popis automatických sekvencií, popis spínania a odpínania hlavných zariadení v nadväznosti na súčasnú prevádzku, sekvenciu nábehov s popisom krokov a postupu, popis sekvencie odstavovania a havarijných porúch zariadenia).Hydraulický model napájača**,** odovzdaný ako samostatný dokument, bude popisovať analýzu napájača pre stacionárne a nestacionárne prevádzkové stavy. Tento dokument slúži ako podklad pre zostavenie algoritmu riadenia prevádzky, všetko v štyroch (4) vyhotoveniach v listinnej forme a v jednom (1) vyhotovení v elektronickej forme ako súčasť DRS.

Súčasťou DRS bude aj harmonogram v podrobnostiach DRS.

1. Vypracovanie a odovzdanie detailného projektu organizácie výstavby a zariadenia staveniska (ďalej len „**POV**“), ktorý musí vychádzať z projektu organizácie výstavby predloženého objednávateľom ako súčasť dokumentácie pre výber zhotoviteľa (ďalej len „**DVZ**“) a musí obsahovať aj kontrolný a skúšobný plán stanovujúci rozsah a podmienky vykonávania jednotlivých kontrol a skúšok počas vykonávania diela vrátane dokumentácie projektu komplexného vyskúšania po vykonaní diela vrátane tlakovej skúšky tesnosti a pevnosti, preplachu potrubia, skúšky vizuálnou metódou a rádio grafickej kontroly zvarov nedeštruktívnou metódou (RTG), stavebným častiam (napr. skúšky hutnenia, hydrogeologické skúšky) a skúšky vo vzťahu k zariadeniam zabezpečujúcim napájanie, riadenie a prenos údajov: plán a harmonogram montáže, skúšobnej a testovacej činnosti (napr. individuálne skúšky, revízne správy a iné) takto doplnený POV musí byť v súlade s DRS; všetko v štyroch (4) vyhotoveniach v listinnej forme a v jednom (1) vyhotovení v elektronickej forme.
2. Vypracovanie a odovzdanie kontrolného a skúšobného plánu stanovujúceho rozsah a podmienky vykonávania jednotlivých kontrol a skúšok počas vykonávania diela, projektu komplexného vyskúšania vrátane tlakovej skúšky tesnosti a pevnosti, preplachu potrubia, skúšky vizuálnou metódou a rádio grafickej kontroly zvarov nedeštruktívnou metódou (RTG)všetko v štyroch (4) vyhotoveniach v listinnej forme a v jednom (1) vyhotovení v elektronickej forme.
3. Vypracovanie a odovzdanie plánu bezpečnosti a ochrany zdravia pri práci v písomnej forme podľa § 3 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko všetko v štyroch (4) vyhotoveniach v listinnej forme a v jednom (1) vyhotovení v elektronickej forme.
4. Vypracovanie projektu organizácie dopravy, projekt dočasného dopravného značenia v štyroch (4) vyhotoveniach v listinnej forme a v jednom (1) vyhotovení v elektronickej forme a odsúhlasovanie zmien dočasného dopravného značenia alebo obmedzenia dopravy v súčinnosti Dopravným inšpektorátom, Dopravným Podnikom Mesta Košice a Mestom Košice – referátom dopravy, prípadne inou organizáciou.
5. Vypracovanie a odovzdanie konštrukčnej technickej dokumentácie alebo projektovej technickej dokumentácie a sprievodnej technickej dokumentácie vo vzťahu k vyhradeným technickým zariadeniam vrátane odborného stanoviska k dokumentácii, ak sa vyžaduje, podľa vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov vrátane súhlasných stanovísk orgánov verejnej správy a revíznych správ v prípadoch stanovených všeobecne záväznými právnymi predpismi, všetko v štyroch (4) vyhotoveniach v listinnej forme a v jednom (1) vyhotovení v elektronickej forme.
6. Vypracovanie a odovzdávanie technologických postupov zvárania (WPS), predloženie WPQR, certifikáty na požadovaný rozsah, všetko v jednom (1) vyhotovení v listinnej forme, tieto dokumenty budú zhotoviteľom predložené ešte pred samotným nástupom na práce. Zvárací postup WPS vyhotoví oprávnená osoba.
7. Vypracovanie/zabezpečenie a odovzdanie sprievodnej dokumentácie pozostávajúcej najmä z:

* harmonogramu vykonávania diela,
* kladačský plán s vyznačením dĺžok potrubia medzi jednotlivými zvarmi,
* geodetické zameranie pre účely kontroly objemu výkopových prác a objemu materiálu použitého na prípravu lôžka (bude odovzdávané priebežne ako podklad k fakturácii) a bude obsahovať kompletné, jednoznačné údaje o dĺžke, šírke a hĺbke výkopu, pre stanovenie objemov vykopaného materiálu, podsyp, obsyp štrkodrva, asfalty ),
* geometrické plány pre účely kolaudácie a geometrické plány pre účely vecných bremien, opečiatkované katastrálnym úradom,
* geometrické plány pre potreby GIS systému objednávateľa s hranicami a číslami parciel, vrátane dotknutých budov, dimenziami a dĺžkami potrubí, uloženia jednočinných kompenzátorov, realizácie zvarov, pevných bodov,
* geodetické zameranie položenia chráničky a spojky /optokábla,
* geodetické zameranie križovaní s inými inžinierskymi sieťami,
* geodetické zameranie pre vydanie povolenia na dočasné užívanie stavby,
* presné geodetické zameranie zvarov na potrubí a všetkých nevyhnutných bodov detekčných vodičov systému pre nepretržité monitorovanie stavu potrubia (lokalizácia porúch) pre potreby presnej lokalizácie poruchy tak, aby tieto podklady umožnili splnenie požiadaviek obstarávateľa na presnosť detekcie,
* protokoly o nameraných hodnotách na jednotlivých úsekoch ako aj celého monitorovacieho systému pre nepretržité monitorovanie stavu potrubia (lokalizácia porúch),
* záznamy o funkčných kontrolách detekčných vodičov jednotlivých prvkov predizolovaného systému,
* záznamy o kontrolách správneho zapojenia detekčných vodičov v každom spojení a v potrubnej trase po každom spojení,
* výsledky merania jednotlivých úsekov optickej siete a záverečného merania celej optickej siete vo forme meracích protokolov a reflektogramov,
* osvedčenia zváračov,
* dokumentácia pre zabezpečenie kvality zvárania (WPS),
* osvedčenia na montáž predizolovaného potrubného systému, vyhradených technických zariadení tlakových,
* osvedčenia pracovníkov na montáž hydroizolačných spojok,
* záznamy o tlakových skúškach tesnosti opláštenia jednotlivých spojov (izolačné spojky predizolovaných rúr),
* zoznam prvkov a podrobnej technickej špecifikácie s vyznačením zváraných spojov, lomov a prechodov cez stenu s technickou správou,
* technická dokumentácia o použitých a zabudovaných materiáloch, prvkoch, komponentoch a zariadení (atesty, certifikáty, vyhlásenie výrobcu o zhode),
* technická dokumentácia montážnych prác,
* technická dokumentácia dodávanej techniky s katalógovými listami, kalibračnými listami, certifikátmi,
* DRS a dokumentáciu skutočného vyhotovenia systému pre nepretržité monitorovanie stavu potrubia a optickej siete,
* protokoly z predpísaných skúšok materiálov a zariadení (RTG skúšky zvarových spojov, úradné skúšky vyhradených technických zariadení elektro a tlakových, odborné prehliadky a skúšky elektrických zariadení, atď.),
* protokoly o skúškach a uvedení zariadenia do dočasnej a riadnej prevádzky,
* návody na obsluhu, prevádzku a údržbu inštalovaných zariadení v súlade splatnou legislatívou,
* stavebný denník vedený v slovenskom jazyku alebo českom jazyku – prvá kópia, s uvedením všetkých údajov potrebných pre kontrolu realizácie technologickej a stavebnej časti stavby, vrátane zaznačeného množstva materiálu odvezeného na skládky (ŠPZ vozidla, trieda odpadu),
* doklady o likvidácii odpadov (vážne lístky) na mesačnej báze,
  + vypracovanie miestnych prevádzkových predpisov,
  + manuálov a prevádzkových predpisov zariadení,
  + kalibračné listy jednotlivých snímačov,
  + označovania a identifikovateľnosti v zhode so systémom objednávateľa,
  + zoznamu odporúčaných náhradných dielov všetkých druhov zariadení na obdobie od odovzdania diela na 5 rokov prevádzky,
  + platných osvedčení revíznych technikov, zváračov a ďalších odborných pracovníkov podľa článku 13 ods. 13.35 tejto zmluvy,
  + výsledkov skúšok a certifikátov zariadení z jednotlivých vstupných, a výstupných kontrol z výrobného procesu, ako aj výsledky skúšok počas montáže na stavenisku,
  + jednotlivých osvedčení, certifikátov a vyhlásení o zhode, vyhlásení o parametroch jednotlivých stavebných výrobkov podľa projektovej dokumentácie o splnení základných požiadaviek na stavby [podľa prílohy I nariadenia Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, v znení neskorších predpisov],
  + dokumentácie uvedenia diela do dočasnej a riadnej prevádzky,

všetko v štyroch (4) vyhotoveniach v listinnej forme a v jednom (1) vyhotovení v elektronickej forme.

1. V prípade potreby zabezpečenie stavebného povolenia prípadne zmeny stavieb pred ich dokončením a projektovej prípravy stavby, čo zahŕňa prerokovanie vypracovanej projektovej dokumentácie, úplného návrhu na začatie a úplnej žiadosti o stavebné povolenie s príslušnými dotknutými orgánmi, zabezpečenie súhlasných stanovísk príslušných dotknutých orgánov a zabezpečenie vydania stavebného povolenia, ktoré bude v súlade s vypracovanou projektovou dokumentáciou a nadobudne právoplatnosť. V prípade potreby je zhotoviteľ povinný pre zmenu stavby zabezpečiť aj proces územného konania a jeho projektovú prípravu, ak potreba vyplynie zo zmien technického riešenia diela.
2. Vykonávanie inžinierskej činnosti v mene objednávateľa vrátane vyhotovovania a podávania návrhov, žiadostí alebo akýchkoľvek iných podaní orgánom verejnej správy a dotknutým orgánom za účelom riadneho zabezpečenia priebehu realizácie diela a prác vrátane vykonania všetkých skúšok, uvedenia do prevádzky a odovzdania diela objednávateľovi, a to vo vecnom rozsahu vyplývajúcom z tejto zmluvy.

V rámci inžinierskej činnosti sa zhotoviteľ zaväzuje najmä:

* zabezpečenie zmeny stavby pred dokončením, povolenia na skúšobnú prevádzku, zabezpečenie kolaudačného rozhodnutia a ďalšej agendy vyplývajúcej zo Stavebného zákona,
* v mene objednávateľa vyhotovovať a podávať návrhy, žiadosti alebo akékoľvek iné podania orgánom verejnej správy a dotknutým orgánom za účelom riadneho zabezpečenia priebehu realizácie diela, prác po dokončení diela a komplexného vyskúšania diela a jeho uvedenia do prevádzky v zmysle všeobecne záväzných právnych predpisov,
* zabezpečovať stanoviská jednotlivých správcov inžinierskych sietí, a aktualizáciu zakreslenia inžinierskych sietí jednotlivých správcov,
* zabezpečovať vytýčenie inžinierskych sietí,
* zabezpečovať komunikáciu s dotknutými správcami a prevádzkovateľmi inžinierskych sietí pri ich poškodení pri výkopových, zemných a montážnych prácach, vrátane zabezpečenia odstránenia poškodení na vlastné náklady,
* zabezpečovať obhliadky správcov inžinierskych sietí pred ich zásypom,
* zabezpečovať rozhodnutia o zvláštnom užívaní miestnej komunikácie, o čiastočnej alebo úplnej uzávierke komunikácie,
* zabezpečovať rozhodnutia k použitiu dopravných značiek
* zabezpečovať povolenia na zaujatie verejného priestranstva, na uskladnenie prebytočnej zeminy, stavebného materiálu, na umiestnenie častí zariadenia staveniska (napr. unimobunky, prenosné WC, oplotenie a osvetlenie staveniska a pod.) u vlastníkov resp. správcov pozemkov,
* zabezpečovať potrebné povolenia a súhlasy správcov vonkajších vedení pri prácach a manipulácii s bremenami a zdvíhacími mechanizmami pod vedením elektrickým, trakčným a v blízkosti iného nadzemného vedenia pri vykládke materiálu, demontáži a montáži potrubia a pri inej činnosti,
* zabezpečovať vypracovanie zmien dočasného dopravného značenia a odsúhlasovanie zmien dočasného dopravného značenia alebo obmedzenia dopravy s príslušným Dopravným inšpektorátom, Dopravným podnikom mesta Košice (DPMK) a Mestom Košice – referátom dopravy a stavbou dotknutými obcami
* zabezpečovať komunikáciu, odsúhlasovanie a protokolárne preberanie povrchových úprav – uvedenie terénu do pôvodného stavu (cesty, parkoviská, chodníky, zeleň, spevnené plochy),
* zabezpečovať organizovanie a zabezpečenie školení BOZP a PO pre zamestnancov dodávateľa a subdodávateľov v zmysle interných predpisov objednávateľa,
* zabezpečenie povolenia a všetkej súvisiacej dokumentácie na uvedenie diela do skúšobnej prevádzky,

1. Zabezpečenie výkonu odborného autorského dohľadu.
2. Vytýčenie/zameranie priestorovej polohy stavebných prác pred začatím vykonávania samotných stavebných prác a v čase ich realizácie, vo vzťahu k častiam diela, ktoré budú výkonom ďalšej stavebnej činnosti nedostupné alebo zakryté a vytýčenie/zameranie priestorovej polohy stavebných prác po ich realizácií.

O vytýčení priestorovej polohy stavby bude zhotovená dokladová dokumentácia - geodetický elaborát a po výstavbe geometrický plán skutočného vyhotovenia diela.

Geodetické zameranie - geodetický elaborát pred realizáciou tzv. vytýčenia hlavných bodov trasy potrubia a stavby vo vzťahu k vypracovaniu DRS avykonanie porealizačného zamerania diela so zameraním hlavných častí stavebných objektov, všetkých zváraných spojov potrubného systému, súbehu alebo križovaní ďalších inžinierskych sietí v súradnicovom systéme JTSK, v štyroch (4) vyhotoveniach v listinnej forme a v jednom (1) vyhotovení v elektronickej forme.

1. Vypracovanie a odovzdanie prevádzkových predpisov v rozsahu:
   * plán užívania, ktorý bude obsahovať najmä pravidlá používania a obsluhy diela (vrátane detailných pracovných postupov), pravidlá, podmienky a harmonogram vykonávania technických prehliadok, údržby, čistenia výmenníkov tepla a opráv, zoznam odporúčaných náhradných dielov všetkých druhov zariadení tvoriacich dielo na obdobie od šiesteho do ôsmeho roku prevádzky,
   * postupy uvádzania systému do prevádzky a postupy odstavovania systému z prevádzky,
   * postupy a spôsob vypúšťania vody medzi jednotlivými sekčnými úsekmi v prípade potreby opravy na tlakovom celku; postupy budú zahŕňať podmienky a možnosti vypúšťania vody do okolia v mieste vypúšťania (v mieste inštalácie odvodňovacích súprav) a možnosti vypúšťania vody z rozvodov do zdroja (teplárne) buď gravitačné alebo za pomoci čerpadla,
   * postupy riešenia problémov vrátane riešenia havarijných situácií (havarijný plán),
   * postupy pri pravidelnom chemickom čistení výmenníkov tepla na GS,
   * bezpečnostné predpisy a požiadavky na osobné ochranné prostriedky počas prevádzky a údržby,

všetko v štyroch (4) vyhotoveniach v listinnej forme a v jednom (1) vyhotovení v elektronickej forme.

1. Zabezpečenie záchranného archeologického prieskumu odborne spôsobilou osobou oprávnenou vykonávať archeologický výskum v rozsahu určenom príslušným Pamiatkovým úradom a Archeologickým ústavom SAV v zmysle rozhodnutí uvedených v článku 1 ods. 1.2 tejto zmluvy.
2. Vypracovanie a odovzdanie geometrického plánu po jednotlivých katastrálnych územiach overeného príslušným katastrálnym úradom podľa § 9 zákona Národnej rady SR č. 215/1995 Z. z. o geodézii a kartografii v znení neskorších predpisov po ukončení stavby podľa požiadaviek stanovených všeobecne záväznými právnymi predpismi na účely kolaudačného konania a majetkovo právneho vysporiadania v štyroch (4) vyhotoveniach v listinnej forme a v jednom (1) vyhotovení v elektronickej forme.
3. Vypracovanie a odovzdanie dokumentácie skutočnej realizácie stavby (ďalej len „**DSRS**“) v súlade so všeobecne záväznými právnymi predpismi a technickými normami, aj keď nie sú právne záväzné, vrátane aktualizácie projektovej dokumentácie dotknutých technologických zariadení a riadiacich systémov, ak také sú; všetko v štyroch (4) vyhotoveniach v listinnej forme a v jednom (1) vyhotovení v elektronickej forme.
4. Vypracovanie a odovzdanie všetkých dokladov potrebných pre úspešné uvedenie diela do skúšobnej prevádzky, dočasnej prevádzky diela a vydanie kolaudačného rozhodnutia, všetko v jednom (1) vyhotovení v listinnej forme a v jedného (1) vyhotovenia v elektronickej forme. Dokumenty podľa tohto odseku budú poskytnuté ako originálna dokumentácia predložená príslušnému stavebnému úradu. Pod touto dokumentáciou sa rozumie všetka dokumentácia predložená v návrhoch súvisiacich s povoľovacími procesmi výstavby podľa Zákona o výstavbe (Stavebného zákona). Súčasťou odovzdanej dokumentácie bude aj originálna dokumentácia a komunikácia medzi Stavebným úradom prípadne iným povereným špecializovaným stavebným úrad a zhotoviteľom, ako povereným na výkon činností podľa tohto článku.
5. **Dodávka a montáž technológie vrátane všetkých pripojení, prípravné a stavebné práce**
6. Vykonanie búracích, stavebných a montážnych prác, dodávka materiálov, zariadení, technológií, inštalácia technologického zariadenia, pomocné zariadenia, elektro práce, meranie a regulácia (**MaR**), dodanie, naprogramovanie a odskúšanie riadiaceho systému novej technológie pri zachovaní zavedených štandardov, vytvorenie komunikačných rozhraní pre komunikáciu s jestvujúcimi OT systémami objednávateľa.
7. Zabezpečenie a vykonanie výrubu porastov v rozsahu príslušných povolení a projektovej dokumentácie diela.
8. Zabezpečenie výkonu koordinátora bezpečnosti a koordinátora dokumentácie podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
9. Zabezpečenie výkonu činnosti oprávnenej osoby za uskutočnenie prác – stavbyvedúceho (vybrané činnosti vo výstavbe – vedenie uskutočňovania stavieb) s osvedčením kategórie pozemné stavby podkategória – pozemné stavby; kategórie – inžinierske stavby podkategórie – potrubné, energetické a iné líniové stavby a podkategórie – geotechnika a kategórie – Technické, technologické a energetické vybavenie stavieb podkategórie Výrobné technologické zariadenia, pričom osoba poverená výkonom stavbyvedúceho musí mať odbornú prax s vedením uskutočňovania stavieb v trvaní minimálne tri (3) roky; v prípade, ak bude stavbyvedúci zahraničnou osobou, musí tento disponovať potvrdenou registráciou stavbyvedúceho hosťujúcej alebo usadenej osoby v SR vydanou príslušným regulačným orgánom (Slovenská komora stavebných inžinierov). Jeden zo stavbyvedúcich bude menovaný ako hlavný stavbyvedúci stavby. Príslušné osvedčenia budú posudzované na základe stanoviska Slovenská komora stavebných inžinierov, na základe vydania osvedčenia v príslušnom roku.
10. Zabezpečenie výkonu činnosti na vyhradených technických zariadeniach prostredníctvom oprávnenej osoby vo vzťahu k predpísaným skúškam vyhradených technických zariadení (napr. úradná skúška, tlaková skúška, odborná prehliadka a odborná skúška a iné) s dokladom o spôsobilosti v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov alebo ekvivalentom.
11. Zabezpečenie výkonu činnosti oprávnenej osoby na pozícii zváračského technológa, ktorý bude vykonávať technologický a odborný dohľad nad všetkými zváracími prácami realizovanými v rámci diela, dbať na kvalitu a bezpečnosť zváracích prác vykonávaných na diele, kontrolovať technologické postupy zvárania a evidovať zváraciu dokumentáciu, ktorý musí spĺňať nasledovné požiadavky:
    * ukončené odborné vzdelanie v oblasti zvárania alebo príbuznom technickom odbore (v prípade zahraničnej osoby je potrebné predložiť uznanie alebo nostrifikáciu kvalifikácie podľa právnych predpisov SR),
    * platný certifikát zváračského technológa podľa STN EN ISO 14731 alebo ekvivalent,
    * minimálne päť (5) rokov preukázateľnej odbornej praxe v oblasti technologického riadenia zváracích prác.
12. Zabezpečenie výkonu činnosti oprávnenej osoby na pozícii geológa (v rámci dohľadu nad výkopmi a prípadnými zosuvmi), ktorý bude vykonávať odborný dohľad a realizovať geologické, hydrogeologické a geotechnické prieskumy v rámci diela vrátane navrhovania a realizácie geologických prieskumov, vyhodnotenia výsledkov, spracovania príslušnej dokumentácie a zabezpečenia súladu geologických prác s právnou úpravou a technickými normami, ktorý musí spĺňať nasledovné požiadavky:
    * ukončené vysokoškolské vzdelanie v odbore geológia, hydrogeológia, inžinierska geológia alebo príbuznom odbore (v prípade zahraničnej osoby je potrebné predložiť uznanie alebo nostrifikáciu kvalifikácie podľa právnych predpisov SR),
    * platná odborná spôsobilosť na výkon činnosti geológa podľa zákona č. 569/2007 Z. z. o geologických prácach (geologický zákon) v znení neskorších predpisov alebo ekvivalent,
    * minimálne päť (5) rokov preukázateľnej odbornej praxe v oblasti geologických prieskumov a hodnotenia geologických podmienok.
13. Vypracovanie podpornej dokumentácie diela obsahujúcej vážne lístky, dokumentáciu o dovoze materiálu na stavbu vo forme vážnych lístkov, dokladovú dokumentáciu k použitím stavebným materiálom a dodacie lístky k dodaniu jednotlivých komponentov na stavenisko (potrubný rozvod a jeho komponenty, výmenníky tepla, čerpadlá, elektro zariadenia a iné). Objednávateľ týmito dokladmi preverí kvalitu a množstvo dodaných materiálov a zariadení prípadne overí rozsah vykonaných prác.
14. **Odskúšanie, uvedenie do prevádzky a oboznámenie prevádzkového personálu s dielom**
15. Vykonanie kontrol a skúšok, ktorými sa overí kompletnosť a technický stav výrobkov odovzdávaných k montáži, ako aj ich sprievodná technická dokumentácia a dokumentácia o ich preprave bez vád a poškodení vzniknutých prepravou; vykonávané budú podľa kontrolného a skúšobného plánu vypracovaného zhotoviteľom a schváleného objednávateľom.
16. Vykonanie individuálnych skúšok, prehliadok, preplachov, skúšok tesnosti a funkčných skúšok na základe kontrolného a skúšobného plánu a schváleného harmonogramu (článok 4 ods. 4.3 tejto zmluvy) a odovzdanie správ (protokolov) o výsledkoch jednotlivých skúšok.
17. Dôsledné oboznámenie prevádzkového personálu objednávateľa s prevádzkovaním a údržbou nových zariadení a technológie a s prevádzkovými predpismi podľa časti A) písmena m) tohto odseku, pričom termín oboznámenia je zhotoviteľ povinný písomne oznámiť objednávateľovi spolu s prevádzkovými predpismi najmenej dva (2) týždne vopred.
18. Vypracovanie a odovzdanie príslušnej dokumentácie so zapracovanými a vyznačenými zmenami vzniknutými počas vykonávania diela vrátane príslušnej sprievodnej technickej dokumentácie týkajúcej sa diela a jednotlivých jeho súčastí, dokladov o predpísaných odborných prehliadkach a skúškach, certifikátov, protokolov o vykonaných skúškach (napr. NDT zvarov, protokol o zhutnení zásypov pod komunikáciami a pod.), atestov zariadení a použitých materiálov a ďalších dokladov o prehliadkach uvedených v stanovisku k realizačnému projektu, odovzdanie prevádzkových predpisov, návodov na obsluhu a dokumentácie údržby a náhradných dielov, ako aj všetky doklady potrebné pre úspešné spustenie diela do prevádzky, všetko v šiestich (6) vyhotoveniach v listinnej forme a v dvoch (2) vyhotoveniach v elektronickej forme.
19. **Uvedenie diela so skúšobnej prevádzKY, kolaudácia a odovzdanie diela:**
20. Zabezpečenie súhlasu stavebného úradu na uvedenie diela do dočasnej a skúšobnej prevádzky.
21. Zabezpečenie a vykonanie kolaudácie diela.
22. Protokolárne odovzdanie a prevzatie diela po právoplatnosti kolaudačného rozhodnutia (dielo môže byť odovzdané s vadami a nedorobkami, ktoré nebránia prevádzke zariadenia) vrátane účasti na zisťovacom konaní.
23. Odstránenie vád a nedorobkov uvedených v protokole o odovzdaní a prevzatí diela.
    1. V rámci plnenia tejto zmluvy je zhotoviteľ povinný vykonať všetko pre riadne vykonanie diela, a to bez ohľadu na skutočnosť, či to je výslovne uvedené v akejkoľvek časti súťažných podkladov a/alebo oznámenia o vyhlásení verejného obstarávania vypracovaných objednávateľom v rámci procesu verejného obstarávania zákazky na vykonanie diela vrátane ich príloh, zmien a vysvetlení podaných objednávateľom (ďalej len „**súťažná dokumentácia**“) a/alebo v tejto zmluve vrátane jej príloh a podkladovej dokumentácie, ak je to nevyhnutné na riadne vykonanie diela podľa tejto zmluvy, všeobecne záväzných právnych predpisov a technických noriem, aj keď nie sú právne záväzné, čo zhotoviteľ s prihliadnutím na jeho odborné znalosti a kapacity a s vynaložením všetkej odbornej starostlivosti mal a mohol vedieť, resp. čo mohol zistiť oboznámením sa so súťažnou dokumentáciou.
    2. Zhotoviteľ podpisom tejto zmluvy berie na vedomie, že prílohy k tejto zmluve a podkladová dokumentácia nie sú vypracované v podrobnostiach realizačnej dokumentácie. Zhotoviteľ vyhlasuje, že sa riadne oboznámil so súťažnou dokumentáciou a s touto zmluvou vrátane podkladovej dokumentácie a mal možnosť overiť si všetky skutočnosti pred podaním ponuky.
    3. Zhotoviteľ vyhlasuje, že sa v plnom rozsahu oboznámil s charakterom a rozsahom diela v zmysle podmienok stanovených objednávateľom a že sú mu známe technické, kvalitatívne a iné podmienky vykonania diela, osobitne zhotoviteľ vyhlasuje, že sa oboznámil:
24. so širšími vzťahmi na území, ktoré bude dotknuté vykonávaním diela,
25. s umiestnením inžinierskych sietí na území, ktoré bude dotknuté vykonávaním diela.
    1. Zhotoviteľ vyhlasuje a súhlasí s tým, že aj v prípade nepresnosti alebo neúplnosti súťažnej dokumentácie alebo tejto zmluvy zhotoviteľ vykoná dielo riadne v súlade s podmienkami tejto zmluvy, všeobecne záväzných právnych predpisov a technických noriem tak, aby zhotovené dielo (technologické zariadenie) bolo spôsobilé plniť požiadavky vyplývajúce zo všeobecne záväzných právnych predpisov v prevádzkových a výrobných podmienkach objednávateľa za súčasného spĺňania stanovených a požadovaných parametrov, a to za cenu podľa článku 2 ods. 2.1 tejto zmluvy.
    2. Zhotoviteľ berie na vedomie, že dielo bude realizované počas prevádzky ostatných zariadení objednávateľa, a zaväzuje sa počas vykonávania diela zabezpečiť všetky nevyhnutné opatrenia na dosiahnutie minimalizovania vzniku prekážok obmedzujúcich, prípadne ohrozujúcich prevádzku objednávateľa a jeho zamestnancov. Zhotoviteľ zároveň berie na vedomie, že súbežne s vykonávaním diela podľa tejto zmluvy môžu na ostatných zariadeniach objednávateľa alebo na budúcich zariadeniach objednávateľa, ako aj na súvisiacich súčasných alebo budúcich zariadeniach tretích osôb (najmä spoločnosti GEOTERM KOŠICE, a.s.) prebiehať aj ďalšie práce vykonávané tretími osobami, ktoré môžu s realizáciou diela aj súvisieť, pričom sa zhotoviteľ zaväzuje vykonávať stavebné a montážne práce na diele tak, aby bolo zabezpečené dodržanie harmonogramu (článok 4 ods. 4.2 a 4.3 tejto zmluvy), a súčasne, aby nad nevyhnutnú mieru nedochádzalo k akémukoľvek obmedzovaniu vykonávania prác tretích osôb na iných zariadeniach objednávateľa alebo tretích osôb a aby nadväzujúce činnosti na seba primerane nadväzovali. Z uvedených dôvodov zhotoviteľ nebude môcť namietať nemožnosť riadneho vykonávania diela, a zároveň bude povinný na žiadosť objednávateľa zúčastňovať sa operatívnych porád, tzv. spoločných koordinačných dní, ktoré bude objednávateľ organizovať so všetkými zhotoviteľmi podieľajúcimi sa na realizácii navzájom súvisiacich diel, na ktorých si účastníci prekonzultujú a písomne odsúhlasia koordináciu prác na diele s prácami na iných zariadeniach objednávateľa alebo tretích osôb tak, aby nedochádzalo ku kolíziám príslušných projektov organizácie výstavby a harmonogramov a aby nadväzujúce činnosti na seba primerane nadväzovali. Ustanovenia článku 7 ods. 7.4 tejto zmluvy sa na uskutočňovanie spoločných koordinačných dní použijú primerane.
    3. Zhotoviteľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom na vykonanie diela vrátane prípadného rozporu pokynov so všeobecne záväznými právnymi predpismi, technickými normami, aj keď nie sú právne záväzné, a rozhodnutiami vzťahujúcimi sa na dielo. Za nevhodné pokyny sa na účely tejto zmluvy považujú aj prípadné nevhodné technické špecifikácie diela uvedené v podkladovej dokumentácii, a to v rozsahu, v ktorom nevhodnosť pokynov obsiahnutých v podkladovej dokumentácii nemohol zhotoviteľ v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia predpokladať alebo zistiť už v čase predloženia svojej ponuky pred uzatvorením tejto zmluvy (inak mal na prípadnú nevhodnosť včas upozorniť objednávateľa žiadosťou o vysvetlenie súťažnej dokumentácie alebo žiadosťou o preskúmanie postupu alebo o nápravu v postupe). Ak nevhodné pokyny prekážajú v riadnom vykonávaní diela, je zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov objednávateľa, pričom sa ustanovenia článku 6 ods. 6.7 a článku 7 ods. 7.7 tejto zmluvy použijú rovnako, alebo písomného oznámenia, že objednávateľ trvá na vykonávaní diela s použitím daných pokynov. Uvedené platí obdobne aj vo vzťahu k veciam a dokumentácii prípadne odovzdaným objednávateľom zhotoviteľovi pre účely vykonania diela; pre odstránenie pochybností sa uvádza, že objednávateľ je zaviazaný odovzdať zhotoviteľovi len tie veci a dokumentáciu určené na vykonanie diela, vo vzťahu ku ktorým to táto zmluva výslovne stanovuje. Ak zhotoviteľ nesplnil povinnosti uvedené v tomto odseku, zodpovedá za vady diela spôsobené použitím nevhodných vecí odovzdaných objednávateľom alebo pokynov daných mu objednávateľom.
    4. Zhotoviteľ vyhlasuje, že disponuje takými odbornými znalosťami a kapacitami, ktoré sú k zhotoveniu diela potrebné, a že dielo vykoná s odbornou starostlivosťou na svoje náklady a na svoje nebezpečenstvo.
    5. Zhotoviteľ potvrdzuje, že si je vedomý skutočnosti, že objednávateľ bude financovať vykonanie diela s využitím nenávratného finančného príspevku z prostriedkov Fondu na Spravodlivú Transformáciu podľa výzvy PSK-MIRRI-006-2023-NP-FST (ďalej len „**príspevok**“) a v zostávajúcej časti z vlastných zdrojov. Vzhľadom k uvedenému sa okrem iného zhotoviteľ zaväzuje strpieť výkon kontroly, auditu alebo iného overovania súvisiaceho s plnením poskytovaným zhotoviteľom na základe tejto zmluvy, a to kedykoľvek počas platnosti a účinnosti zmluvy o poskytnutí príspevku pre účely financovania diela; zhotoviteľ sa zaväzuje v tejto súvislosti poskytnúť príslušným oprávneným osobám všetku potrebnú súčinnosť. Oprávnenými osobami podľa predchádzajúcej vety sú:
26. Ministerstvo životného prostredia SR a ním poverené osoby,
27. Ministerstvo investícií, regionálneho rozvoja a informatizácie SR a ním poverené osoby,
28. Slovenská agentúra životného prostredia SR a ňou poverené osoby,
29. Ministerstvo hospodárstva SR a ním poverené osoby,
30. Ministerstvo financií SR a ním poverené osoby,
31. Najvyšší kontrolný úrad SR,
32. Úrad vládneho auditu,
33. kontrolné orgány Európskej únie (ďalej len „**EÚ**“),
34. osoby prizvané orgánmi uvedenými v písmenách a) až h) v súlade s príslušnými právnymi predpismi SR a právnymi aktami EÚ,
35. prípadne ďalšie subjekty oprávnené na výkon finančnej kontroly, audit, vládny audit alebo audit kontrolnými orgánmi EÚ podľa zmluvy o poskytnutí príspevku uzatvorenej objednávateľom ako príjemcom príspevku alebo podľa pravidiel vzťahujúcich sa na poskytnutú pomoc.
    1. Zhotoviteľ sa zaväzuje, že zabezpečí, aby v prípade potreby poskytli príslušnú súčinnosť podľa odseku 1.11 tohto článku aj osoby, pomocou ktorých bude plniť povinnosti podľa tejto zmluvy.

# CENA ZA DIELO


* 1. Na základe dohody zmluvných strán sa objednávateľ zaväzuje zaplatiť zhotoviteľovi cenu za dielo (zmluvná cena) podľa výkazu výmer v podrobnostiach DRS [článok 1 ods. 1.3 časť A) písm. a) tejto zmluvy] schváleného objednávateľom podľa článku 6 ods. 6.5, 6.6, resp. 6.7 tejto zmluvy (ďalej len „**schválený výkaz výmer**“) a v rozsahu zhotoviteľom skutočne realizovaných prác a materiálov. Celková cena za dielo bez dane z pridanej hodnoty nepresiahne sumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ €, slovom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eur. (ďalej len „**celková maximálna cena za dielo**“). Takto stanovené ceny jednotlivých prác a skutočne dodaných materiálov sú pevné a celková cena za dielo je maximálna, tieto ceny sa aplikujú počas celej doby vykonávania diela a môžu byť zmenené len písomnou dohodou zmluvných strán.
  2. Pokiaľ táto zmluva nestanovuje inak, v cenách jednotlivých prác a materiálov, ako aj v celkovej maximálnej cene za dielo podľa odseku 2.1 tohto článku sú zahrnuté všetky náklady a výdavky zhotoviteľa, ktoré súvisia s vykonaním diela podľa tejto zmluvy, najmä:

1. náklady na činnosti podľa článku 1 ods. 1.3 tejto zmluvy,
2. náklady spojené s vybudovaním, prevádzkou, údržbou, zariadením a vyprataním staveniska,
3. náklady spojené so zabezpečením plnenia povinností na úseku BOZP, PO a ochrany a tvorby ŽP vrátane nakladania s odpadmi podľa článku 13 tejto zmluvy,
4. náklady na energie a média spotrebované pri vykonávaní diela,
5. mzdové náklady vrátane nákladov spojených s prácou v noci, v dňoch pracovného pokoja, v nadčasoch a s prácou vykonávanou za sťažených poveternostných podmienok a vrátane nákladov na stravovanie a ubytovanie,
6. náklady na dodávky materiálov, ako aj náklady na zabezpečenie strojov, prístrojov, mechanizmov, dopravných prostriedkov, náradia, pomocných konštrukcií a iného technického vybavenia, ktoré sú potrebné na zhotovenie diela (ďalej len „**technické vybavenie**“),
7. náklady na dovoz, odvoz, balenie, skladovanie a presuny materiálu a technického vybavenia vrátane nákladov na prípadné potrebné úpravy prístupových komunikácií,
8. náklady na všetky práce vrátane drobných, pomocných a administratívnych,
9. náklady na vykonávanie opatrení zameraných na kompenzáciu prevádzkových vplyvov a územných vplyvov (napr. vplyv okolia na práce, cestnej dopravy, výluk, časových obmedzení na vykonávanie prác),
10. náklady na zabezpečenie nevyhnutných opatrení na ochranu priľahlých a susediacich objektov (stavieb, komunikácií, pozemkov, akýchkoľvek iných plôch a ich príslušenstva) k pozemkom, na ktorých sa vykonáva dielo, proti ich znečisteniu, poškodeniu alebo inému znehodnoteniu, ako aj náklady na uvedenie všetkých takto dotknutých objektov, bez ohľadu na ich vlastníctvo, do pôvodného stavu, ako aj na prípadné iné finančné plnenia voči vlastníkom priľahlých a susediacich objektov,
11. náklady spojené s predĺžením času vykonávania diela z dôvodov na strane zhotoviteľa,
12. náklady spojené s predĺžením času vykonávania diela z dôvodov na strane objednávateľa v súhrne nepresahujúcom tridsať (30) kalendárnych dní (ďalej len „**deň**“),
13. náklady spojené s vykonaním skúšok podľa tejto zmluvy, s odovzdaním a prevzatím diela, zaškolením personálu, uvedením diela do prevádzky,
14. náklady spojené s vybavovaním reklamácii a s odstraňovaním vád diela počas záručnej doby,
15. náklady bankových záruk, zábezpek a poistení podľa tejto zmluvy,
16. náklady na projektovú dokumentáciu vrátane projektovej dokumentácie zmeny stavby pred dokončením z dôvodu zmien vyvolaných riešením ponúknutým zhotoviteľom,
17. náklady na inžiniersku a súvisiacu činnosť,
18. náklady na správne poplatky,
19. náklady na vypracovanie návrhu opatrení na minimalizáciu rizika spôsobeného zosuvmi alebo inými geologickými udalosťami,
20. náklady na geodetickú činnosť, vrátane vypracovania geodetických elaborátov a geometrických plánov,
21. náklady na vykonanie záchranného archeologického prieskumu,
22. náklady na výrub porastov a stromov,
23. náklady na búracie a demontážne práce,
24. náklady súvisiace so zhodnotením a likvidáciou odpadov.
    1. Dodávky energií a médií súvisiace s prevádzkou zhotoveného diela ešte pred jeho prevzatím počas vykonávania jednotlivých skúšok podľa článku 8 tejto zmluvy bude v nevyhnutne potrebnom rozsahu zabezpečovať a platiť objednávateľ. Náhradu nákladov vyvolaných neúspešnými skúškami alebo inými predĺženiami skúšok z dôvodov nie na strane objednávateľa je objednávateľ oprávnený požadovať od zhotoviteľa v cenách platených objednávateľom.
    2. Ceny podľa odseku 2.1 tohto článku sú stanovené bez dane z pridanej hodnoty (DPH), ktorú zhotoviteľ vyúčtuje podľa všeobecne záväzných právnych predpisov účinných v čase vzniku daňovej povinnosti.
    3. Na základe dohody zmluvných strán vzhľadom na spôsob zabezpečovania vykonania diela zo strany zhotoviteľa zhotoviteľovi nevzniká právo na zvýšenie ceny za dielo z dôvodu zmien diela počas jeho vykonávania, pokiaľ
25. takéto zmeny diela nevyplynuli z dodatočných požiadaviek objednávateľa na zmenu diela alebo
26. takéto zmeny nie sú dôsledkom nepredvídateľných
    * fyzických podmienok,
    * okolností vylučujúcich zodpovednosť (*vis maior*) alebo
    * zmien týkajúcich sa nominovaných subdodávateľov.

Nepredvídateľnými sú len také okolnosti, ktoré neboli ani nemohli byť zhotoviteľovi v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia známe už v čase predloženia jeho ponuky pred uzatvorením tejto zmluvy (vrátane toho, že by vyplývali z podkladovej dokumentácie). Fyzickými podmienkami sa rozumejú prírodné alebo umelé fyzické podmienky a prekážky, s ktorými sa zhotoviteľ stretne na mieste vykonávania diela v priebehu jeho realizácie, a to geologické, hydrogeologické, pedologické, archeologické a mykologické podmienky a prípadný výskyt znečisťujúcich látok. Za nepredvídateľné fyzické podmienky sa nepovažujú klimatické podmienky, ktoré by však mohli byť okolnosťami vylučujúcimi zodpovednosť

* 1. Pre vylúčenie akýchkoľvek pochybností je zaznamenané, že cenu za dielo nie je možné navýšiť najmä v tom prípade, ak zhotoviteľ vykonal chybu pri oceňovaní diela (napr. chyba v sčítaní, nezaradenie položky projektu do ceny, neúplné ocenenie požadovaných dodávok a prác, nedostatočné ocenenie nákladov pri obhliadke), v prípade nepochopenia alebo zlého vyhodnotenia súťažnej dokumentácie, v prípade nedostatkov riadenia a koordinácie činnosti pri príprave a realizácii diela ani v prípade vlastných chýb zhotoviteľa.
  2. Cena za práce naviac nie je zahrnutá v cene podľa odseku 2.1 tohto článku. Dopad na cenu za vykonanie diela podľa predchádzajúcej vety sa určí v prípade dotknutých položiek, ktoré sú zahrnuté vo výkaze výmer aplikovateľnom pred uzavretím príslušného dodatku k tejto zmluve, ich prípočtami a/alebo odpočtami pri zachovaní príslušnej jednotkovej ceny (prípadne aj podľa cenových databáz špecifikovaných nižšie). V prípade nových položiek (ktoré nie sú uvedené v schválenom výkaze výmer) bude ich jednotková cena určená na základe podrobnej kalkulácie oprávnených nákladov zvýšenej o primeraný zisk [§ 2 ods. 3 písm. b) zákona Národnej rady SR č. 18/1996 Z. z. o cenách v znení neskorších predpisov] vypočítanej podľa kalkulačného vzorca uvedeného v prílohe C k tejto zmluve, pričom sa ale zmluvné strany dohodli na tom, že jednotková cena nebude vyššia ako jednotková cena za príslušné práce alebo dodávky podľa v príslušnom čase aktuálnych cenových databáz programov pre rozpočtárov spoločností KROS a.s., ODIS, s.r.o. alebo CENEKON, a.s., pokiaľ sa cena príslušných prác alebo dodávok v týchto databázach nachádza; ceny uvedené v týchto cenníkoch sú maximálne a rozhodujúca je vždy najnižšia cena. Ak sa v niektorej z týchto cenových databáz nachádza pôvodná položka schváleného výkazu výmer aj nová položka, jednotková cena pôvodnej položky schváleného výkazu výmer sa upraví pomerom medzi jednotkovými cenami príslušných položiek stanovenými v tejto cenovej databáze; rozhodujúci je vždy najnižší pomer zistený v rámci jednej cenovej databázy. Pri vynaložených nákladoch je zhotoviteľ povinný preukázať ich oprávnenosť, t. j. že zodpovedajú všeobecným (trhovým) cenám. V prípade projektových prác a inžinierskych činností sa vždy použijú minimálne hodinové sadzby podľa aktuálneho Sadzobníka pre navrhovanie ponukových cien projektových prác a inžinierskych činností (UNIKA) s tým, že rozsah činností (počet kalkulovaných hodín) bude odhadnutý vopred v rámci zmenového konania (článok 6 ods. 6.7 a článok 7 ods. 7.7 tejto zmluvy). V prípade nominovaných subdodávateľov sa zhotoviteľom skutočne vynaložené náklady vždy považujú za oprávnené náklady. Rozsah a cena prác pri vykonávaní archeologického prieskumu musí byť špecifikovaný vo výkaze výmer podľa článku 1 ods. 1.3 časti A) písm. a) tejto zmluvy. V prípade, že počas vykonávania diela vznikne potreba vykonať archeologický prieskum v rozsahu prevyšujúcom rozsah predpokladaný v schválenom výkaze výmer, bude takýto archeologický prieskum považovaný za naviac práce. Za predpokladu, že sa zmluvné strany na prácach naviac, ktoré majú dopad na celkovú maximálnu cenu za dielo, dohodnú, uzatvoria písomný dodatok k tejto zmluve.
  3. Zmluvné strany sa zaväzujú dohodnúť sa vo forme písomného dodatku k tejto zmluve na úprave ceny za dielo v dôsledku prípadných zmien nákladov na realizáciu diela (ďalej len „**mechanizmus indexácie**“), ktoré je líniovou stavbou, za týchto podmienok:

1. k prvému uplatneniu mechanizmu indexácie môže dôjsť najskôr po uplynutí prvého semestra (šiestich mesiacov), v ktorom uplynula lehota na predkladanie ponúk vo verejnom obstarávaní na obstaranie zákazky na vykonanie diela, pričom obe zmluvné strany sa zaväzujú na výzvu doručenú v lehote tridsiatich (30) dní od uplynutia lehoty pre prvé uplatnenie mechanizmu indexácie, najskôr však do tridsiatich (30) dní odo dňa účinnosti tejto zmluvy uzatvoriť dodatok, v ktorom prvý krát uplatnia mechanizmus indexácie; na ďalšie uplatnenie mechanizmu indexácie nie je právny nárok;
2. podmienkou pre uplatnenie mechanizmu indexácie je dodržiavanie schválených harmonogramov podľa článku 4 ods. 4.2 a 4.3 tejto zmluvy;
3. pre aplikáciu mechanizmu indexácie je rozhodujúcim obdobím semester, pričom referenčným obdobím („**t0**“) je semester, do ktorého spadá deň, v ktorom uplynula lehota na predkladanie ponúk vo verejnom obstarávaní na obstaranie zákazky na vykonanie diela, a rozhodujúcim obdobím („**t**“) je semester, za ktorý zhotoviteľ žiada o indexáciu, pokiaľ nedošlo k predĺženiu lehoty na vykonanie diela alebo jeho časti, alebo pokiaľ k tomuto predĺženiu došlo z dôvodov nie na strane zhotoviteľa, ktoré zhotoviteľ nemohol vopred predpokladať, a zároveň zhotoviteľ vykonal všetky adekvátne úkony, aby tomuto predĺženiu zabránil; ak však došlo k predĺženiu lehoty na vykonanie diela alebo jeho časti z iných dôvodov, rozhodujúcim obdobím je semester pôvodnej lehoty na vykonanie diela alebo jeho časti;
4. vykazované mesačné hodnoty ukazovateľov príslušných indexov HICP a D treba previesť na príslušné obdobie t0 a t tak, že sa vypočíta aritmetický priemer vykazovaných hodnôt za tri relevantné mesiace prislúchajúce k obdobiu t0 a t a zaokrúhlia sa na tri desatinné miesta;
5. maximálna cena za dielo a príslušné položky v rozpočte z ponuky, resp. v podrobnejšom rozpočte sa pre činnosti a dodávky realizované v období t upravia násobením koeficientom zmeny Pt, ktorý bude použitý pre príslušné obdobie t a vypočítaný podľa nasledujúceho vzorca a matematicky zaokrúhlený na tri desatinné miesta:

, kde:

𝟎,𝟏𝟎 pevný koeficient 10 %, ktorý reprezentuje časť nákladov na stavebné činnosti a stavby, ktoré nepodliehajú indexácii;

𝟎,𝟐𝟎 koeficient 20 %, ktorý predstavuje časť nákladov za stavebné činnosti a stavby, ktoré podliehajú indexácii, a reprezentuje zmenu osobných nákladov, resp. nákladov na pracovnú silu;

𝑯𝑰𝑪𝑷 ukazovateľ Harmonizované indexy spotrebiteľských cien (priemer roka 2015 = 100) – mesačne [sp0017ms] – Spotrebiteľské ceny úhrnom – (Harmonized indices of consumer prices) na Slovensku, publikovaný Štatistickým úradom SR na jeho webovom sídle [www.statistics.sk](http://www.statistics.sk);

𝑯𝑰𝑪𝑷𝒕 hodnota ukazovateľa HICP prepočítaná za obdobie t;

𝑯𝑰𝑪𝑷𝒕𝟎 hodnota ukazovateľa HICP prepočítaná za obdobie t0;

𝟎,𝟎𝟖 koeficient 8 %, ktorý predstavuje časť nákladov za stavebné činnosti a stavby, ktoré podliehajú cenovej úprave a reprezentuje zmenu cien pohonných hmôt (motorovej nafty);

𝑫 ukazovateľ Priemerné ceny pohonných látok v SR (Motorová nafta) – mesačne [sp0202ms], publikovaný Štatistickým úradom SR na jeho webovom sídle [www.statistics.sk](http://www.statistics.sk);

𝑫𝒕 hodnota ukazovateľa D prepočítaná za obdobie t;

𝑫𝒕𝟎 hodnota ukazovateľa D prepočítaná za obdobie t0;

𝟎,𝟔𝟐 koeficient 62 %, ktorý predstavuje časť nákladov za stavebné činnosti a stavby, ktoré podliehajú cenovej úprave, a reprezentuje zmenu nákladov cien materiálov spotrebovávaných v stavebníctve SR;

𝑪𝑴𝑰 ukazovateľ Indexy cien stavebných prác a materiálov (2015=100) – štvrťročne [sp2063qs] – Indexy stavebných materiálov (výrobné ceny) (Price indices of constructions works and materials) na Slovensku, publikovaný Štatistickým úradom SR na jeho webovom sídle [www.statistics.sk](http://www.statistics.sk);

𝑪𝑴𝑰𝒕 hodnota ukazovateľa CMI v období t;

𝑪𝑴𝑰𝒕𝟎 hodnota ukazovateľa CMI v období t0.

* 1. Pokiaľ táto zmluva nestanovuje inak, zhotoviteľ nemôže požadovať zvýšenie ceny za dielo, a to ani v dôsledku zavedenia nových daní alebo poplatkov v priebehu realizácie diela; ustanovenia tejto zmluvy upravujúce dopady prác naviac a mechanizmus indexácie nie sú týmto dotknuté.

# PLATOBNÉ PODMIENKY

* 1. Na základe dohody zmluvných strán bude zhotoviteľ oprávnený fakturovať cenu za dielo podľa článku 2 ods. 2.1 tejto zmluvy, pričom sa zohľadňujú výlučne v mieste vykonávania diela riadne realizované práce a riadne zabudované dodávky materiálov po preukázaní ich vykonania a riadne odovzdaná dokumentácia, a to nasledovne:

1. čiastkové platby v rozsahu zodpovedajúcom zhotoviteľom skutočne realizovanej časti diela v príslušnom období jedného (1) kalendárneho mesiaca, najviac však v súhrne 90 % celkovej maximálnej ceny za dielo,
2. platba na základe konečnej faktúry v prevyšujúcom rozsahu ceny za dielo po odovzdaní a prevzatí celého diela bez vád a nedorobkov.
   1. Fakturovaná cena za dielo alebo jeho časť vrátane čiastkových platieb bude platená spôsobom uvedeným vo faktúre a bude splatná v lehote štyridsaťpäť (45) dní odo dňa doručenia faktúry objednávateľovi, pokiaľ zhotoviteľ preukázal objednávateľovi poistenie podľa článku 11 tejto zmluvy.
   2. Faktúra musí obsahovať všetky náležitosti v zmysle všeobecne záväzných právnych predpisov, odkaz na túto zmluvu vrátane jej čísla a tzv. číslo objednávky vygenerované objednávateľom pre účely interného sledovania platieb súvisiacich s touto zmluvou (ďalej len „**číslo objednávky**“), ktoré objednávateľ oznámi zhotoviteľovi bez zbytočného odkladu po uzatvorení tejto zmluvy, a jej prílohou musí byť kópia stavebného denníka preukazujúca vykonanie fakturovaných prác, zabudovanie fakturovaných materiálov a odovzdanie fakturovanej dokumentácie, ako aj ich prehľadný súpis podľa schváleného výkazu výmer, a to všetko v šiestich (6) vyhotoveniach v listinnej forme a v jednom (1) vyhotovení v elektronickej forme. Ustanovenie článku 6 ods. 6.1 tejto zmluvy sa použije rovnako. Konečná faktúra musí obsahovať aj sumarizáciu čiastkových platieb fakturovaných pred jej vystavením. Prílohou konečnej faktúry musí byť aj kópia protokolu o odovzdaní a prevzatí diela ako celku. Prílohou každej faktúry musí byť aj čestné vyhlásenie zhotoviteľa, že neeviduje žiadne záväzky voči svojim subdodávateľom, ktoré sú po splatnosti.
   3. Podkladom na fakturáciu je schválený súpis prác vykonaných za obdobie, za ktorý sa tá-ktorá faktúra vystavuje. Objednávateľ je oprávnený vyžiadať si od zhotoviteľa ako podpornú dokumentáciu k preukázaniu vykonaných prác aj dokumentáciu súvisiacu s likvidáciou odpadu – tzv. vážne lístky, dokumentáciu o dovoze materiálu na stavbu vo forme vážnych lístkov, dokladovú dokumentáciu k použitým stavebným materiálom a dodacie lístky k dodaniu jednotlivých komponentov na stavenisko (potrubný rozvod, výmenníky tepla, čerpadlá, elektro zariadenia a iné). Objednávateľ týmito dokladmi preverí kvalitu materiálov a množstvo a dodaných materiálov prípadne vykonaných prác.
   4. Po vystavení konečnej faktúry nie je zhotoviteľ oprávnený vystaviť objednávateľovi žiadnu ďalšiu faktúru ani iným spôsobom požadovať zaplatenie akejkoľvek do vystavenia konečnej faktúry neuplatnenej časti ceny za dielo; zmluvné strany sa dohodli, že vystavením konečnej faktúry zanikajú všetky do jej vystavenia (vrátane) zhotoviteľom prípadne neuplatnené práva na zaplatenie akejkoľvek časti/častí ceny za dielo, a to bez toho, že by boli nahradené akýmkoľvek iným záväzkom objednávateľa.
   5. Na základe dohody zmluvných strán zhotoviteľ doručí objednávateľovi faktúru vo formáte \*.pdf v elektronickej forme na e-mailovú adresu: [faktury.mhth@mhth.sk](mailto:faktury.mhth@mhth.sk) z e-mailovej adresy, ktorú objednávateľovi vopred písomne oznámi. Elektronická faktúra je vystavená v zmysle zákona § 71 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“). Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v listinnej forme a že zhotoviteľ nie je povinný objednávateľovi posielať faktúry v listinnej forme. Zmenu e-mailovej adresy na doručovanie elektronických faktúr oznámi objednávateľ alebo zhotoviteľ e-mailom na komunikačnú e-mailovú adresu druhej zmluvnej strane.
   6. V prípade námietok objednávateľa voči správnosti vystavenej faktúry je objednávateľ oprávnený faktúru, ktorá nespĺňa formálne náležitosti podľa ustanovení § 74 zákona o DPH, neobsahuje číslo objednávky alebo má chybu vyplývajúcu z nesprávne uvedeného predmetu, množstva alebo ceny, do štrnástich (14) pracovných dní odo dňa jej doručenia objednávateľovi vrátiť zhotoviteľovi spolu s vytknutím jej nesprávnosti, pričom zhotoviteľ je povinný chybnú faktúru opraviť alebo k pôvodnej faktúre vyhotoviť novú faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry, a takto opravenú faktúru, resp. pôvodnú faktúru s novou faktúrou doručiť objednávateľovi na e-mailovú adresu [faktury.mhth@mhth.sk](mailto:faktury.mhth@mhth.sk). V prípade oprávnených námietok objednávateľa podľa tohto odseku lehota splatnosti faktúry začne plynúť až od doručenia riadnej (opravenej) faktúry, resp. pôvodnej faktúry s riadne vystavenou novou faktúrou objednávateľovi.
   7. Pre vylúčenie akýchkoľvek pochybností sa zaplatenie akejkoľvek platby nepovažuje za prevzatie diela ani jeho časti.
   8. Dňom zaplatenia akejkoľvek platby v súlade s ustanoveniami tejto zmluvy sa rozumie deň pripísania príslušnej sumy v prospech bankového účtu oprávnenej zmluvnej strany.
   9. V prípade reklamácie vád diela až do konečného vyriešenia reklamácie pre zmluvné strany záväzným spôsobom (právoplatné ukončenie reklamačného konania) objednávateľ nie je v omeškaní s úhradou ceny za dielo alebo akejkoľvek jej časti.
   10. Objednávateľ je oprávnený jednostranne započítať proti pohľadávke zhotoviteľa na zaplatenie ceny za dielo všetky svoje prípadné pohľadávky voči zhotoviteľovi vyplývajúce z tejto zmluvy a/alebo z porušenia všeobecne záväzných právnych predpisov a technických noriem, a to vrátane svojich nesplatných pohľadávok voči splatným pohľadávkam zhotoviteľa.
   11. Postúpenie pohľadávky na zaplatenie ceny za dielo vrátane jej príslušenstva alebo akejkoľvek inej peňažnej pohľadávky zhotoviteľa vyplývajúcej z tejto zmluvy alebo jej ukončenia zhotoviteľom je možné iba s predchádzajúcim písomným súhlasom objednávateľa.
   12. Zmluvné strany sa dohodli, že v prípade, ak faktúra zhotoviteľa nie je uhradená v lehote splatnosti, tento ihneď písomne alebo e-mailom upozorní objednávateľa na túto skutočnosť.
   13. V prípade omeškania objednávateľa s platením ceny za dielo si zmluvné strany dohodli úrok z omeškania vo výške 0,02 % denne, najviac však vo výške úrokov z omeškania, na ktoré by mal zhotoviteľ nárok podľa príslušných právnych predpisov, a to zo sumy, s ktorej zaplatením je objednávateľ v omeškaní, za každý deň z omeškania.
   14. Vzhľadom na spôsob financovania diela čiastočne z verejných zdrojov Európskej únie (Fond na spravodlivú transformáciu) zhotoviteľ súhlasí s tým, že nemá nárok na úroky z omeškania za obdobie od uplynutia lehoty splatnosti časti ceny za dielo vyúčtovanej tou-ktorou faktúrou až do zaplatenia takejto časti ceny za dielo, ak objednávateľ časť ceny za dielo, s ktorou je v omeškaní, zaplatí zhotoviteľovi v lehote piatich (5) dní od pripísania príslušných peňažných prostriedkov z verejných zdrojov na bankový účet objednávateľa.
   15. Zhotoviteľ vyhlasuje, že číslo(a) účtu(ov) uvádzané v záhlaví tejto zmluvy a v ním následne vystavených faktúrach sú používané na podnikanie podľa ustanovení § 6 zákona o DPH. V prípade, ak objednávateľ zistí nedodržanie tohto ustanovenia, môže DPH uvedenú na faktúre, ktorú je z dodania tovaru alebo služby povinný platiť zhotoviteľ, zaplatiť priamo na bankový účet správcu dane zhotoviteľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude zhotoviteľom uhradená správcovi dane.
   16. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo SR zverejní zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy SR, a to až do času, keď zhotoviteľ hodnoverným spôsobom preukáže objednávateľovi, že u neho tieto dôvody pominuli.

# LEHOTY VYKONANIA DIELA

* 1. Zhotoviteľ sa zaväzuje dielo vykonať najneskôr v lehote tridsiatichpiatich (35) mesiacov odo dňa účinnosti tejto zmluvy a jeho vykonávanie realizovať podľa harmonogramov uvedených odsekoch 4.2 a 4.3 tohto článku, pričom je povinný dodržať lehoty uvedené v odseku 4.4 tohto článku. Do schválenia harmonogramu vykonávania diela podľa odseku 4.3 tohto článku je zhotoviteľ je povinný dielo vykonávať podľa schváleného predbežného harmonogramu vykonávania diela (odsek 4.2 tohto článku) a po schválení harmonogramu vykonávania diela podľa odseku 4.3 tohto článku je zhotoviteľ povinný dielo vykonávať podľa schváleného harmonogramu vykonávania diela (odsek 4.3 tohto článku) (ďalej len „**harmonogram**“).
  2. **Predbežný harmonogram vykonávania diela** (ďalej len „**predbežný harmonogram**“) s hlavnými míľnikmi realizácie diela zhotoviteľ vypracuje a predloží objednávateľovi v listinnej a elektronickej forme (MS Project alebo ekvivalent, napr. Excel s funkcionalitou umožňujúcou dynamicky aktualizovať lehoty všetkých nadväzujúcich celkov diela v prípade zmeny niektorej z lehôt) na schválenie do pätnástich (15) dní odo dňa účinnosti tejto zmluvy. Zhotoviteľom vypracovaný návrh predbežného harmonogramu musí byť v súlade s podmienkami stanovenými touto zmluvou (vrátane podkladovej dokumentácie) a s prevádzkovými podmienkami objednávateľa a musí byť koordinovaný v zmysle článku 1 ods. 1.8 tejto zmluvy. Objednávateľ je povinný oznámiť zhotoviteľovi svoje prípadne námietky k predbežnému harmonogramu, alebo predbežný harmonogram schváliť v lehote do siedmich (7) pracovných dní od jeho predloženia; márnym uplynutím tejto lehoty sa má za to, že objednávateľ predbežný harmonogram schválil. Prípadné námietky k predbežnému harmonogramu (ktoré majú povahu pokynov objednávateľa) je zhotoviteľ povinný do predbežného harmonogramu zapracovať a takto upravený predbežný harmonogram predložiť objednávateľovi na schválenie do siedmych (7) dní od predloženia námietok objednávateľa zhotoviteľovi. Objednávateľom schválený predbežný harmonogram je pre zhotoviteľa záväzný a môže byť zmenený len písomnou dohodou zmluvných strán, pokiaľ táto zmluva nestanovuje inak. Predbežný harmonogram je platný do schválenia harmonogramu vykonávania diela v podrobnostiach DRS podľa odseku 4.3 tohto článku.
  3. **Harmonogram vykonávania diela** **v podrobnostiach DRS** v členení podľa jednotlivých stavebných objektov a prevádzkových súborov jednotlivých časti diela zhotoviteľ vypracuje a predloží objednávateľovi v listinnej a elektronickej forme (MS Project alebo ekvivalent napr. Excel s funkcionalitou umožňujúcou dynamicky aktualizovať lehoty všetkých nadväzujúcich celkov diela v prípade zmeny niektorej z lehôt) na schválenie do stoosemdesiatich (180) dní odo dňa účinnosti tejto zmluvy. Zhotoviteľom vypracovaný návrhu harmonogramu musí byť v súlade s podmienkami stanovenými touto zmluvou (vrátane podkladovej dokumentácie) a s prevádzkovými podmienkami objednávateľa, ako aj s projektovou dokumentáciou vyhotovenou zhotoviteľom (článok 6 ods. 6.1 tejto zmluvy) a musí byť koordinovaný v zmysle článku 1 ods. 1.8 tejto zmluvy. Objednávateľ je povinný oznámiť zhotoviteľovi svoje prípadne námietky k harmonogramu, alebo harmonogram schváliť v lehote do siedmich (7) pracovných dní od jeho predloženia; márnym uplynutím tejto lehoty sa má za to, že objednávateľ harmonogram schválil. Prípadné námietky k harmonogramu (ktoré majú povahu pokynov objednávateľa) je zhotoviteľ povinný do harmonogramu zapracovať a takto upravený harmonogram predložiť objednávateľovi na schválenie do desiatich (10) dní od predloženia námietok objednávateľa zhotoviteľovi. Objednávateľom schválený harmonogram je pre zhotoviteľa záväzný a môže byť zmenený len písomnou dohodou zmluvných strán, pokiaľ táto zmluva nestanovuje inak.
  4. Zhotoviteľ je povinný dodržať pri vykonávaní diela nasledovné záväzné lehoty na vykonanie vybraných častí diela:

1. vypracovaniea odovzdanie DRS pre časť diela podľa článku 1 ods. 1.1 písm. a) tejto zmluvy (Časť od L1 po Rozdeľovací uzol tepla) v lehote šiestich (6) mesiacov odo dňa účinnosti tejto zmluvy,
2. vypracovaniea odovzdanie DRS pre časť diela podľa článku 1 ods. 1.1 písm. b) tejto zmluvy (SO 20 – SPOJOVACÍ TEPLOVOD OLŠOVANY -BIDOVCE SO 21 – TEPLOVOD KOŠICE OLŠOVANY)v lehote šiestich (6) mesiacov odo dňa účinnosti tejto zmluvy,
3. vypracovaniea odovzdanie DRS pre časť diela podľa článku 1 ods. 1.1 písm. c) tejto zmluvy (GS Svinica Ďurkov tepla) v lehote šiestich (6) mesiacov odo dňa účinnosti tejto zmluvy,
4. ukončenie funkčného celku diela, to znamená zhotovenie všetkých tlakových celkov diela, zhotovenie všetkých elektrických prípojov a prvkov merania a regulácie a ich zavedenie do nadradených systémov súčasných riadiacich systémov výrobných zariadení objednávateľa a začiatok skúšobnej prevádzky podľa článku 8 tejto zmluvy, v lehote dvadsiatich štyroch (24) mesiacov odo dňa odovzdania staveniska podľa článku 5 ods. 5.2 tejto zmluvy,
5. vykonanie časti diela podľa článku 1 ods. 1.1 písm. a) tejto zmluvy v celom rozsahu prác realizovaných na pozemkoch registra „C“ parc. č. 3306/1, 3486/14, 3316, 3306/97, 3486/15, 3486/2, 3318/25, 3318/16, 3318/174, 3318/172, 3318/171 a 3318/170 v katastrálnom území Južné mesto (čo znamená vykonanie všetkých prác na stavebných objektoch súvisiacich s príjazdovou cestou do areálu závodu Košice, a zároveň aj ukončenie prác na technologických celkoch priamo súvisiacich s príjazdovou cestou) v lehote do siedmych (7) mesiacov v čase realizácie tejto časti diela tak, aby boli minimalizované dopravné obmedzenia prístupovej cesty,
6. odstránenie všetkých vád a nedorobkov, ktoré nebránia užívaniu diela, a odovzdanie diela s ukončeným kolaudačným konaním, čo znamená odovzdanie právoplatného kolaudačného rozhodnutia, v lehote do tridsiatichpiatich (35) mesiacov odo dňa účinnosti tejto zmluvy.
   1. Pokiaľ táto zmluva neustanovuje inak, k zmene času vykonávania a vykonania diela môže dôjsť len v prípadoch zhotoviteľom oprávneného prerušenia vykonávania diela, a to zásadne o čas trvania oprávneného prerušenia, pričom sa zohľadňujú kritické nadväznosti dodávok a prác (Critical Path Method) a primeraná lehota na opätovný nábeh a dosiahnutie predchádzajúcej produktivity. Za účelom nastolenia právnej istoty medzi zmluvnými stranami sú zmluvné strany na žiadosť ktorejkoľvek z nich povinné písomne si potvrdiť dôvod a trvanie prípadného zhotoviteľom oprávneného prerušenia vykonávania diela, ako aj jeho prípadný vplyv na lehoty vykonania diela podľa tejto zmluvy a schváleného harmonogramu. Celková lehota na vykonanie diela bude predĺžená formou písomného dodatku k tejto zmluve. Zhotoviteľ následne bez zbytočného odkladu upraví harmonogram, pričom sa postupuje primerane podľa odsekov 4.2, resp. 4.3 tohto článku. V prípade potreby sa ustanovenia článku 6 ods. 6.7 a článku 7 ods. 7.7 tejto zmluvy použijú rovnako.
   2. Zhotoviteľ je oprávnený vykonávanie diela v nevyhnutnom rozsahu prerušiť:
7. pri výskyte skrytých prekážok týkajúcich sa zariadení objednávateľa alebo iných vecí, na ktorých sa má dielo vykonať, alebo miesta, kde sa má dielo vykonať, ak tieto objektívne prekážky trvale alebo dočasne znemožňujú vykonanie diela dohodnutým spôsobom,
8. v dôsledku neposkytnutia potrebnej súčinnosti zo strany objednávateľa (článok 7 ods. 7.10 tejto zmluvy),
9. v ďalších prípadoch vyplývajúcich z tejto zmluvy (článok 1 ods. 1.9, článok 6 ods. 6.7 a článok 7 ods. 7.7 tejto zmluvy) alebo zo zákona.
   1. Ak zhotoviteľ splní svoj záväzok vykonať dielo pred dohodnutou lehotou podľa odseku 4.1 tohto článku, objednávateľ sa zaväzuje dielo prevziať aj v skoršom termíne ponúkanom zhotoviteľom. Preberanie jednotlivých častí diela nemá vplyv na prípadnú zodpovednosť zhotoviteľa za vady diela ani na plynutie reklamačných a záručných lehôt; reklamačné a záručné lehoty začínajú plynúť najskôr dňom podľa článku 9 ods. 9.1 tejto zmluvy.
   2. Zhotoviteľ je povinný ihneď (najneskôr do 24 hodín od momentu, v ktorom sa zhotoviteľ dozvedel alebo sa pri vynaložení odbornej starostlivosti mohol dozvedieť o vzniku udalosti, ktorá bráni alebo sťažuje vykonanie diela) písomne oboznámiť objednávateľa o vzniku akejkoľvek udalosti (vrátane okolností uvedených v odseku 4.6 tohto článku), ktorá bráni alebo sťažuje vykonanie diela s dôsledkom možného omeškania zhotoviteľa so splnením záväzku vykonať dielo v lehote podľa odseku 4.1 tohto článku, v lehotách podľa odseku 4.4 tohto článku a/alebo podľa schváleného harmonogramu. Súčasťou oznámenia podľa prvej vety tohto odseku bude správa o predpokladanej dĺžke trvania prekážky vykonávania diela, príčinách, navrhovaných opatreniach na jej odstránenie. V prípade, že na strane zhotoviteľa dôjde k omeškaniu s vykonávaním alebo vykonaním diela, zhotoviteľ nie je oprávnený odvolávať sa na dôvody omeškania majúce pôvod alebo súvis s udalosťou, o ktorej zhotoviteľ objednávateľa v súlade s ustanovenia tohto odseku neoboznámil.

# MIESTO VYKONANIA DIELA

* 1. **Miesto vykonávania diela.** Miestom vykonania diela je: trasa realizácie diela v zmysle stavebného povolenia, ktorá prechádza cez sedem katastrálnych území (Svinica, Olšovany, Košická Polianka, Košice – Krásna, Košice – Vyšné Opátske, Košice – Jazero, Košice – Južné Mesto).
  2. **Stavenisko.** Odovzdanie a prevzatie staveniska za účelom vykonávania prác na diele zmluvné strany uskutočnia na výzvu objednávateľa (oznámenie o dátume začatia prác), pričom objednávateľ je povinný písomne oznámiť zhotoviteľovi termín odovzdania staveniska najmenej päť (5) dní pred požadovaným začatím vykonávania prác na diele podľa schváleného harmonogramu, avšak najskôr po schválení alebo podmienečnom schválení DRS (vrátane príslušného výkazu výmer a harmonogramu v podrobnostiach DRS) a ďalšej súvisiacej dokumentácie podľa článku 1 ods. 1.3 časti A) písm. a) až e) a g) tejto zmluvy podľa článku 6 ods. 6.5, resp. 6.6 tejto zmluvy, po splnení povinností podľa článku 1 ods. 1.3 časti B) písm. t) až x) tejto zmluvy objednávateľom, po odovzdaní bankovej záruky podľa článku 10 ods. 10.1 tejto zmluvy a potvrdení o poistení podľa článku 11 ods. 11.1 tejto zmluvy objednávateľovi. Neschválenie DRS a/alebo neodovzdanie uvedenej bankovej záruky a/alebo uvedeného potvrdenia o poistení v zmysle predchádzajúcej vety je prekážkou odovzdania staveniska objednávateľom, ktorá nepredlžuje lehoty na vykonanie diela podľa tejto zmluvy. O odovzdaní a prevzatí staveniska zmluvné strany spíšu písomný protokol v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:

1. stav, v akom sa stavenisko nachádza v deň odovzdania a prevzatia,
2. zoznam zariadenia a jeho stav, ak sa v/na stavenisku nachádza,
3. miesto a dátum spísania protokolu,
4. podpis objednávateľa a zhotoviteľa
5. passportizačná dokumentácia – fotodokumentácia v čase pred odovzdaním diela,
   1. Objednávateľ sa zaväzuje odovzdať stavenisko zhotoviteľovi vypratané v rozsahu nevyhnutnom na okamžité vykonávanie diela.
   2. Bez odovzdania a prevzatia staveniska potvrdeného písomným protokolom zhotoviteľ nesmie začať vykonávať stavebné a montážne práce týkajúce sa diela.
   3. Zameranie všetkých inžinierskych sietí na stavenisku zabezpečí zhotoviteľ. Vytýčenie inžinierskych sietí objednávateľa na stavenisku zabezpečí objednávateľ. Vytýčenie inžinierskych sietí iných správcov zabezpečí zhotoviteľ správcami týchto inžinierskych sietí.
   4. **Vypratanie staveniska**. Zhotoviteľ sa zaväzuje vypratať stavenisko do ukončenia preberacieho konania. Zhotoviteľ odstráni zostávajúce technické vybavenie, prebytočný materiál, odpad, sutinu a pomocné konštrukcie (dočasné stavby) zo staveniska, rovnako tak vyprace v potrebnom rozsahu okolie dotknuté vykonávaním diela. Vyššie uvedené platí primerane aj v prípade vypratania staveniska po odstránení vád a pri predčasnom ukončení tejto zmluvy. Zhotoviteľ sa zaväzuje miesto staveniska uviesť do pôvodného stavu. V prípade, že zhotoviteľa miesto staveniska neuvedie do pôvodného stavu ani v náhradnej primeranej lehote, ktorá nesmie byť kratšia ako 14 dní, je objednávateľ oprávnený priestor uviesť do pôvodného stavu sám na náklady zhotoviteľa, s čím zhotoviteľ súhlasí. Okrem toho má objednávateľ nárok na náhradu škody, ktorá v súvislosti s porušením povinnosti objednávateľovi vznikne, vrátane náhrady nákladov za dočasný záber nad rámec za dohodnuté obdobie, sankcie, administratívne poplatky a pod.

# DOKUMENTÁCIA A SOFTVÉR

* 1. Akákoľvek dokumentácia podľa článku 1 ods. 1.3 tejto zmluvy a/alebo akákoľvek iná dokumentácia vypracovaná zhotoviteľom pre objednávateľa podľa tejto zmluvy, resp. vydaná v súvislosti s vykonávaním diela podľa tejto zmluvy vrátane výkresov a schém (ďalej len „**projektová dokumentácia**“):

1. musí byť vyhotovená v slovenskom jazyku, resp. zhotoviteľ musí na svoje náklady zabezpečiť jej úradný preklad do slovenského jazyka s výnimkou dokumentácie v českom jazyku; rozhodujúci je vždy úradný preklad do slovenského jazyka;
2. musí uvádzať označovanie jednotiek v medzinárodnej sústave jednotiek (SI);
3. musí uvádzať akékoľvek hodnoty po matematickom zaokrúhlení na dve desatinné čísla, pokiaľ zo všeobecne záväzných právnych predpisov a/alebo technických noriem nevyplýva inak;
4. vyhotovená v elektronickej forme musí byť, pokiaľ ide o textovú časť, vo formátoch \*.doc, \*.docx, \*.xls, \*.xlsx, \*.pdf, a pokiaľ ide o výkresovú časť, vo formátoch \*.dwg, \*.dgn, \*.pdf, pričom elektronická forma projektovej dokumentácie musí byť ako vo formátoch \*.doc, \*.docx, \*.xls, \*.xlsx, \*.dwg, prípadne \*.dgn bez obmedzenia ich editovateľnosti, tak aj vo formáte \*.pdf. Elektronická forma projektovej dokumentácie vo formátoch \*.doc, \*.docx a \*.pdf musí byť vo forme ucelených dokumentov (titulná strana spolu s dokumentom, výkresy v jednom súbore) s možnosťou vyhľadávania. Výkresy musia byť spracované v softvérovej platforme ePLAN a AutoCAD alebo ekvivalentnej softvérovej platforme. Zhotoviteľ ju odovzdá objednávateľovi na CD, resp. DVD nosiči alebo na USB kľúči. Obsah elektronickej formy projektovej dokumentácie musí byť zhodný s obsahom projektovej dokumentácie v listinnej forme;
5. musí vychádzať z podkladovej dokumentácie;
6. musí byť v súlade s rozhodnutiami, ktoré sa vzťahujú na dielo, vrátane rozhodnutí uvedených v článku 1 ods. 1.2 tejto zmluvy;
7. musí byť v súlade so všeobecne záväznými právnymi predpismi a technickými normami, aj keď nie sú právne záväzné, ako aj s odborným stanoviskom právnickej osoby oprávnenej na overovanie plnenia požiadaviek bezpečnosti technických zariadení (oprávnená právnická osoba);
8. musia do nej byť zapracované požiadavky z rozhodnutí a usmernení orgánov verejnej správy, ako aj zmeny navrhované objednávateľom, musia do nej byť zapracované požiadavky vyplývajúce z geologického, hydrogeologického, prípadne požiadavky ktoré vyplynú z iných zistení;
9. musí byť vypracovaná najmenej vo vecnom rozsahu prislúchajúcom pre príslušný stupeň projektovej dokumentácie podľa aktuálneho Sadzobníka pre navrhovanie ponukových cien projektových prác a inžinierskych činností (UNIKA);
10. musí byť aktuálna a musia byť do nej zapracované a vyznačené zmeny vzniknuté počas vykonávania diela tak, aby bolo jednoducho zistiteľné, čo sa zmenilo;
11. musí rešpektovať vlastnosti a technické špecifikácie materiálov podľa príslušných vyhlásení o zhode, certifikátov, katalógových listov a/alebo atestov;
12. sa musí stať vlastníctvom objednávateľa, resp. objednávateľ sa musí stať majiteľom a/alebo oprávneným vykonávateľom majetkových práv vyplývajúcich z projektovej dokumentácie a zhotoviteľ ju nesmie použiť pre akúkoľvek tretiu osobu bez výslovného písomného súhlasu objednávateľa. Rovnako zhotoviteľ nie je oprávnený bez predchádzajúceho písomného súhlasu objednávateľa zverejňovať akékoľvek informácie o prácach na diele alebo o ich postupe, o popisoch vykonávania prác, o výkazoch výmer, o nákladoch na vykonanie diela o výkresoch a výpočtoch. Všetky podklady poskytnuté objednávateľom sú vo vlastníctve objednávateľa a zhotoviteľ je oprávnený ich použiť výhradne pre účely plnenia tejto zmluvy;
13. musí byť vyhotovená na náklady zhotoviteľa s tým, že akékoľvek náklady spojené s vypracovaním projektovej dokumentácie, jej predkladaním objednávateľovi a zapracúvaním prípadných pripomienok objednávateľa k projektovej dokumentácii znáša zhotoviteľ.
    1. Zhotoviteľ sa zaväzuje oznamovať objednávateľovi termíny prejednania projektovej dokumentácie a ich prípadných zmien s jednotlivými orgánmi verejnej správy a dotknutými orgánmi a organizáciami najmenej päť (5) pracovných dní vopred.
    2. Zhotoviteľ preberá zodpovednosť za vady diela, ktoré vznikli z dôvodu vadnej alebo neúplnej projektovej dokumentácie tvoriacej súčasť podkladovej dokumentácie v prípade, že sa jedná o zjavné vady alebo o vady, ktoré zhotoviteľ pri vynaložení odbornej starostlivosti mal zistiť, a na tieto vady projektovej dokumentácie objednávateľa bez zbytočného odkladu písomne neupozornil.
    3. **Schválenie návrhov materiálov.** Pokiaľ objednávateľ neurčí inak, je zhotoviteľ povinný objednávateľovi pred vypracovaním projektovej dokumentácie predložiť na schválenie návrhy všetkých materiálov, ktoré použije pri vykonávaní diela, okrem tých, ktoré sú špecifikované v prílohe B k tejto zmluve. Návrh každého materiálu musí obsahovať označenie výrobcu a typu materiálu, prípadne jeho ďalšej špecifikácie potrebnej pre jeho jednoznačnú identifikáciu a jeho zamýšľané použitie na diele a musí byť doložený vyhláseniami o zhode, certifikátmi, katalógovými listami a atestmi v súlade so všeobecne záväznými právnymi predpismi. Nepripúšťa sa predloženie návrhu materiálu, o ktorom je v čase predloženia návrhu známe, že sa stane v čase vykonávania diela tak, ako tento vyplýva zo zmluvy, trvale alebo dlhodobo na trhu nedostupným, ibaže zhotoviteľ disponuje príslušným materiálom v potrebnom rozsahu alebo má zabezpečené, že takýto materiál bude mať v potrebnom rozsahu k dispozícii, pričom však v prípade trvalej nedostupnosti materiálu zároveň nie je možné špecifikovať materiál, vo vzťahu ku ktorému je známe, že nebude možné zabezpečiť jeho servis a/alebo údržbu (pri materiáloch, pri ktorých to prichádza do úvahy). Návrh jednotlivých materiálov musí byť v súlade s požiadavkami objednávateľa uvedenými v tejto zmluve. Splnenie kvalitatívnych a technických parametrov požadovaných v tejto zmluve (najmä v prílohe A k tejto zmluve a v podkladovej dokumentácii) vo vzťahu k všetkým materiálom preukáže zhotoviteľ predložením certifikátov, katalógových listov alebo iných potvrdení výrobcu výrobkov v slovenskom jazyku, českom jazyku alebo anglickom jazyku. Objednávateľ návrhy materiálov v lehote pätnástich (15) dní od ich predloženia schváli, ak vyhovujú podmienkam určeným touto zmluvou, inak v tejto lehote návrhy odmietne; márnym uplynutím uvedenej lehoty sa má za to, že objednávateľ predložené návrhy schválil, pokiaľ tieto vyhovujú minimálnym podmienkam stanoveným všeobecne záväznými právnymi predpismi a technickými normami. V prípade odmietnutia návrhu je zhotoviteľ povinný v lehote do siedmich (7) dní predložiť na schválenie nové návrhy. Akékoľvek náklady spojené s predkladaním návrhov vrátane ich opakovaného predkladania a prípadného posúvania termínov vykonávania diela znáša zhotoviteľ. Takto špecifikované materiály bude zhotoviteľ pri spracovaní projektovej dokumentácie a vykonávaní diela povinný použiť; použiť iné materiály bude možné len v prípade, pokiaľ sa príslušný výrobok stane na trhu trvale alebo dlhodobo nedostupným, pričom však zhotoviteľ bude musieť použiť náhradu s rovnakými alebo lepšími vlastnosťami a parametrami, a to po predchádzajúcom odsúhlasení objednávateľom.
    4. **DRS.** Pri spracovávaní DRS a ďalšej projektovej dokumentácie podľa článku 1 ods. 1.3 časti A) písm. a) až e) a g) tejto zmluvy sa zhotoviteľ zaväzuje vychádzať z tejto zmluvy a zo súťažnej dokumentácie, ktoré sú pre zhotoviteľa záväzné. Zhotoviteľ sa DRS ako celok zaväzuje objednávateľovi predložiť v lehote šiestich (6) mesiacov odo dňa účinnosti tejto zmluvy. Objednávateľ sa zaväzuje schváliť alebo pripomienkovať predloženú kompletnú a úplnú projektovú dokumentáciu v lehote pätnástich (15) pracovných dní od jej predloženia zhotoviteľom, ak sa strany nedohodnú inak; márnym uplynutím tejto lehoty sa má za to, že objednávateľ predloženú projektovú dokumentáciu schválil, pokiaľ táto vyhovuje minimálnym podmienkam stanoveným všeobecne záväznými právnymi predpismi a technickými normami. Prípadné pripomienky objednávateľa majú povahu pokynov objednávateľa (článok 1 ods. 1.9 tejto zmluvy). Túto projektovú dokumentáciu so zapracovanými pripomienkami objednávateľa sa zhotoviteľ zaväzuje odovzdať objednávateľovi v stanovenej forme a počte vyhotovení podľa tejto zmluvy v lehote desiatich (10) dní po doručení pripomienok objednávateľa zhotoviteľovi.
    5. **Podmienečné čiastočné schválenie projektovej dokumentácie.** Zhotoviteľ je povinný v stanovených lehotách predkladať objednávateľovi na schválenie projektovú dokumentáciu podľa odseku 6.5 tohto článku aj po jednotlivých ucelených častiach, ktorými sa rozumejú:
14. DRS pre časť diela podľa článku 1 ods. 1.1 písm. a) tejto zmluvy (Časť od L1 po Rozdeľovací uzol tepla) v lehote šiestich (6) mesiacov odo dňa účinnosti tejto zmluvy,
15. DRS pre časť diela podľa článku 1 ods. 1.1 písm. b) tejto zmluvy (SO 20 – SPOJOVACÍ TEPLOVOD OLŠOVANY - BIDOVCE SO 21 – TEPLOVOD KOŠICE OLŠOVANY) v lehote šiestich (6) mesiacov odo dňa účinnosti tejto zmluvy,
16. DRS pre časť diela podľa článku 1 ods. 1.1 písm. c) tejto zmluvy (GS Svinica Ďurkov) v lehote šiestich (6) mesiacov odo dňa účinnosti tejto zmluvy,

Schválenie časti projektovej dokumentácie je len podmienečné a objednávateľ si vyhradzuje právo pripomienkovať už schválenú časť projektovej dokumentácie najmä z hľadísk vyplývajúcich z projektovej dokumentácie, ktorú zhotoviteľ predloží objednávateľovi na schválenie neskôr.

* 1. **Zmeny projektovej dokumentácie.** Zhotoviteľ sa zaväzuje vykonávať akékoľvek zmeny projektovej dokumentácie diela, ktorých potreba vyplynie počas vykonávania diela vrátane okolností uvedených v článku 2 ods. 2.5 tejto zmluvy, resp. z požiadaviek objednávateľa; zmeny, ktoré majú vplyv na cenu za dielo alebo na celkovú lehotu na vykonanie diela, je možné vykonať len s predchádzajúcim písomným súhlasom objednávateľa. Zhotoviteľ je povinný písomne oznámiť a predložiť na posúdenie a rozhodnutie objednávateľovi na najbližšom nasledujúcom kontrolnom dni potrebu zmien projektovej dokumentácie s uvedením:

1. opisu nevyhnutných projektových prác a prípadnej nevyhnutnej inžinierskej činnosti a odhadu ich rozsahu (v hodinách),
2. návrhu vplyvu na cenu za dielo, ak ide o naviac práce (v prípadoch uvedených v článku 2 ods. 2.5 tejto zmluvy), s odôvodnením podľa článku 2 ods. 2.5 tejto zmluvy,
3. návrhu vplyvu na schválený harmonogram, kontrolný a skúšobný plán a projekt komplexného vyskúšania s ich navrhovanou úpravou odôvodnenou najmä v súlade s článkom 4 ods. 4.6 tejto zmluvy,
4. pravdepodobný vplyv na rozsah vykonávaného diela vrátane výkazu výmer a rozpočtov dotknutých položiek,
5. odôvodnenia nevyhnutnosti projektových prác a prípadnej inžinierskej činnosti, ibaže ich potreba vyplýva z požiadaviek objednávateľa.

Ak ide súčasne o naviac práce, uplatňuje sa aj článok 7 ods. 7.7 tejto zmluvy. Objednávateľ navrhované zmeny projektovej dokumentácie v lehote tridsiatich (30) dní od ich predloženia schváli, ak vyhovujú podmienkam určeným touto zmluvou a stanovených všeobecne záväznými právnymi predpismi a technickými normami, inak v tejto lehote zmeny odmietne; márnym uplynutím tejto lehoty sa má za to, že objednávateľ predložené zmeny projektovej dokumentácie schválil. V prípade odmietnutia zmeny je zhotoviteľ povinný v lehote do siedmich (7) dní predložiť na schválenie prepracovaný návrh podľa tohto odseku, ak sa zmluvné strany nedohodnú inak.

* 1. **DSRS.** Na základe dohody zmluvných strán je zhotoviteľ povinný objednávateľovi predložiť na schválenie DSRS v lehote štrnástich (14) dní pred plánovaným podaním návrhu na začatie kolaudačného konania. Objednávateľ dokumentáciu v lehote štrnástich (14) dní od jej predloženia schváli, ak vyhovuje podmienkam určeným touto zmluvou a stanovených všeobecne záväznými právnymi predpismi a technickými normami, inak v tejto lehote dokumentáciu odmietne; márnym uplynutím tejto lehoty sa má za to, že objednávateľ predloženú dokumentáciu schválil, pokiaľ táto vyhovuje minimálnym podmienkam stanoveným všeobecne záväznými právnymi predpismi a technickými normami. V prípade odmietnutia dokumentácie je zhotoviteľ povinný v lehote do siedmich (7) dní predložiť na schválenie prepracovanú dokumentáciu. Odsúhlasenie DSRS a jej odovzdanie objednávateľovi je podmienkou začatia preberacieho konania diela.
  2. Objednávateľom schválená projektová dokumentácia podľa odseku 6.5 tohto článku, prípadne objednávateľom schválená zmena projektovej dokumentácie podľa odseku 6 ods. 6.7 tohto článku je pre zmluvné strany záväzná a môže byť zmenená len písomnou dohodou zmluvných strán, pokiaľ táto zmluva nestanovuje inak.
  3. Schválenie projektovej dokumentácie objednávateľom nezbavuje zhotoviteľa zodpovednosti za technicky správne, hospodárne a účelné vypracovanie projektovej dokumentácie, za prevádzkyschopnosť diela vykonaného na základe zhotoviteľom spracovanej projektovej dokumentácie a za úplnosť a súlad projektovej dokumentácie so všeobecne záväznými právnymi predpismi a technickými normami, aj keď nie sú právne záväzné. Odovzdávanie a prípadné schvaľovanie projektovej dokumentácie a jej zmien nemá vplyv na prípadnú zodpovednosť zhotoviteľa za vady diela ani na plynutie reklamačných a záručných lehôt; reklamačné a záručné lehoty začínajú plynúť až dňom podľa článku 9 ods. 9.1 tejto zmluvy. Preberanie projektovej dokumentácie objednávateľom sa deje na účely informovania objednávateľa a kontroly vykonávania diela.
  4. V prípade touto zmluvou a/alebo právnymi predpismi stanovenej povinnosti vydať o vykonaní diela alebo jeho časti osobitný protokol a/alebo správu a/alebo potvrdenie zhotoviteľ sa zaväzuje vypracovať a odovzdať takýto osobitný protokol a/alebo správu a/alebo potvrdenie objednávateľovi v dvoch (2) písomných vyhotoveniach, ak táto zmluva alebo všeobecne záväzné právne predpisy nestanovujú vyšší počet vyhotovení, s tým, že takýto protokol/správa/potvrdenie musí spĺňať všetky požiadavky stanovené touto zmluvou, všeobecne záväznými právnymi predpismi a technickými normami, aj keď nie sú právne záväzne.
  5. Zmluvné strany sa dohodli, že v prípade, ak akékoľvek plnenie poskytované v zmysle tejto zmluvy spĺňa náležitosti autorského diela na objednávku podľa zákona č. 185/2015 Z. z. autorský zákon v znení neskorších predpisov (ďalej len „**autorský zákon**“), zhotoviteľ udeľuje bezodplatne objednávateľovi dňom prevzatia autorského diela, resp. jeho časti výhradnú licenciu, resp. sublicenciu (ak autorské dielo vytvorí subdodávateľ zhotoviteľa) podľa ust. § 65 autorského zákona na dobu trvania majetkových práv autora v zmysle § 32 autorského zákona, teritoriálne obmedzenú na územie SR a udelenú na všetky známe spôsoby použitia diela podľa § 19 ods. 4 autorského zákona (vrátane použitia autorského diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol dotknuté autorské dielo používať na vlastnú potrebu a za týmto účelom ho poskytovať aj tretím osobám. Výhradnú licenciu (sublicenciu) nadobudnutú v súlade s týmto odsekom objednávateľ nie je povinný využiť.
  6. Vo vzťahu k plneniu poskytovanému zhotoviteľom v zmysle tejto zmluvy, ktoré spĺňa náležitosti počítačového programu na objednávku v zmysle autorského zákona, platí ustanovenie odseku 6.12 tohto článku s tým, že postačuje udelenie nevýhradnej licencie, resp. sublicencie. Zároveň je zhotoviteľ povinný odovzdať objednávateľovi najaktuálnejšiu (použitú v produkčnom prostredí) kópiu zdrojového kódu takého počítačového programu na neprepisovateľnom médiu a s ním súvisiace vývojové a užívateľské prostredie (súčasťou sú prístupové kódy, inštalačná príručka a ďalšia dokumentácia), a to pri odovzdaní a prevzatí diela alebo jeho časti, a tiež vždy pri zmene alebo aktualizácii počítačového programu počas záručnej doby.
  7. Objednávateľ je tiež oprávnený predmety duševného vlastníctva podľa odsekov 6.12 a 6.13 tohto článku poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela, resp. jeho časti objednávateľovi súhlas na postúpenie licencie (sublicencie) a súhlas, aby objednávateľ udelil tretej osobe súhlas na použitie diela (sublicencia) v rozsahu udelenej licencie (sublicencie).
  8. Pokiaľ zhotoviteľ pri plnení tejto zmluvy ako súčasť diela použije (spravidla spracovaním) počítačový program tretej strany, ktorý nebol vytvorený na základe osobitných požiadaviek objednávateľa podľa tejto zmluvy, pričom je na trhu ponúkaný aj iným subjektom v tej podobe, v akej je bez väčších úprav jeho vlastností a prvkov poskytnutý aj objednávateľovi, vrátane prípadu, ak poskytovateľom licencie k softvéru tretej strany je zhotoviteľ alebo so zhotoviteľom majetkovo prepojená osoba (ďalej len „**preexistentný softvér**“), v takomto prípade je zhotoviteľ povinný zabezpečiť pre objednávateľa oprávnenie používať preexistentný softvér v súlade s osobitnými licenčnými podmienkami preexistentného softvéru s tým, že príslušná licencia (sublicencia) musí byť udelená minimálne ako časovo neobmedzená, nevýhradná, teritoriálne obmedzená na územie SR, na neobmedzené používanie všetkých funkcionalít preexistentného softvéru a aplikáciu jeho aktualizácií, updatov, upgradov, patchov a iných servisných úkonov a na účely dokončenia, prevádzky, držby, opráv, úprav, modifikácií, rozšírení, iných zmien a používania diela vrátane riadiacich a informačných systémov, ktoré sú jeho súčasťou, a ich prípadného prepájania s inými riadiacimi a informačnými systémami, a to aj prostredníctvom tretích osôb (ďalej len „**minimálny rozsah**“), na preexistentný softvér sa ustanovenia odseku 6.1 písm. l) a odsekov 6.13 a 6.14 tohto článku nevzťahujú, avšak zhotoviteľ je povinný odovzdať objednávateľovi prístupové kódy na preexistentný softvér a dokumentáciu zvyčajne s preexistentným softvérom poskytovanú (návody na použitie a pod.).
  9. Zhotoviteľ je povinný zabezpečiť vydanie (registráciu) licencií, resp. sublicencií k autorským dielam objednávateľovi na e-mail licencie@mhth.sk, pokiaľ objednávateľ písomne neurčí inak. Licencie nesmú obsahovať žiadne obmedzenia objednávateľa pri používaní diela alebo pri vykonávaní iného práva k majetku, ktorý je predmetom duševného vlastníctva, ktoré by vyžadovali dodatočný alebo osobitný súhlas zhotoviteľa a/alebo autora na uplatňovanie práv k dielu alebo dodatočný alebo osobitný súhlas majiteľa práva na vykonávanie iného práva k majetku, ktorý je predmetom duševného vlastníctva, v dôsledku čoho bude objednávateľ oprávnený všetky práva k majetku, ktorý je predmetom duševného vlastníctva, nerušene a neobmedzene aplikovať, užívať, požívať, šíriť, rozmnožovať, prepracovať, spájať, spracovať, adaptovať, uviesť na verejnosti, ďalej vyvíjať a chrániť a nakladať s nimi na ľubovoľný účel (vrátane tých spôsobov použitia majetku, ktorý je predmetom duševného vlastníctva, ktoré nad rámec účelu zmluvného vzťahu so zhotoviteľom súvisia s dosiahnutím alebo udržaním cieľa predmetu diela podľa tejto zmluvy), prípadne v rovnakom rozsahu ich previesť či poskytnúť čiastočne alebo v celosti tretej osobe, pričom takáto licencia sa poskytuje bezodplatne a bezpodmienečne tak, aby objednávateľovi nevznikali v tejto súvislosti dodatočné náklady z dôvodu výkonu jeho práv týkajúcich sa majetku, ktorý je predmetom duševného vlastníctva. Objednávateľ je v súlade s platnou právnou úpravou oprávnený zverejniť informácie o autoroch, výrobcoch a subdodávateľoch zhotoviteľa. Tieto licencie (sublicencie) prechádzajú na prípadného právneho nástupcu (právnych nástupcov) objednávateľa.
  10. Zhotoviteľ zodpovedá za správnosť a vhodnosť implementácie hardvéru a softvéru (vrátane prípadného freeware), ktoré sú súčasťou diela, a ich uvedenie do produktívnej prevádzky, ako aj za správnosť a vhodnosť implementácie hardvéru, softvéru, ako aj riadiacich a informačných systémov, ktoré sú súčasťou diela (ďalej len „**RIS**“), do infraštruktúry objednávateľa, a za škody spôsobené nesprávnou alebo nevhodnou implementáciou.
  11. Zhotoviteľ je povinný počas celej záručnej doby zabezpečovať odstraňovanie vád softvéru, bezodkladne zabezpečovať a inštalovať jeho aktualizácie (aktualizáciou sa rozumie akákoľvek oprava zraniteľnosti alebo funkcionality) a najmenej raz ročne mimo vykurovacieho obdobia vykonať profylaxiu softvéru a hardvéru, ktorá zahŕňa kontrolu a čistenie hardvéru tvoriaceho súčasť diela (vrátane čistenia a prípadnej výmeny filtrov v zariadeniach a rozvádzačoch), kontrolu softvéru a jeho archiváciu na dátové úložisko objednávateľa, celkový health check RIS, vykonanie nápravných opatrení za účelom zabezpečenia prevádzkyschopnosti diela, zabezpečenie a inštaláciu aktualizácií, updatov, upgradov, patchov a vykonanie iných potrebných servisných úkonov, prípadnú aktualizáciu dokumentácie softvéru a RIS, a vypracovanie správy o vykonaní profylaxie; v prípade, ak sa zistia nedostatky na riadiacich a informačných systémoch, ktoré nie sú súčasťou diela, správa o vykonaní profylaxie bude obsahovať aj záznam o týchto zisteniach. Nevykonanie profylaxie softvéru a hardvéru sa klasifikuje ako porucha P3 so všetkými z toho plynúcimi dôsledkami (bližšie v odseku 6.19 tohto článku a v článku 12 ods. 12.6 tejto zmluvy).
  12. Zhotoviteľ zodpovedá za to, že RIS budú počas celej skúšobnej doby a záručnej doby k dispozícii najmenej v rozsahu 98,88 %. Disponibilita RIS sa bude vyhodnocovať každoročne, pričom prvé ročné vyhodnocovacie obdobie začína dňom uvedenia diela do skúšobnej prevádzky. Zhotoviteľ je ďalej povinný počas celej skúšobnej prevádzky a počas celej záručnej doby poskytovať služby servisnej podpory softvérového riešenia RIS, a to hotline pre softvér a RIS nepretržite v rozsahu 24/7, prostredníctvom ktorých bude objednávateľ môcť nahlasovať poruchy týkajúce sa funkčnosti a prevádzky softvéru, RIS, ich častí a prepojení na iné riadiace a informačné systémy. Poruchou RIS podľa tejto zmluvy sa rozumie akákoľvek vada, chyba, nedostatok, porucha, incident alebo akýkoľvek iný problém brániaci riadnemu a/alebo bezchybnému užívaniu RIS (vrátane právnych vád) a/alebo spôsobujúci čiastočnú alebo úplnú nefunkčnosť RIS a/alebo spôsobujúci čiastočné a/alebo úplné obmedzenie používania/prevádzky RIS. Zhotoviteľ je povinný reagovať na oznámenie objednávateľa o poruche v stanovenom reakčnom čase. Zhotoviteľ je povinný začať vykonávať práce na odstraňovaní poruchy v stanovenom čase nástupu Neutralizácia predstavuje odstránenie stavu obmedzujúceho alebo znemožňujúceho riadne a bezpečné používanie RIS formou dočasného riešenia, pri ktorom je funkčnosť RIS v porovnaní s príslušnou dokumentáciou k RIS síce poskytovaná odlišne, avšak možnosť riadne prevádzkovať a užívať RIS nie je podstatným spôsobom ovplyvnená; zhotoviteľ je povinný zabezpečiť neutralizáciu v stanovenej lehote na neutralizáciu. Zhotoviteľ je povinný odstrániť poruchu v stanovenej lehote na odstránenie poruchy. Lehoty podľa tohto odseku sa počítajú od prvého (aj neúspešného) pokusu objednávateľa o kontakt zhotoviteľa za účelom nahlásenia a špecifikácie poruchy. Uvedené lehoty sú stanovené v závislosti od klasifikácie poruchy nasledovne:

|  |  |  |  |  |
| --- | --- | --- | --- | --- |
| **Klasifikácia** | **Reakčný čas** | **Čas nástupu** | **Neutralizácia** | **Odstránenie poruchy** |
| P1 | 60min. | 2 h | 24 h | 36 h |
| P2 | 60 min. | 12 h |  | 48 h |
| P3 | 60 min. | 24 h |  | 96 h |
| BI | 60min. | 2 h | 4 h | 24 h |

Klasifikácia porúch:

1. Porucha má vysokú prioritu (P1), ak dôjde k havárii, nedostupnosti alebo výpadku RIS a/alebo porucha spôsobuje nemožnosť používania základných funkcií RIS, kritických funkcionalít RIS alebo komponentov RIS, ako aj vtedy, ak z dôvodu poruchy nastane ohrozenie života a zdravia osôb alebo majetku objednávateľa alebo tretích osôb alebo ak v dôsledku poruchy môže vzniknúť akákoľvek škoda súvisiaca s obchodnou činnosťou objednávateľa (najmä výroba a dodávka tepla a/alebo elektrickej energie), pokiaľ nespadá pod bezpečnostný incident (BI).
2. Porucha má strednú prioritu (P2), ak spôsobuje zníženie výkonu alebo kvality RIS alebo chybné fungovanie RIS, funkcionalít RIS alebo komponentov RIS, pričom tento stav ohrozuje riadnu prevádzku RIS, avšak možnosť používania základných funkcii RIS, kritických funkcionalít RIS alebo komponentov RIS je zachovaná, pokiaľ nespadá do kategórie BI.
3. Porucha má nízku prioritu (P3), ak nespadá do žiadnej z kategórii P1, P2 alebo BI.
4. Bezpečnostný incident (BI) z pohľadu kybernetickej bezpečnosti predstavuje akúkoľvek udalosť, ktorá má z dôvodu narušenia bezpečnosti siete alebo informačného systému, alebo porušenia bezpečnostnej politiky alebo záväznej metodiky negatívny vplyv na kybernetickú bezpečnosť objednávateľa alebo jeho základnej služby.
   1. Zhotoviteľ je povinný zabezpečiť, aby bol nositeľom všetkých práv k autorským dielam v rozsahu, v akom udelí objednávateľovi licencie, resp. sublicencie k autorským dielam podľa odsekov 6.12 až 6.15 tohto článku, a aby všetci autori, resp. spoluautori autorských diel a originálni nositelia majetkových práv k autorským dielam súhlasili s udelením licencií, resp. sublicencií, s postúpením licencií, resp. sublicencií a udelením sublicencií v zmysle týchto odsekov. Zároveň je povinný v plnom rozsahu vysporiadať ich nároky k autorským dielam tak, aby objednávateľ mohol nerušene používať autorské diela v súlade s touto zmluvou. Zhotoviteľ súčasne zodpovedá za to, že použitím autorských diel v súvislosti s plnením tejto zmluvy a ani iným plnením tejto zmluvy nedôjde k zásahu do autorských práv, práv súvisiacich s autorským právom, práv k databáze, práv na ochranu proti nekalej súťaži, priemyselných práv na výsledky tvorivej duševnej činnosti, priemyselných práv na označenie, práv obdobných priemyselným právam na výsledky tvorivej duševnej činnosti ani práv obdobných priemyselným právam na označenie.
   2. Všetky náklady spojené s plnením povinností zhotoviteľa podľa odsekov 6.12 až 6.20 tohto článku sú obsiahnuté v cene za dielo. Objednávateľ je oprávnený domáhať sa uspokojenia svojich nárokov vyplývajúcich z porušenia odsekov 6.12 až 6.20 tohto článku voči zhotoviteľovi bez časového obmedzenia, a to aj po uplynutí záručnej doby; zhotoviteľ je povinný bez zbytočného odkladu na vlastné náklady zjednať nápravu a nahradiť objednávateľovi vzniknutú škodu.

# PODMIENKY VYKONÁVANIA DIELA

* 1. Zhotoviteľ je povinný vykonať dielo s odbornou starostlivosťou, riadne a včas a tak, aby bolo vykonané v súlade najmä:

1. so všeobecne záväznými právnymi predpismi,
2. s technickými normami, aj keď nie sú právne záväzné,
3. so stavebným povolením a ostatnými rozhodnutiami, ktoré sa vzťahujú na vykonávané dielo,
4. s touto zmluvou vrátane jej príloh, podkladovej dokumentácie a prípadných zmien,
5. so súťažnou dokumentáciou,
6. s ponukou,
7. so schváleným harmonogramom (článok 4 ods. 4.2, resp. 4.3 tejto zmluvy),
8. so schválenou projektovou dokumentáciou vrátane jej prípadných zmien,
9. so schváleným výkazom výmer vrátane jeho prípadných zmien.
   1. Nedotýkajúc sa ustanovenia odseku 7.1 tohto článku, zhotoviteľ je povinný zabezpečiť, aby materiál spĺňal najmä požiadavky vyplývajúce:
10. zo zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu,
11. a ak je to relevantné, aj zo zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu a z prílohy I nariadenia Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, v znení neskorších predpisov,

pričom pokiaľ objednávateľ neurčí inak, dokumentáciu preukazujúcu splnenie uvedených podmienok zhotoviteľ predloží objednávateľovi vždy pre každý druh materiálov jednotlivo pred ich použitím pri vykonávaní diela a súhrnne všetku dokumentáciu opakovane pri odovzdaní a prevzatí diela.

* 1. Zhotoviteľ sa zaväzuje zabezpečiť na svoje náklady najmä:

1. vypracovanie projektovej dokumentácie zariadenia staveniska, jeho vybudovanie, prevádzkovanie, údržbu, likvidáciu a vypratanie staveniska; stavenisko musí byť zriadené a prevádzkované tak, aby bola zabezpečená ochrana zdravia ľudí na stavenisku a v jeho okolí, ako aj ochrana životného prostredia podľa osobitných predpisov;
2. zabezpečenie staveniska a jeho oplotenie, resp. výstražné označenie tak, aby na stavenisko mohli vstupovať okrem zhotoviteľa iba zodpovední zamestnanci a spolupracujúce osoby objednávateľa a kontrolné orgány verejnej správy;
3. označenie staveniska údajmi o stavbe a o účastníkoch výstavby v rozsahu vyplývajúcom zo všeobecne záväzných právnych predpisov;
4. udržiavanie poriadku a čistoty na stavenisku a v jeho bezprostrednom okolí a na používaných inžinierskych sieťach a odstraňovanie odpadov a nečistoty vzniknutých pri vykonávaní diela;
5. vytýčenie základných smerových a výškových bodov s presne vymedzenými a označenými hranicami staveniska;
6. napojenia na zdroj elektrickej energie, na odberný bod vody, na kanalizáciu a na ostatné médiá potrebné k riadnemu vykonaniu diela;
7. bezpečnosť a ochranu zdravia pri práci zamestnancov na stavenisku;
8. zhromaždiská stavebných a ďalších odpadov a sute;
9. dopravu a skladovanie všetkých materiálov a technického vybavenia a ich presun zo skladu alebo iného miesta uloženia na stavenisko;
10. všetko potrebné technické vybavenie;
11. účasť zodpovedných zástupcov a zamestnancov na kontrolných dňoch a pri kontrole všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými;
12. okamžité odstraňovanie vád a odchýlok vykonávaného diela od projektovej dokumentácie zistených pri kontrolách a kontrolných dňoch počas vykonávania diela;
13. poskytovanie súčinnosti projektantovi a/alebo zástupcovi projektanta povereného výkonom autorského dozoru pri kontrole vykonávania diela;
14. vyhotovovanie dennej fotodokumentácie o priebehu vykonávania prác na diele, ktorou sa zaznamenávajú zmeny a postup prác pri vykonávaní diela minimálne v 24-hodinových intervaloch, resp. v takých intervaloch, ktoré umožňujú vizuálne zachytenie všetkých prác vykonaných na diele, ako aj pracovných postupov a dodávok a presunov materiálov tak, ako sú tieto evidované v denníku alebo určené výkazom výmer, inak v intervaloch určených objednávateľom. Fotodokumentáciu za obdobie od predchádzajúceho kontrolného dňa do najbližšie nasledujúceho kontrolného dňa odovzdá zhotoviteľ objednávateľovi počas tohto najbližšie nasledujúceho kontrolného dňa, a to v elektronickej forme v dvoch (2) vyhotoveniach na CD/DVD nosiči alebo na USB kľúči. Fotodokumentácia musí byť vyhotovená v rozlíšení minimálne 8 Mpix;
15. vykonávanie všetkých kontrol a skúšok v rozsahu podľa kontrolného a skúšobného plánu a projektu komplexného vyskúšania;
16. vypratanie a vyčistenie staveniska ku dňu odovzdania a prevzatia diela;
17. nevyhnutné opatrenia na ochranu priľahlých a susediacich objektov (stavieb, komunikácií, akýchkoľvek iných plôch a ich príslušenstva) k pozemkom, na ktorých sa vykonáva dielo, proti ich znečisteniu, poškodeniu alebo inému znehodnoteniu. V prípade ich znečistenia, poškodenia alebo iného znehodnotenia zhotoviteľ zabezpečí uvedenie všetkých takto dotknutých objektov, bez ohľadu na ich vlastníctvo, do pôvodného stavu ihneď, inak v primeranej lehote, najmä avšak nielen ich vyčistením a/alebo vykonaním opráv akýchkoľvek poškodených častí a povrchov objektov;
18. výrub porastov.
    1. **Kontrolné dni.** Na základe dohody zmluvných strán za účelom informovania sa o postupe vykonávania diela, dodržiavania schváleného harmonogramu, predkladania dokumentácie týkajúcej sa materiálov (vyhlásenia o parametroch) preukazujúcej splnenie podmienok uvedených v podkladovej dokumentácii a projektovej dokumentácii a poskytovania si vzájomnej súčinnosti podľa tejto zmluvy sa budú medzi zmluvnými stranami uskutočňovať pravidelné operatívne porady, tzv. kontrolné dni, na ktorých zmluvné strany predovšetkým prekonzultujú a písomne odsúhlasia rozsah a hodnotu už vykonaného diela podľa tejto zmluvy a rozsah a hodnotu diela, ktoré bude zhotoviteľ do najbližšieho kontrolného dňa povinný vykonať, aby zhotoviteľ splnil svoj záväzok vykonať dielo najneskôr v lehote podľa článku 4 ods. 4.1 tejto zmluvy. Z každého kontrolného dňa vyhotoví zhotoviteľ písomný záznam v dvoch (2) vyhotoveniach po jednom (1) pre každú zmluvnú stranu, ktorý bude po odsúhlasení objednávateľom pre zmluvné strany záväzný. Súčasťou záznamov z kontrolných dní budú aj informácie o počtoch zamestnancov jednotlivých subdodávateľov podieľajúcich sa na vykonávaní diela. Účasť zhotoviteľa (resp. jeho zástupcov) a stavbyvedúceho je na kontrolných dňoch povinná. Kontrolné dni sa budú konať minimálne raz týždenne na mieste vykonávania diela, ak sa zmluvné strany nedohodnú inak.
    2. **Zakrytie prác.** Zhotoviteľ sa zaväzuje písomne vyzvať objednávateľa (technický dozor, prípadne stavebný dozor) na kontrolu všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými, minimálne tri (3) pracovné dni vopred. Ak sa objednávateľ nedostaví a nevykoná kontrolu týchto prác, je zhotoviteľ oprávnený pokračovať vo vykonávaní diela aj bez vykonania tejto kontroly. Ak bude objednávateľ požadovať dodatočné odkrytie týchto prác, je zhotoviteľ povinný odkrytie týchto prác vykonať, za čo je oprávnený požadovať od objednávateľa náhradu nákladov s tým spojených, ibaže sa zistí vadné vykonanie odkrytých prác.
    3. **Dodatočné schválenie návrhov materiálov.** Ak zhotoviteľ pri vykonávaní diela zistí, že na vykonanie diela treba použiť materiál, ktorého návrh nebol schválený objednávateľom podľa článku 6 ods. 6.4 tejto zmluvy, je povinný objednávateľovi predložiť na schválenie návrh materiálu pred jeho obstaraním a zabudovaním do diela, pričom sa ustanovenie článku 6 ods. 6.4 tejto zmluvy použije rovnako.
    4. **Naviac práce, menej práce.** Zmeniť rozsah vykonávaného diela je možné iba s predchádzajúcim písomným súhlasom objednávateľa (technického dozoru). Naviac práce je zhotoviteľ povinný vykonať v lehotách, ktoré si zmluvné strany dohodnú, a to v závislosti od rozsahu a druhu vyvolaných prác a dodávok. Zmeny rozsahu vykonávania diela je možné vykonať len na základe zmenových konaní začatých jednotlivými písomnými zmenovými listami doručenými zhotoviteľom objednávateľovi. Zhotoviteľ nie je pred ukončením zmenového konania oprávnený zmenu diela realizovať, ak mu objednávateľ v naliehavých prípadoch nevydá pokyn, aby zmenu diela začal realizovať aj pred ukončením takéhoto zmenového konania. Zmenové listy predkladá zhotoviteľ objednávateľovi v šiestich (6) vyhotoveniach v listinnej forme a v jednom (1) vyhotovení v elektronickej forme ako projektovú dokumentáciu (článok 6 ods. 6.1 tejto zmluvy), ktorá musí vo vzťahu k navrhovaným zmenám obsahovať
19. navrhované zmenené stavebnotechnické riešenie s jeho podrobným opisom,
20. návrh vplyvu na cenu za dielo, osobitne výkaz výmer dotknutých stavebných objektov alebo prevádzkových súborov so zohľadnenou navrhovanou zmenou (rozdielov v jednotlivých položkách) a súvisiaci rozpočet, s odôvodnením podľa článku 2 ods. 2.5 tejto zmluvy, pričom pre úpravu ceny sa použije ustanovenie článku 2 ods. 2.7 tejto zmluvy,
21. návrh vplyvu na schválený harmonogram (článok 4 ods. 4.2, resp. 4.3 tejto zmluvy), kontrolný a skúšobný plán a projekt komplexného vyskúšania s ich navrhovanou úpravou odôvodnenou najmä v súlade s článkom 4 ods. 4.6 tejto zmluvy,
22. návrh vplyvu na projektovú dokumentáciu, pričom v prípade potreby sa použije ustanovenie článku 6 ods. 6.7 tejto zmluvy,
23. písomné vyjadrenie hlavného projektanta k navrhovanej zmene a
24. odôvodnenie navrhovanej zmeny a vysvetlenie nevyhnutnosti realizácie naviac prác alebo odpadnutia potreby realizácie niektorých prác (menej práce).

odôvodnenie navrhovanej zmeny a vysvetlenie nevyhnutnosti realizácie naviac prác alebo odpadnutia potreby realizácie niektorých prác (menej práce). Zmeny rozsahu vykonávania diela z dôvodu vykonávania diela na základe schválených vzoriek materiálov vyplývajúce z rozdielnej miery podrobnosti DRS sa nepovažujú za vykonanie „naviac prác“ a nemajú vplyv na cenu za dielo a schválený harmonogram. Celková maximálna cena za dielo môže byť zvýšená len v prípadoch a spôsobom uvedeným v tejto zmluve, a to formou písomných dodatkov. Celková lehota na vykonanie diela môže byť predĺžená len formou písomných dodatkov. Ostatné navrhované zmeny za objednávateľa schvaľuje technický dozor; takto schválené zmeny sú pre zmluvné strany záväzné. Doručením písomného oznámenia (pokynu) objednávateľa o zmene rozsahu vykonávaného diela vo forme „menej prác“ nie je zhotoviteľ oprávnený vykonať tieto práce na diele, resp. je povinný tieto práce prerušiť. V prípade ich vykonania nevznikne zhotoviteľovi nárok na cenu za dielo v rozsahu takýchto vykonaných „menej prác“.

* 1. **Stavebný/montážny denník** (ďalej len „**denník**“)**.** Od prevzatia staveniska je zhotoviteľ povinný viesť denník v súlade so všeobecne záväznými právnymi predpismi samostatne pre každý stavebný celok – pre každú časť diela podľa článku 1 ods. 1.1 písm. a), b) a c) tejto zmluvy, do ktorého je povinný zapisovať všetky podstatné a rozhodujúce skutočnosti pre naplnenie predmetu tejto zmluvy, najmä údaje o časovom a technologickom postupe vykonávania diela a jeho akosti, zdôvodnenie odchýlok vykonávaného diela od tejto zmluvy; inak zodpovedá za škodu tým objednávateľovi spôsobenú. Na žiadosť objednávateľa je zhotoviteľ povinný viesť denník v elektronickej podobe v informačnom systéme určenom objednávateľom, ktorý za podmienok vyplývajúcich z článku 6 ods. 6.15 a nasl. tejto zmluvy pre obe zmluvné strany zabezpečí zhotoviteľ, ktorý zároveň zaškolí určený personál objednávateľa. Objednávateľ je oprávnený kontrolovať obsah denníka a k zápisom v ňom vykonaným pripájať svoje stanoviská, pripomienky a námietky (ďalej len „**zápisy**“). Zhotoviteľ je povinný umožniť objednávateľovi (technický dozor) kontrolovať obsah denníka a vykonávať v ňom zápisy; za tým účelom je zhotoviteľ povinný zabezpečiť trvalý prístup objednávateľa a orgánov verejnej správy k denníku na stavenisku v pracovnom čase počas vykonávania diela. Právo usmerňovať stavebné/montážne práce na diele prostredníctvom denníka má len objednávateľ, resp. technický dozor objednávateľa. Okrem stavbyvedúceho a technického dozoru objednávateľa je oprávnený v denníku vykonávať zápisy projektant alebo zástupca projektanta poverený výkonom autorského dozoru. Stavbyvedúci zhotoviteľa je povinný predložiť technickému dozoru objednávateľa denný záznam najneskôr v nasledujúci pracovný deň a odovzdať mu prvý prepis. Ak osoba, ktorá je oprávnená vykonávať zápisy do denníka a ktorej je zápis určený, nesúhlasí s vykonaným zápisom, je povinná vyjadriť sa k nemu do troch (3) pracovných dní, inak platí, že s obsahom zápisu súhlasí. Vedenie denníka sa končí odovzdaním a prevzatím diela. Denník sa skladá z úvodných listov, z denných záznamov a príloh:

1. úvodné listy obsahujú:
   * základný list, v ktorom je uvedený názov a sídlo stavebníka, generálneho projektanta, zhotoviteľa stavby a prípadné zmeny týchto údajov,
   * identifikačné údaje stavby podľa DRS,
   * zoznam projektovej dokumentácie a jej prípadných zmien,
   * prehľad prehliadok a skúšok každého druhu,
2. denné záznamy sa zapisujú do denníka s očíslovanými listami na dva oddeliteľné prepisy. Denné záznamy čitateľne zapisuje a podpisuje stavbyvedúci zhotoviteľa vždy v ten deň, keď sa práce vykonali, alebo keď nastali okolnosti, ktoré sú predmetom záznamu.
   1. V prípade vykonávania diela prostredníctvom tretích osôb (subdodávateľov) sa zhotoviteľ zaväzuje zabezpečiť objednávateľovi prístup k denníkom vedeným týmito subdodávateľmi a umožniť mu vykonávať v týchto denníkoch zápisy. Stavbyvedúci zhotoviteľa je povinný predložiť objednávateľovi denný záznam aj z týchto denníkov najneskôr v nasledujúci pracovný deň a odovzdať mu jeden prepis.
   2. **Súčinnosť objednávateľa.** Objednávateľ je povinný zhotoviteľovi poskytnúť pri plnení tejto zmluvy všetku rozumne požadovanú a potrebnú súčinnosť. O poskytnutie súčinnosti je zhotoviteľ povinný objednávateľa vopred písomne požiadať v primeranom predstihu, pričom je povinný uviesť konkrétne požiadavky na objednávateľa. Objednávateľ na základe žiadosti zhotoviteľa udelí zhotoviteľovi v jednotlivých prípadoch osobitné plnomocenstvo na zastupovanie objednávateľa v nevyhnutnom rozsahu v konaniach vo veciach týkajúcich sa inžinierskej činnosti podľa tejto zmluvy. Objednávateľ sa zaväzuje udeliť plnomocenstvo zhotoviteľovi vždy najneskôr do piatich (5) dní od doručenia žiadosti zhotoviteľa. V rámci súčinnosti objednávateľ zabezpečí a najneskôr pri odovzdaní staveniska zhotoviteľovi odovzdá:
3. právoplatné povolenie na výrub drevín na území dotknutom realizáciou diela a
4. právoplatné rozhodnutie príslušného stavebného úradu o opatrení na susedných pozemkoch podľa ustanovení § 135 stavebného zákona.
   1. **Kontrola.** Objednávateľ je oprávnený v ktoromkoľvek štádiu vykonávania diela kontrolovať jeho vykonávanie.
   2. **Technický/stavebný dozor.** Dozor nad vykonávaním diela môže objednávateľ (stavebník) vykonávať aj prostredníctvom svojho zástupcu – technický dozor alebo externého zástupcu – stavebný dozor (ďalej spolu len „**dozor**“). Na nedostatky zistené v priebehu vykonávania diela upozorňuje dozor objednávateľa zápisom do denníka. Rozsah činnosti dozoru zahŕňa najmä:
5. odovzdanie a prevzatie staveniska,
6. vykonávanie kvalitatívno-technickej kontroly realizovaných stavebných/montážnych prác,
7. vykonávanie zápisov v denníku,
8. predkladanie stanovísk k doplnkom a zmenám projektovej dokumentácie,
9. kontrolovanie a potvrdzovanie vecnej a cenovej správnosti a úplnosti príloh k faktúram,
10. kontrolovanie vykonania prác a dodávok, ktoré budú ďalším postupom zakryté alebo zneprístupnené,
11. spolupráca s projektantom stavby pri výkone autorského dozoru,
12. spolupráca s projektantom a zhotoviteľom pri navrhovaní opatrení na odstránenie prípadných vád v projektovej dokumentácii,
13. kontrola vykonávania predpísaných skúšok materiálov, konštrukcií a prác v rámci kontrolných a skúšobných plánov, kontrola ich výsledkov a predložených dokladov, ktoré preukazujú kvalitu uskutočnených prác a dodávok (atesty, protokoly),
14. vykonávanie opatrení k odvráteniu alebo obmedzeniu škôd,
15. kontrolovanie postupu prác podľa schváleného harmonogramu,
16. stanovovanie termínov odstraňovania vád a nedorobkov, kontrola a potvrdzovanie ich odstránenia, vyjadrovanie sa k návrhom zmien schváleného harmonogramu,
17. v prípade nutnosti (hrozba vzniku alebo vznik škôd na stavbe, nedodržanie ochrany bezpečnosti zdravia pri práci, ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov alebo ochrany životného prostredia ohrozujúcej život alebo zdravie zamestnancov na stavbe alebo iných osôb na stavenisku alebo jeho bezprostrednom okolí apod.) nariadiť prerušenie alebo zastavenie vykonávania diela zhotoviteľom,
18. dávanie príkazov na dočasné prerušenie stavebných prác a iných činností na stavenisku a na stavbe, ak sa vyskytne prekážka, pre ktorú je ich ďalšie vykonávanie neprípustné.
    1. Objednávateľ poveruje funkciou technického dozoru tieto osoby, každú samostatne: Ing. Anton Bašti, GSM +421 908795018, e-mail [anton.bastiv@mhth.sk](mailto:anton.bastiv@mhth.sk), Ing. Marek Vancák, GSM +421 905479672, e-mail [marek.vancak@mhth.sk](mailto:marek.vancak@mhth.sk), Ing. Miroslav Fáber, GSM +421917499175, e-mail [miroslav.faber@mhth.sk](mailto:miroslav.faber@mhth.sk), Ing. Marek Ivanoc, GSM +421918800227, e-mail [marek.ivanoc@mhth.sk](mailto:marek.ivanoc@mhth.sk), Ing. Miroslav Prokopič, GSM +421 908761882, e-mail [miroslav.prokopic@mhth.sk](mailto:miroslav.prokopic@mhth.sk) a Ing. Jozef Kotulič, GSM +421 917921953, e-mail [jozef.kotulic@mhth.sk](mailto:jozef.kotulic@mhth.sk). Objednávateľ si vyhradzuje právo kedykoľvek zmeniť poverenie podľa predchádzajúcej vety tohto ustanovenia.
    2. **Environmentálny stavebný dozor.** Zhotoviteľ berie na vedomie, že objednávateľ bude na kontrolu výkonu činností zhotoviteľa využívať environmentálny stavebný dozor (odborne spôsobilá osoba podľa zákona č. 543/2002 Z. z. o ochrane prírody a krajiny v znení neskorších predpisov), a to minimálne raz týždenne. Osoba vykonávajúca environmentálny stavebný dozor môžepriamo zápisom do stavebného denníka na nevyhnutnú dobu nariadiť vykonanie ochranných prác (napr. dodatočných alebo opakovaných záchranných transferov a odchytov) alebo nariadiť prerušene postupu prác na diele alebo jeho časti (napr. pre dokončenie vývoja – hniezdenie vtákov, ktorých stavebné práce ohrozujú) na základe požiadaviek ochrany prírody.
    3. **Autorský dohľad.** Rozsah činnosti autorského dohľadu zahŕňa:
19. v štádiu zhotovovania realizačných projektov
    * kontrolu, či sa DRS zhotovujú v súlade s DVZ,
    * informovanie zhotoviteľa a objednávateľa o zistených odchýlkach DVZ oproti projektu pre stavebné povolenie a navrhovanie opatrení na ich odstránenie,
    * na vyžiadanie zhotoviteľa poskytovanie nevyhnutých vysvetlení k DVZ,
    * odsúhlasovanie riešenia detailov,
    * účasť na zmenových konaniach, ktoré riešia zmeny DRS oproti DVZ,
    * bezodkladné informovanie objednávateľa, ak zmeny DRS oproti DVZ majú dopad na podmienky stavebného povolenia, a upozornenie na potrebu požiadať o súhlas so zmenou stavby pred jej dokončením,
    * účasť sa záverečnom prerokovaní jednotlivých častí DRS vrátane posúdenia výkazov výmer v podrobnostiach DRS a technických špecifikácií,
    * zabezpečenie súladu DRS s DVZ,
    * zabezpečenie súladu projektu zariadenia staveniska so základným riešením zariadenia staveniska v DVZ,
    * na vyžiadanie poskytovanie nevyhnutných vysvetlení, potrebných na vypracovanie DRS,
20. počas realizácie stavby
    * účasť na odovzdaní staveniska zhotoviteľovi,
    * kontrolu súladu zhotovovanej stavby s DRS,
    * poskytovanie stanovísk a vysvetlení k DRS potrebných pre realizáciu stavby,
    * posudzovanie návrhov na zmenu realizácie stavby oproti DRS a zúčastňovanie sa zmenových konaní,
    * ak majú navrhované zmeny dopad na vydané stavebné povolenie, upozorňovanie objednávateľa na túto skutočnosť,
    * účasť na predkomplexnom a komplexnom vyskúšaní,
    * účasť na odovzdaní a prevzatí diela alebo jeho časti a podpisovanie zápisov o odovzdaní a prevzatí jednotlivých stavebných objektov a prevádzkových súborov a protokol o odovzdaní a prevzatí stavby,
21. po dokončení stavby
    * účasť na kolaudačnom konaní,
    * účasť na vyhodnotení skúšobnej prevádzky.

# SKÚŠKY DIELA A ODOVZDANIE A PREVZATIE DIELA

* 1. Kolaudácii a konečnému odovzdaniu a prevzatiu diela (zariadení) budú predchádzať skúšky podľa tohto článku v uvedenom poradí. Skúšky diela bude vykonávať zhotoviteľ. Povolenie na skúšobnú prevádzku diela/na predčasné užívanie diela a kolaudáciu diela zabezpečí zhotoviteľ. Počas skúšok budú dielo obsluhovať zhotoviteľom zaškolení zamestnanci objednávateľa za účasti a pod vedením a dozorom zhotoviteľa (ním určeného supervízora) na mieste vykonávania diela. Zhotoviteľ k je povinný pred začiatkom vykonávania skúšok objednávateľovi predložiť všetku potrebnú dokumentáciu pre prevádzku diela a zabezpečiť zaškolenie obsluhy objednávateľa.
  2. **Spoločné ustanovenia k skúškam diela**. Zhotoviteľ vyzve objednávateľa k účasti na jednotlivých skúškach zápisom v denníku najmenej päť (5) pracovných dní vopred, pokiaľ inú lehotu nestanovuje táto zmluva. V prípade, ak sa objednávateľ na výzvu zhotoviteľa na vykonanie danej skúšky nedostaví, má zhotoviteľ právo previesť skúšku bez účasti objednávateľa. Požiadavky na energie a ostatné média potrebné pre vykonanie skúšok zhotoviteľ rámcovo špecifikuje v kontrolnom a skúšobnom pláne, resp. v projekte komplexného vyskúšania (kontrolný a skúšobný plán a projekt komplexného vyskúšania ďalej len „**projekt**“) a upresní najneskôr dva (2) pracovné dni pred vykonaním tej-ktorej skúšky v denníku. Pred a po každej skúške bude v denníku vyhodnotená ich nameraná, prípadne inak stanovená spotreba. V prípade, ak skúška nebude úplne úspešná, objednávateľ bude oprávnený požadovať od zhotoviteľa náhradu objednávateľom skutočne vynaložených nákladov za energie a ostatné médiá spotrebované počas takejto skúšky a zhotoviteľ bude povinný zjednať nápravu a skúšku zopakovať. V prípade, ak bude skúška neúspešná z dôvodov na strane objednávateľa, zhotoviteľ zopakuje skúšku na náklady objednávateľa. O priebehu a výsledku všetkých skúšok bude zhotoviteľ vykonávať zápisy v denníku, ktoré musia obsahovať všetky údaje potrebné na vyhodnotenie úspešnosti danej skúšky, pokiaľ sa podľa tejto zmluvy o skúške nemá vypracovať osobitný dokument (protokol); v takom prípade návrh protokolu pripraví zhotoviteľ a podpísanie protokolu nebude objednávateľ bezdôvodne odmietať ani zdržiavať. Zhotoviteľ v projekte uvedie aj ďalšie podrobnosti týkajúce sa skúšok, najmä rozsah, náplň, podmienky a harmonogram ich vykonania. Projekt podlieha schváleniu zo strany objednávateľa a po schválení objednávateľom sa stáva pre vykonávanie skúšok záväzným. Ustanovenia článku 6 ods. 6.5 tejto zmluvy sa použijú primerane. V prípade, že z dôvodu omeškania spoločnosti GEOTERM KOŠICE, a.s. nebude možné pre vykonanie skúšok zabezpečiť tepelnú energiu z geotermálneho zdroja, zabezpečí dodávku tepelnej energie objednávateľ zo svojho existujúceho systému.
  3. **Individuálne skúšky.** Individuálne skúšky vykonáva zhotoviteľ ako súčasť montáže na preverenie každého jednotlivého zariadenia, ktoré je súčasťou diela, v rozsahu potrebnom na preverenie úplnosti a správnosti jeho montáže podľa projektovej dokumentácie. Ide napríklad pri strojnej časti (vykonáva sa bez média a bez napätia) o ručné pretočenie armatúr, pretočenie čerpadiel, pretočenie elektromotorov, kontrola zmontovaných sústrojov v spojkách, mechanická kontrola pohyblivosti koncových stýkačov a pod., pri elektro časti o kontrolu izolačných stavov po montáži (elektromotorov, káblových trás), kontrolu správnosti zapojenia transformátorov na primárnej aj sekundárnej strane, vykonanie revízie zapojenia rozvádzača, rozvodne alebo ich časti tak, aby boli príslušný rozvádzač, rozvodňa alebo ich časť či káblová trasa po vydaní vyhlásenia revízneho technika o možnosti uvedenia pod zapätie spôsobilé pre zahájenie ďalšej etapy skúšok (oživovanie pod napätím), pri časti riadiaceho a informačného systému (**RIS**) o vykonanie revízie zapojenia rozvádzača alebo jeho časti a kontrolu správnosti montáže clôn a poľnej inštrumentácie v súlade s projektom (umiestnením) vrátane kontroly slučiek a funkčných skúšok. Pre vyhradené elektrické zariadenia platí, že až po vydaní vyhlásenia revízneho technika o možnosti uvedenia zariadenia pod napätie je rozvádzač, rozvodňa alebo ich časť a káblová trasa spôsobilá pre zahájenie ďalšej etapy skúšok – oživovanie pod napätím. Po ukončení individuálnych skúšok v rámci diela vypracuje zhotoviteľ protokol o ich ukončení, v ktorom zhodnotí priebeh skúšok a spôsobilosť zariadení k zahájeniu prípravy na komplexné vyskúšanie.
  4. **Tlakové skúšky.** Tlakovéskúšky diela sa vykonajú po ukončení príslušnej technologickej tlakovej časti diela.
  5. **Úradné skúšky.** Zhotoviteľ je povinný zabezpečiť vykonanie prvej úradnej skúšky diela v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov právnickou osobou oprávnenou na overovanie plnenia požiadaviek bezpečnosti technických zariadení (oprávnená právnická osoba). Zhotoviteľ je povinný zabezpečiť vykonanie úradnej skúšky podľa vyjadrenia oprávnenej osoby k DRS.
  6. **Príprava na komplexné vyskúšanie (PKV).** Prípravou na komplexné vyskúšanie zhotoviteľ vykonáva práce a skúšky potrebné na overenie kvality a funkčnosti zariadení a ich zostavenia do celku (najmä pri zaťažení), ktoré sú potrebné pre postupné zlaďovanie celého diela. Komplexné vyskúšanie diela sa vykoná po zhotovení celého diela. Pri PKV je zhotoviteľ povinný preukázať funkčnosť všetkých zariadení, ktoré sú predmetom diela, najmä všetkých záskokov, blokád a poruchovej signalizácie, predpísaných ochranných prvkov a elektrických zariadení a všetkých okruhov, hydraulickú skúšku podľa projektovej dokumentácie. Rozsah prác, skúšok a meraní, ktoré je zhotoviteľ povinný v rámci PKV vykonať, vrátane časového harmonogramu PKV zhotoviteľ uvedie v projekte. Zhotoviteľ je povinný zabezpečiť na PKV obsluhu zhotoveného diela. Zhotoviteľ je povinný odovzdať objednávateľovi najneskôr tridsať (30) dní pred zahájením PKV dočasné prevádzkové predpisy na obsluhu zhotoveného diela a jeho jednotlivých častí. Objednávateľ je oprávnený pripomienkovať dočasné prevádzkové predpisy v lehote štrnástich (14) dní od ich doručenia. V priebehu PKV zhotoviteľ odstraňuje bez zbytočného odkladu zistené vady na svoje náklady. Po ukončení PKV vypracuje zhotoviteľ protokol o PKV, v ktorom zhodnotí priebeh PKV skúšok a spôsobilosť diela, resp. jeho jednotlivých častí v členení podľa protokolu k zahájeniu komplexného vyskúšania. V rámci PKV zhotoviteľ zaškolí personál objednávateľa, o čom zmluvné strany vypracujú zápis, ktorý zhotoviteľ odovzdá objednávateľovi najneskôr pred zahájením komplexného vyskúšania.
  7. **Komplexné vyskúšanie (KV).** Objednávateľ berie na vedomie skutočnosť, že časť diela podľa článku 1 ods. 1.1 písm. c) tejto zmluvy je realizovaná v nadväznosti na tretie strany. Nakoľko v čase odovzdania diela nemusia nastať podmienky vhodné na odskúšanie celého výkonového rozsahu diela, objednávateľ je oprávnený prevziať na základne výkonu KV od zhotoviteľa diela s požadovaným tepelným výkonom vrtov Geoterm 15 MW. Objednávateľ aj zhotoviteľ berú na vedomie, že v čase odovzdania diela môžu byť parametre dodávaného tepelného výkonu zo zdroja Geoterm zmenené na základe aktuálneho stavu riešenia projektu tretej strany, to však nezbavuje zhotoviteľa povinnosti dodať dielo riadne a včas podľa dohodnutého predmetu diela.

Pokiaľ sú splnené tieto podmienky:

1. dielo bolo napojené na geotermálny zdroj tepla, ktorého výstavbu a uvedenie do prevádzky zabezpečí partner projektu GEOTERM KOŠICE, a.s., a tento je schopný dodávať médium do technologickej časti zariadenia,
2. technologická časť diela nevykazuje vady brániace jeho prevádzke alebo jeho bezpečnému uvedeniu do trvalej prevádzky; ostatné zjavné vady budú uvedené v súpise vád a nedorobkov a zhotoviteľ je povinný ich odstrániť,
3. bol úspešný splnený celý rozsah skúšok v rámci individuálnych skúšok, tlakových skúšok, úradných skúšok a PKV,
4. zhotoviteľ odovzdal objednávateľovi požadovanú projektovú dokumentáciu,
5. bolo preukázané ukončenie zaškolenia zamestnancov objednávateľa v súlade s dočasnými prevádzkovými predpismi,
6. zhotoviteľ protokolárne odovzdal objednávateľovi všetky potrebné certifikáty a dokumenty vydané príslušnými orgánmi SR, ktoré preukazujú, že vyprojektované, vyrobené, vyskúšané a dodané dielo je v súlade s technickými normami, predpismi bezpečnosti práce a ostatnými predpismi, ktoré podmieňujú udelenie súhlasu zo strany orgánov verejnej správy na prevádzkovanie diela,
7. zhotoviteľ odovzdal objednávateľovi doklady o likvidácii všetkých odpadov v súlade so zmluvou,
8. zhotoviteľ odovzdal objednávateľovi špecifikáciu náhradných dielov,

zhotoviteľ vykoná KV, ktorým preukazuje riadne vykonanie diela, t. j. kvalitu a prevádzkyschopnosť zhotoveného diela (nepretržitý bezporuchový chod) tým, že dielo prevádzkuje v automatickom režime a nepretržite bez možnosti odstavenia diela po dobu štrnásť (14) dní podľa potrieb prevádzky objednávateľa. Počas KV budú odskúšané všetky prevádzkové stavy zhotoveného diela, pričom pri nich nesmie dôjsť k nedodržaniu stanovených a požadovaných parametrov. Počas KV musí byť zariadenie prevádzkované tak, aby sa jeho časti, ktoré sú uvažované v projekte ako rezervné, vystriedali v prevádzke rovnakým podielom so základnými. Pokiaľ by uvedenie rezervných častí do prevádzky vyžadovalo prerušenie KV, vyskúša sa takáto rezervná časť dopredu v súlade s projektom. Pri KV musí byť zariadenie ako celok v rozsahu celého diela prevádzkované plne na úrovni automatickej regulácie podľa projektovej dokumentácie. Objednávateľ zabezpečí pre KV príslušný počet vyškolených zamestnancov obsluhy zariadenia v súlade s projektom a na základe predchádzajúcej výzvy, ktorú uvedie zhotoviteľ v denníku. O KV zhotoviteľ vyhotoví zápis, ktorý bude obsahovať okrem formálnych náležitostí vyplývajúcich z tejto zmluvy všetky podstatné náležitosti skúšania v minimálnom rozsahu: zoznam osoby zúčastňujú sa KV a ich povinnosti vo vzťahu ku KV, podmienky a režim KV, okrajové podmienky. Zhotoviteľ vyhotoví taktiež zápis z vyhodnotenia KV; ten bude obsahovať okrem formálnych náležitostí vyplývajúcich z tejto zmluvy aj parametre KV dohodnuté v protokole o KV dosiahnuté počas KV; tie budú v protokole uvedené v tabuľkovej a grafickej forme.

* 1. Na základe dohody zmluvných strán zhotoviteľ v lehote piatich (5) dní odo dňa podpisu zápisu o úspešnom vykonaní KV uvedie dielo do dočasnej prevádzky za účelom vykonania skúšobnej prevádzky. Obsluhu diela počas skúšobnej prevádzky zabezpečí objednávateľ na základe pokynov a za súčinnosti zhotoviteľa v súlade s dočasnými prevádzkovými predpismi. Na prevzatie diela do skúšobnej prevádzky sa primerane použijú ustanovenia odsekov 8.10 a 8.13 tohto článku. Pre vylúčenie akýkoľvek pochybností zmluvné strany berú na vedomie, že prevzatie diela do skúšobnej prevádzky nemá za následok prechod nebezpečenstva vzniku škody na diele ani začatie plynutia záručných lehôt. Za škodu, ktorá na diele vznikla z dôvodu preukázanej nesprávnej obsluhy počas skúšobnej prevádzky, zodpovedá objednávateľ. Vady diela zistené počas skúšobnej prevádzky bude zhotoviteľ v dohodnutej primeranej lehote na vlastné náklady odstraňovať tak, aby bola zabezpečená funkčnosť diela. Skúšobná prevádzky diela sa vykoná v trvaní deväťdesiatich (90) dní. O priebehu skúšobnej prevádzky zhotoviteľ vyhotoví zápis, na ktorý sa primerane použijú ustanovenia odseku 8.7 tohto článku.
  2. Záväzok vykonať dielo podľa tejto zmluvy bude splnený protokolárnym odovzdaním a prevzatím celého diela zhotoviteľom objednávateľovi po právoplatnosti kolaudačného rozhodnutia, ak je dielo vykonané riadne a včas v súlade s ustanoveniami tejto zmluvy, objednávateľ bude môcť dielo ako celok podľa tejto zmluvy užívať na účel, na ktorý je určené, dielo je vykonané bez vád a nedorobkov, zhotoviteľ odovzdal objednávateľovi všetku dokumentáciu súvisiacu s dielom a zaškolil zamestnancov objednávateľa určených na obsluhu zariadení, skúšky preukazujúce kvalitu vykonaného diela, dodržanie parametrov dohodnutých v tejto zmluve a celkovú funkčnosť diela, ako aj funkčnosť jednotlivých samostatných celkov diela podľa tejto zmluvy boli úspešné, skúšobná prevádzka bola úspešne ukončená, miesto vykonávania diela je vypratané a uvedené do stavu pred začatím vykonávania diela.
  3. **Protokol o odovzdaní a prevzatí diela.** O odovzdaní a prevzatí diela spíšu zmluvné strany písomný protokol v dvoch vyhotoveniach. Protokol bude obsahovať najmä základné údaje o vykonanom diele, použitých materiáloch, vykonaných skúškach a ich výsledkoch, odovzdaní a prevzatí diela vrátane času odovzdania a prevzatia diela bez vád a nedorobkov alebo s vadami a nedorobkami, súpis odovzdanej dokumentácie týkajúcej sa diela a prípadných zistených vád a nedorobkov, opatrenia a lehoty na odstránenie zistených vád a nedorobkov diela, stanoviská zhotoviteľa, objednávateľa a prípadne projektanta k zisteným vadám a nedorobkom, bude datovaný a podpísaný zmluvnými stranami. Zhotoviteľ je povinný zistené vady a nedorobky diela odstrániť v lehote určenej touto zmluvou, pokiaľ sa zmluvné strany písomne nedohodnú inak. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť zhotoviteľ. Súčasťou odovzdanej dokumentácie k protokolu o odovzdaní a prevzatí diela bude najmä:

1. originál kolaudačného rozhodnutia s vyznačenou doložkou právoplatnosti,
2. DSRS a súvisiaca projektová dokumentácia so zapracovanými a vyznačenými zmenami vzniknutými počas vykonávania diela,
3. zoznam zariadení, ktoré sú súčasťou diela, osvedčenia o kvalite a kompletnosti, ich passporty, certifikáty, atesty platné na území SR, prevádzkové predpisy, návody na obsluhu a dokumentácia údržby a náhradných dielov,
4. zápisnice a osvedčenia o vykonaných skúškach použitých materiálov,
5. zápisnice o prevzatí prác a konštrukcií, ktoré boli v ďalšom priebehu vykonávania diela zakryté,
6. zápisnice o vyskúšaní zmontovaných zariadení s vyhodnotením kvality podľa technických noriem a projektovej dokumentácie,
7. skúšobný plán, záznamy vyplývajúce z jeho plnenia, záznamy o vykonaných kontrolách a skúškach, protokoly o skúškach a kontrolné osvedčenia,
8. stavebný denník vrátane prípadných denníkov subdodávateľov,
9. geodetická dokumentácia,
10. revízne správy a osvedčenia vydané právnickou osobou oprávnenou na overovanie plnenia požiadaviek bezpečnosti technických zariadení (oprávnená právnická osoba) o vykonaní stavebnej a prvej tlakovej skúšky týkajúce sa vyhradených technických zariadení, ktoré sú súčasťou diela,
11. protokoly a záznamy o vykonanom oboznámení (zaškolení) prevádzkového personálu objednávateľa s prevádzkou a údržbou nových zariadení a technológie a s prevádzkovými predpismi (návody na obsluhu a údržbu),
12. doklady preukazujúce naloženie s odpadmi vzniknutými pri vykonávaní diela v súlade s touto zmluvou,
13. doklady preukazujúce dodanie licencií v súlade s podmienkami tejto zmluvy,
14. ďalšie doklady, ktorých povinnosť vyhotovenia a predloženia vyplýva z tejto zmluvy, všeobecne záväzných právnych predpisov alebo technických noriem, a doklady potrebné pre úspešné spustenie diela do riadnej prevádzky a pre vydanie kolaudačného rozhodnutia.
    1. Objednávateľ nie je povinný prevziať dielo, ak je vykonané vadne; ak však prevezme vadne vykonané dielo, jeho práva zo zodpovednosti za vady diela ostávajú v plnom rozsahu zachované. Ak sa však jedná o vady diela, ktorých charakter nebráni riadnemu užívaniu diela, tieto nie sú dôvodom pre neprevzatie diela, zhotoviteľ je však povinný ich odstrániť v lehote štrnástich (14) dní od podpísania protokolu o odovzdaní a prevzatí diela, pokiaľ sa v písomnom preberacom protokole zmluvné strany nedohodnú inak. Objednávateľ je oprávnený dielo prevziať aj v prípade, ak dielo vykazuje vady, ktoré sami o sebe nebránia riadnemu užívaniu diela, ale vzhľadom na ich počet sú spôsobilé obmedziť objednávateľa pri riadnom užívaní diela.
    2. V prípade, ak objednávateľ v rozpore s touto zmluvou neprevezme dielo ani v zhotoviteľom v opakovanej písomnej výzve dodatočne poskytnutej lehote, ktorá nesmie byť kratšia ako päť (5) pracovných dní od doručenia opakovanej výzvy, považuje sa záväzok vykonať dielo za splnený, ibaže objednávateľ preukáže opak. V takom prípade sa podpis objednávateľa na preberacom protokole nevyžaduje.
    3. **Protokol o odstránení vád a nedorobkov.** O odstránení vád a nedorobkov uvedených v protokole o odovzdaní a prevzatí diela spíšu zmluvné strany písomný protokol v dvoch vyhotoveniach. Protokol bude obsahovať najmä základné údaje o odstránených vadách a nedorobkoch vrátane času odovzdania a prevzatia diela bez vád a nedorobkov, súpis odovzdanej projektovej dokumentácie a ďalšej odovzdanej dokumentácie, údaje o vykonaných skúškach preukazujúcich kvalitu vykonaného diela, dodržanie dohodnutých parametrov a celkovú funkčnosť diela, ako aj funkčnosť jednotlivých samostatných celkov diela, ak sa vzhľadom na odstraňované vady a nedorobky vyžadujú, bude datovaný a podpísaný zmluvnými stranami. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť zhotoviteľ.
    4. **Nebezpečenstvo vzniku škody na diele.** Zhotoviteľ znáša nebezpečenstvo vzniku škody na diele, ako aj na ostatných zariadeniach objednávateľa, ktorých sa vykonávanie diela podľa tejto zmluvy týka, a to od začatia vykonávania prác na diele (článok 5 ods. 5.2 tejto zmluvy) až do odovzdania a prevzatia celého diela bez vád a nedorobkov. Odo dňa odovzdania a prevzatia diela bez vád a nedorobkov prechádza nebezpečenstvo vzniku škody na diele a na ostatných zariadeniach objednávateľa, ktorých sa vykonávanie diela podľa tejto zmluvy týkalo, na objednávateľa.
    5. **Vlastnícke právo k dielu.** Vlastnícke právo k dielu (materiálom dodaným zhotoviteľom v rámci vykonávania diela, ako aj vykonaným prácam) a k projektovej dokumentácii a ostatné majetkové práva k dielu a/alebo k projektovej dokumentácii, ak dovtedy nenáležali objednávateľovi, prechádzajú zo zhotoviteľa na objednávateľa postupne okamihom ich dodania na stavenisko a v prípade prác ich vykonaním, najneskôr však odovzdaním a prevzatím diela alebo jeho časti objednávateľom podľa tohto článku. Nedotýkajúc sa uvedeného, zhotoviteľ je oprávnený na vlastníctve objednávateľa realizovať práce nutné pre vykonanie diela. Technické vybavenie používané zhotoviteľom a jeho subdodávateľmi pri prácach týkajúcich sa diela ostáva vo vlastníctve zhotoviteľa, resp. jeho subdodávateľov. Vlastnícke právo k materiálom, ktorých počet, objem alebo rozsah prevyšuje potreby diela, prejde späť na zhotoviteľa pri prevzatí diela objednávateľom, alebo na základe dohody zmluvných strán, pričom prípadný preplatok na cene za dielo sa zohľadní v konečnej faktúre.

# ZODPOVEDNOSŤ ZA VADY

* 1. Zmluvné strany dojednávajú pre dielo záručnú dobu v trvaní šesťdesiatich (60) mesiacov, ktorá začína plynúť dňom odovzdania a prevzatia celého diela bez vád a nedorobkov. Pre vylúčenie pochybností prevzatie akejkoľvek časti diela (etapy, funkčný celok, dokumentácia) počas realizácie diela nemá vplyv na začatie plynutia záručnej doby.
  2. Zhotoviteľ preberá záruku, že počas záručnej doby:

1. dielo bude vykonané presne v súlade so všetkými špecifikáciami podľa tejto zmluvy,
2. dielo bude spĺňať stanovené a požadované parametre,
3. použité materiály budú najvyššej kvality a bez vád,
4. dielo bude bezpečné a vhodné na objednávateľom špecifikované účely a bude spĺňať podmienky stanovené všeobecne záväznými právnymi predpismi, technickými normami, aj keď nie sú právne záväzné, a touto zmluvou,
5. objednávateľ získa vlastnícke právo k materiálom neobmedzené žiadnymi záložnými právami, bremenami a skutočnými alebo uplatnenými porušeniami práv k predmetom duševného vlastníctva.
   1. Reklamácie je objednávateľ povinný uplatniť u zhotoviteľa písomne (aj e-mailom) najneskôr do tridsiatich (30) pracovných dní odo dňa, keď vadu zistil. Uplatnenie vád a nárokov zo zodpovednosti za vady musí objednávateľ uskutočniť písomne, inak sa naň neprihliada. Uplatnenie vady musí obsahovať stručný opis vady alebo toho, ako sa vada prejavuje. Plynutie záručnej doby sa v prípade vád, ktoré bránia riadnemu užívaniu diela, prerušuje od momentu odoslania oznámenia o uplatnení si reklamácie týchto vád a opäť začína plynúť dňom nasledujúcim po dni riadneho odstránenia týchto vád. V prípade vykonania náhradného diela alebo výmeny vadných súčastí diela začne v zodpovedajúcom rozsahu vo vzťahu k príslušným prácam a dodávkam plynúť nová záručná doba. O odstránení vád spíšu zmluvné strany protokol; ustanovenia článku 8 tejto zmluvy sa na tento protokol použijú primerane.
   2. V prípade výskytu vád počas záručnej doby má objednávateľ práva vyplývajúce z Obchodného zákonníka s tým, že nárok na odstúpenie od tejto zmluvy je možné uplatniť aj len čiastočne čo do vadnej časti diela a objednávateľ má aj právo opraviť alebo zabezpečiť opravu vady na náklady zhotoviteľa. V prípade nároku na odstránenie vád, ktoré bránia riadnemu užívaniu diela, je zhotoviteľ povinný do dvanástich (12) hodín od doručenia reklamácie dostaviť sa na miesto vykonania diela a bez zbytočného odkladu dohodnúť s objednávateľom technicky odôvodnenú lehotu na odstránenie týchto vád. V prípade, ak nedôjde k dohode o odstránení vád podľa predchádzajúcej vety, je zhotoviteľ povinný odstrániť tieto vady najneskôr do siedmich (7) dní od doručenia reklamácie. Po márnom uplynutí tejto lehoty môže objednávateľ voči zhotoviteľovi uplatňovať nároky, ako by vada bola neodstrániteľnou. V prípade nároku na odstránenie vád, ktoré nebránia riadnemu užívaniu diela, je zhotoviteľ povinný do siedmich (7) dní od doručenia reklamácie dostaviť sa na miesto vykonania diela a bez zbytočného odkladu dohodnúť s objednávateľom technicky odôvodnenú lehotu na odstránenie týchto vád. V prípade, ak nedôjde k dohode o odstránení vád podľa predchádzajúcej vety, je zhotoviteľ povinný odstrániť tieto vady bez zbytočného odkladu najneskôr do pätnástich (15) dní od doručenia reklamácie. Po márnom uplynutí tejto lehoty môže objednávateľ voči zhotoviteľovi uplatňovať nároky, ako by vada bola neodstrániteľnou.
   3. Ak zhotoviteľ nenastúpi na opravu alebo nezabezpečí úplné odstránenie vád v lehotách uvedených v tomto článku zmluvy, je objednávateľ kedykoľvek oprávnený odstrániť vady sám alebo prostredníctvom tretej osoby, pričom náklady na to vynaložené znáša zhotoviteľ. V prípade, že objednávateľ z dôvodu omeškania zhotoviteľa zabezpečí vykonanie, dokončenie diela a/alebo odstránenie vád diela treťou osobou, záručná doba podľa odseku 9.1 tohto článku ostáva zachovaná v celom rozsahu a zhotoviteľ za vady diela zodpovedá tak, ako by dielo alebo odstránenie jeho vád vykonal sám.
   4. V súlade s ustanoveniami § 72 ods. 6 zákona o DPH je objednávateľ oprávnený vystaviť čo do nároku na zľavu z ceny za dielo za vadne vykonané dielo alebo jeho časť faktúru v mene a na účet zhotoviteľa, a to za podmienok, že objednávateľ riadne reklamoval vadu, zhotoviteľ vadu neodstránil riadne a zhotoviteľ nevystavil dobropis alebo opravnú faktúru na zľavu z ceny za dielo v lehote tridsiatich (30) dní odo dňa doručenia reklamácie zhotoviteľovi.
   5. Pre vylúčenie akýchkoľvek pochybností je zaznamenané, že nedodržanie stanovených a požadovaných parametrov diela je podstatným porušením zmluvy, a že prirodzené opotrebenie nie je automaticky považované za vadu.

# ZABEZPEČENIE

* 1. **Banková záruka na riadne vykonanie diela.** Zhotoviteľ je povinný zabezpečiť svoj záväzok riadne a včas vykonať dielo podľa tejto zmluvy bankovou zárukou zriadenou v prospech objednávateľa vo výške 10 % z celkovej maximálnej ceny za dielo, ktorá musí byť platná po celú dobu vykonávania diela až do odovzdania a prevzatia diela bez vád a nedorobkov. Zhotoviteľ môže splniť svoju povinnosť podľa predchádzajúcej vety aj predložením bankovej záruky, ktorej platnosť sa neskončí skôr než šesť (6) mesiacov po uplynutí lehoty na vykonanie diela podľa článku 4 ods. 4.1 tejto zmluvy; ustanovenie prvej vety tohto odseku tým nie je dotknuté. Zhotoviteľ je povinný predložiť objednávateľovi bankovú záruku podľa tohto ustanovenia do tridsiatich (30) dní odo dňa účinnosti tejto zmluvy. Objednávateľ je povinný na výzvu zhotoviteľa vrátiť originál bankovej záruky banke, resp. vzdať sa práv z bankovej záruky v rozsahu, v ktorom už banková záruka nemusí byť podľa tejto zmluvy vystavená.
  2. **Banková záruka na záručnú dobu.** Zhotoviteľ je povinný zabezpečiť svoj záväzok vyplývajúci zo záruky za dielo podľa tejto zmluvy bankovou zárukou zriadenou v prospech objednávateľa vo výške 5 % z celkovej maximálnej ceny za dielo, ktorá musí byť platná po dobu šesťdesiatichšiestich (66) mesiacov nasledujúcich od odovzdania a prevzatia celého diela bez vád a nedorobkov.Zhotoviteľ je povinný predložiť objednávateľovi bankovú záruku podľa tohto ustanovenia najneskôr pri odovzdaní a prevzatí diela bez vád a nedorobkov; predloženie bankovej záruky podľa tohto ustanovenia je podmienkou pre odovzdanie a prevzatie diela bez vád a nedorobkov.
  3. **Spoločné ustanovenia k bankovým zárukám.** Každá z bankových záruk podľa odsekov 10.1 a 10.2 tohto článku (ďalej len „**banková záruka**“) musí byť vystavená bankou so sídlom na území SR, pobočkou zahraničnej banky so sídlom na území SR alebo bankou so sídlom v inej členskej krajine EÚ (ďalej len „**banka**“) a musí oprávňovať objednávateľa na čiastočné alebo úplné využívanie bankovej záruky. Banková záruka vyhotovená zahraničnou bankou musí byť predložená v pôvodnom jazyku, a súčasne úradne preložená do slovenského jazyka, okrem bankovej záruky vyhotovenej v českom jazyku.
  4. V bankovej záruke musí banka písomne vyhlásiť, že uspokojí objednávateľa za zhotoviteľa do príslušnej sumy, ak zhotoviteľ nesplní svoje záväzky voči objednávateľovi vyplývajúce z tejto zmluvy alebo jej ukončenia. Z bankovej záruky musí vyplývať, že banková záruka zabezpečuje prípadné nároky objednávateľa voči zhotoviteľovi, pričom banka sa zaväzuje zaplatiť objednávateľovi do pätnástich (15) dní na prvú výzvu objednávateľa, v ktorej objednávateľ vyhlási, že zhotoviteľ porušil akúkoľvek povinnosť z tejto zmluvy alebo jej ukončenia, a bez námietok a skúmania právneho vzťahu medzi objednávateľom a zhotoviteľom objednávateľom požadovanú sumu na bankový účet objednávateľa, ktorý objednávateľ vo výzve oznámi, a že vrátiť originál bankovej záruky banke s účinkami zániku jej platnosti pred uplynutím doby platnosti bankovej záruky alebo vzdať sa práv z bankovej záruky je oprávnený iba objednávateľ; zhotoviteľ len s predchádzajúcim písomným súhlasom objednávateľa.
  5. Banková záruka môže obsahovať zákaz odstúpenia, postúpenia, založenia alebo vinkulácie nárokov zo záruky.
  6. Zhotoviteľ je povinný predložiť navrhované znenie bankovej záruky pred jej vystavením bankou objednávateľovi na schválenie. Objednávateľ je oprávnený oznámiť zhotoviteľovi svoje prípadné námietky k zneniu bankovej záruky alebo ju schváliť v lehote siedmich (7) dní od predloženia; márnym uplynutím tejto lehoty sa má za to, že objednávateľ znenie bankovej záruky schválil.
  7. Banková záruka musí zabezpečovať záväzky zhotoviteľa voči objednávateľovi vyplývajúce z tejto zmluvy, najmä avšak nielen

1. zo zodpovednosti za vady diela,
2. zo zodpovednosti za omeškanie s vykonávaním diela alebo s odstraňovaním vád diela,
3. na zaplatenie zmluvných pokút za porušenie povinností zhotoviteľa podľa tejto zmluvy,
4. na náhradu škody spôsobenej porušením povinností zhotoviteľa vyplývajúcich z tejto zmluvy, všeobecne záväzných právnych predpisov a technických noriem, aj keď nie sú právne záväzné,
5. na vydanie bezdôvodného obohatenia sa zhotoviteľa v súvislosti realizáciou diela.
   1. V prípade, ak sa stane zrejmým, že platnosť bankovej záruky podľa tejto zmluvy skončí pred uplynutím touto zmluvou vyžadovanej doby platnosti, zhotoviteľ zabezpečí predĺženie jej platnosti tak, aby bola dodržaná stanovená doba jej platnosti, a to podľa stavu známeho v čase predlžovania platnosti bankovej záruky; zhotoviteľ je povinný predĺžiť platnosť príslušnej bankovej záruky v prípade potreby aj opakovane. K predĺženiu platnosti bankovej záruky v zmysle predchádzajúcej vety musí dôjsť vždy aspoň pätnásť (15) dní pred uplynutím lehoty jej platnosti. Pod predĺžením platnosti bankovej záruky sa pre účely tejto zmluvy rozumie doručenie novej bankovej záruky alebo riadneho dodatku k bankovej záruke objednávateľovi.
   2. V prípade, ak zhotoviteľ nesplní povinnosť predĺžiť príslušnú bankovú záruku v zmysle odseku 10.8 tohto článku, resp. nepredloží bankovú záruku podľa odseku 10.2 tohto článku, objednávateľ je oprávnený z bankovej záruky čerpať v celom rozsahu a čerpané prostriedky si ponechať ako zádržné, a to pre rovnaké účely, pre ktoré príslušná banková záruka slúžila, resp. pre ktoré nepredložená banková záruka má slúžiť; v prípade dodatočného predloženia bankovej záruky zodpovedajúcej tejto zmluve objednávateľ zaplatí zhotoviteľovi sumu zádržného v rozsahu, v akom nebolo prípadne v súlade s touto zmluvou použité, a to v lehote tridsiatich (30) dní od doručenia príslušnej účinnej bankovej záruky. Objednávateľ je zároveň oprávnený v rovnakom rozsahu zadržať príslušnú časť ceny za dielo a naložiť s ňou ako so zádržným; celková výška zádržného získaného z bankovej záruky a zo zadržanej ceny za dielo nepresiahne sumu, na ktorú mala byť vystavená banková záruka.
   3. Porušenie ktorejkoľvek povinností zhotoviteľa podľa odsekov 10.1 až 10.8 tohto článku zmluvy sa považuje za podstatné porušenie tejto zmluvy.
   4. **Ručenie za daň z pridanej hodnoty.** V prípade, ak objednávateľ zaplatí ako ručiteľ na základe rozhodnutia správcu dane daň z pridanej hodnoty za zhotoviteľa podľa ustanovenia § 69b zákona o DPH, osoby konajúce v čase uzatvorenia tejto zmluvy, alebo akejkoľvek jej zmeny alebo dodatku k nej v mene zhotoviteľa podpisom tejto zmluvy, jej zmeny alebo dodatku vyhlasujú objednávateľovi, že zaplatia objednávateľovi takto objednávateľom z titulu ručenia zaplatenú daň z pridanej hodnoty za zhotoviteľa v lehote do štrnástich (14) dní od doručenia výzvy objednávateľa týmto osobám na zaplatenie, ak zhotoviteľ nezaplatí objednávateľovi takto objednávateľom z titulu ručenia za zhotoviteľa zaplatenú daň z pridanej hodnoty v lehote do štrnástich (14) dní od doručenia výzvy objednávateľa zhotoviteľovi na jej zaplatenie. Rovnako je objednávateľ oprávnený jednostranne započítať proti akejkoľvek pohľadávke zhotoviteľa voči objednávateľovi svoje prípadné pohľadávky voči zhotoviteľovi, ktoré vznikli z titulu ručenia za daň z pridanej hodnoty za zhotoviteľa.

# POISTENIE

* 1. Zhotoviteľ uzavrie a bude udržiavať v účinnosti alebo inak zabezpečí, aby boli účinné nasledovné poistenia:

1. stavebno-montážne poistenie diela na všetky riziká (CAR/EAR) pre prípad poškodenia, zničenia, odcudzenia alebo straty (ďalej len „**škoda**“) diela alebo jeho časti vrátane poistenia testovania diela a jeho skúšobnej prevádzky a záručných prác, ktoré sa musí vzťahovať aj na protokolárne odovzdané dielo a jeho časť a musí trvať najmenej do uplynutia dvadsiatichštyroch (24) mesiacov od odovzdania diela ako celku. Poistná suma musí byť minimálne vo výške celkovej maximálnej ceny za dielo a poisteným musí byť zhotoviteľ, jeho zamestnanci, jeho subdodávatelia, ďalšie osoby, ktoré sa podieľajú na vykonávaní diela na strane zhotoviteľa, a objednávateľ, ktorý musí mať oprávnenie vinkulovať poistné plnenie v prospech poskytovateľa príspevku; a
2. poistenie zodpovednosti za škodu voči objednávateľovi a tretím stranám, ktoré bude kryť všetky telesné zranenia alebo smrť utrpené tretími stranami vrátane zamestnancov objednávateľa a škody na majetku tretích strán vrátane majetku objednávateľa, ktoré môžu vzniknúť pri akomkoľvek plnení alebo neplnení tejto zmluvy, ktoré musí zahŕňať aj poistenie regresných nárokov sociálnej poisťovne a zdravotnej poisťovne pri pracovnom úraze a musí trvať až do uplynutia záručnej doby diela. Poistná suma musí byť minimálne vo výške 5 000 000 € a poisteným musí byť zhotoviteľ, jeho zamestnanci, jeho subdodávatelia a ďalšie osoby, ktoré sa podieľajú na vykonávaní diela na strane zhotoviteľa.
   1. Pre každé z poistení podľa odseku 11.1 tohto článku je zhotoviteľ povinný predložiť objednávateľovi poistnú zmluvu alebo potvrdenie o poistení, z ktorých musí vyplývať splnenie všetkých požiadaviek týkajúcich sa príslušného poistenia podľa tohto článku, a to do tridsiatich (30) dní odo dňa účinnosti tejto zmluvy, najneskôr však pri odovzdaní staveniska podľa článku 5 ods. 5.2 tejto zmluvy (podľa toho, čo nastane skôr). Ustanovenie článku 10 ods. 10.6 tejto zmluvy sa použije primerane, pričom zhotoviteľ berie na vedomie, že pokiaľ sa podľa podmienok poskytnutia príspevku bude vyžadovať predchádzajúce schválenie dojednávaného rozsahu poistenia zo strany poskytovateľa príspevku, lehota na oznámenie námietok objednávateľa zhotoviteľovi k predloženému návrhu poistenia bude plynúť až od doručenia príslušného stanoviska poskytovateľa príspevku objednávateľovi a zhotoviteľ bude povinný vynaložiť všetko úsilie na splnenie dodatočných požiadaviek poskytovateľa príspevku týkajúcich sa poistenia.
   2. Zhotoviteľ je povinný plniť všetky podmienky poistení uvedených v odseku 11.1 tohto článku zmluvne vyhradené poistiteľmi, pre prípad neplnenia ktorých poistiteľ bude oprávnený znížiť alebo odmietnuť poistné plnenie v prípade vzniku poistnej udalosti, a riadne platiť poistné v zmysle uzatvorených poistných zmlúv. Zhotoviteľ je povinný preukázať objednávateľovi úhradu poistného vždy do štrnástich (14) dní odo dňa, kedy bolo príslušné poistné, resp. jeho časť splatným podľa ustanovení príslušnej poistnej zmluvy podľa odseku 11.1 tohto článku.
   3. V prípade zániku ktoréhokoľvek z poistení uvedených v odseku 11.1 tohto článku pred dobou, počas ktorej musia byť zabezpečené podľa odseku 11.1 tohto článku, bude zhotoviteľ povinný obratom dojednať nové poistenie zodpovedajúce požiadavkám uvedeným v tomto článku; pri predvídateľnom zániku uplynutím dojednanej doby ešte pred jej uplynutím tak, aby nedošlo k prerušeniu poskytovania poistnej ochrany. V prípade zvýšenia celkovej maximálnej ceny za dielo je zhotoviteľ povinný zabezpečiť zodpovedajúcu úpravu poistného krytia. Ustanovenie článku 10 ods. 10.6 tejto zmluvy sa použije primerane.
   4. V prípade vzniku poistnej udalosti týkajúcej sa diela, majetku objednávateľa, života alebo zdravia je zhotoviteľ povinný ihneď písomne alebo e-mailom informovať objednávateľa a poistiteľa o poistnej udalosti, zabezpečiť všetky dôkazy a iné doklady nevyhnutné k zabezpečeniu poistného plnenia a poskytnúť objednávateľovi a poistiteľovi všetku súčinnosť. Zhotoviteľ je tiež povinný bez zbytočného odkladu, pokiaľ ho na to objednávateľ písomne vyzve, v rámci a v rozsahu svojej zodpovednosti za škodu a znášaného nebezpečenstva vzniku škody na diele zabezpečiť uvedenie diela a/alebo majetku objednávateľa do stavu predchádzajúceho poistnej udalosti na svoje náklady, pokiaľ sa zmluvné strany nedohodnú inak. Táto povinnosť zhotoviteľa nie je dotknutá tým, že poistné plnenie nepokryje náklady na uvedenie diela a/alebo majetku objednávateľa do pôvodného stavu pred poistnou udalosťou a dobou, kedy poistiteľ príslušné poistné plnenie vyplatí.
   5. Zodpovednosť zhotoviteľa za škodu nie je dotknutá tým, že poistiteľ odmietne alebo čiastočne odmietne poistné plnenie. Ak zhotoviteľ nezabezpečí poistné krytie v rozsahu podľa tohto článku a dôjde k vzniku škody alebo ak pre porušenie povinností zhotoviteľa podľa tohto článku poistiteľ odmietne alebo čiastočne odmietne poistné plnenie, zhotoviteľ bude povinný okrem iného nahradiť objednávateľovi škodu do výšky, v ktorej by inak, ak by zhotoviteľ splnil všetky povinnosti podľa tohto článku, bolo poskytnuté poistné plnenie, a to aj v prípade, ak táto škoda bola spôsobená okolnosťami vylučujúcimi zodpovednosť a jednalo sa o škodu, ktorú nebolo možné predvídať.
   6. Porušenie ktorejkoľvek povinností zhotoviteľa vyplývajúcej z tohto článku zmluvy sa považuje za podstatné porušenie tejto zmluvy.

# SANKCIE

* 1. **Nedodržanie lehoty na vykonanie diela.** V prípade, že sa zhotoviteľ dostane do omeškania so splnením záväzku vykonať dielo ako celok v lehote uvedenej v článku 4 ods. 4.1 tejto zmluvy alebo sa dostane do omeškania so splnením povinnosti podľa článku 4 ods. 4.4 písm. d) tejto zmluvy, je objednávateľ oprávnený požadovať od zhotoviteľa zmluvnú pokutu vo výške 0,02 % celkovej maximálnej ceny za dielo za každý deň omeškania. Nedotýkajúc sa uvedeného, objednávateľ je oprávnený poskytnúť zhotoviteľovi primeranú lehotu na splnenie tejto povinnosti, ktorá nesmie byť kratšia ako desať (10) dní, po ktorej márnom uplynutí je objednávateľ oprávnený od tejto zmluvy odstúpiť.
  2. **Omeškanie s plnením harmonogramu.** V prípade, že sa zhotoviteľ dostane do omeškania s plnením záväzku vykonávať dielo v súlade so schváleným predbežným harmonogramom (článok 4 ods. 4.2 tejto zmluvy) alebo so schváleným harmonogramom (článok 4 ods. 4.3 tejto zmluvy), je objednávateľ oprávnený požadovať od zhotoviteľa zmluvnú pokutu vo výške 0,2 % z tej časti ceny za dielo určenej na základe schváleného výkazu výmer, ktorá sa týka prác, dodávok materiálov a/alebo zhotovenia dokumentácie, s ktorými je zhotoviteľ v omeškaní, najmenej však 1 000 €, za každý deň omeškania. Nedotýkajúc sa uvedeného, objednávateľ je oprávnený poskytnúť zhotoviteľovi primeranú lehotu na splnenie tejto povinnosti, ktorá nesmie byť kratšia ako tri (3) dni, po ktorej márnom uplynutí je objednávateľ oprávnený od tejto zmluvy odstúpiť.
  3. **Omeškanie s opravou.** V prípade, ak zhotoviteľ nenastúpi na opravu diela alebo sa dostane do omeškania s odstraňovaním vád reklamovaných v záručnej dobe, ktoré bránia riadnemu užívaniu diela (článok 9 ods. 9.4 tejto zmluvy), je objednávateľ oprávnený požadovať od zhotoviteľa zmluvnú pokutu vo výške 0,02 % celkovej ceny za dielo za každý deň omeškania. Nedotýkajúc sa uvedeného, objednávateľ je oprávnený poskytnúť zhotoviteľovi primeranú lehotu na splnenie tejto povinnosti, ktorá nesmie byť kratšia ako tri (3) dni, po ktorej márnom uplynutí je objednávateľ oprávnený od tejto zmluvy odstúpiť.
  4. V prípade, ak zhotoviteľ nenastúpi na opravu diela alebo sa dostane do omeškania s odstraňovaním vád a/alebo nedorobkov zistených pri preberacom konaní alebo reklamovaných vád v záručnej dobe, ktoré nebránia riadnemu užívaniu diela (článok 9 ods. 9.4 tejto zmluvy), je objednávateľ oprávnený požadovať od zhotoviteľa zmluvnú pokutu vo výške 1 000 € za vadu a každý deň omeškania.
  5. **Nedodržanie disponibilnej doby prevádzky RIS.** V prípade nedodržania disponibilnej doby prevádzky RIS (článok 6 ods. 6.19 tejto zmluvy) zariadení, ktoré sú predmetom diela, na úrovni najmenej 98,88 % počas ktoréhokoľvek ročného obdobia od uvedenia zariadení do skúšobnej prevádzky po uplynutie záručnej doby je objednávateľ oprávnený požadovať od zhotoviteľa zmluvnú pokutu za každú desatinu percenta zníženia dostupnosti a stability RIS vo výške 7 300 € na jedno zariadenie. Disponibilná doba prevádzky RIS sa bude vyhodnocovať v rámci skúšobnej prevádzky a záručnej doby každoročne, pričom prvé ročné vyhodnocovacie obdobie začína dňom uvedenia zariadenia do skúšobnej prevádzky.
  6. **Nedodržanie lehoty na odstraňovanie porúch RIS.** V prípade, ak sa zhotoviteľ dostane do omeškania s plnením ktorejkoľvek z lehôt podľa článku 6 ods. 6.19 tejto zmluvy určených v súvislosti s poruchou RIS vysokej priority (P1) alebo v súvislosti s bezpečnostným incidentom (BI), alebo preruší práce na odstránení poruchy RIS je objednávateľ oprávnený požadovať od zhotoviteľa zmluvnú pokutu za každú začatú hodinu omeškania alebo prerušenia prác vo výške 200 €. V prípade, ak sa zhotoviteľ dostane do omeškania s plnením ktorejkoľvek z lehôt podľa článku 6 ods. 6.19 tejto zmluvy určených v súvislosti s poruchou RIS strednej priority (P2) alebo preruší práce na odstránení poruchy RIS, je objednávateľ oprávnený požadovať od zhotoviteľa zmluvnú pokutu za každú začatú hodinu omeškania alebo prerušenia prác vo výške 150 €. V prípade, ak sa zhotoviteľ dostane do omeškania s plnením ktorejkoľvek z lehôt podľa článku 6 ods. 6.19 tejto zmluvy určených v súvislosti s poruchou RIS nízkej priority (P3) alebo preruší práce na odstránení poruchy RIS, je objednávateľ oprávnený požadovať od zhotoviteľa zmluvnú pokutu za každú začatú hodinu omeškania alebo prerušenia prác vo výške 100 €.
  7. **Nepredloženie bankovej záruky.** V prípade, ak sa zhotoviteľ dostane do omeškania so splnením svojej povinnosti predložiť objednávateľovi (ktorúkoľvek) bankovú záruku podľa článku 10 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 10 000 € za každý deň omeškania. Nedotýkajúc sa uvedeného, objednávateľ je v takom prípade oprávnený poskytnúť zhotoviteľovi primeranú dodatočnú lehotu na predloženie bankovej záruky, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.
  8. **Nezabezpečenie poistenia.** V prípade, ak zhotoviteľ poruší svoju povinnosť zabezpečiť alebo udržiavať (ktorékoľvek) poistenie podľa článku 11 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 5 000 € za každý deň, kedy zhotoviteľ nemal zabezpečené poistenie. Nedotýkajúc sa uvedeného, objednávateľ je v takom prípade oprávnený poskytnúť zhotoviteľovi primeranú dodatočnú lehotu na zabezpečenie poistenia, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.
  9. Zmluvné pokuty podľa tejto zmluvy sú splatné na základe písomnej výzvy objednávateľa doručenej zhotoviteľovi. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná voči zhotoviteľovi v plnej výške.
  10. Ak vznikne porušením povinnosti zhotoviteľa podľa tejto zmluvy objednávateľovi škoda, zodpovedá zhotoviteľ za škodu, ibaže preukáže, že porušenie povinností bolo spôsobené okolnosťami vylučujúcimi zodpovednosť. Ustanovenie článku 11 ods. 11.6 tejto zmluvy tým nie je dotknuté. V prípade škody spôsobenej tretím osobám plnením alebo porušením tejto zmluvy zhotoviteľom je zhotoviteľ voči objednávateľovi povinný nahradiť tretím osobám celú vzniknutú škodu, a to aj v prípade, ak by zhotoviteľ na plnenie zmluvy použil inú osobu, bez ohľadu na povahu právneho vzťahu medzi zhotoviteľom a touto osobou (subdodávateľ).
  11. Vzhľadom na charakter diela (spoločný projekt objednávateľa a spoločnosti GEOTERM KOŠICE, a.s.) môže pri jeho vykonávaní dochádzať na časti diela podľa článku 1 ods. 1.1 písm. c) tejto zmluvy (Geotermálne stredisko Svinica – Ďurkov) k stretu činností vykonávaných zhotoviteľom a tretími osobami (dodávateľmi pre spoločnosť GEOTERM KOŠICE, a.s.). Vzhľadom na skutočnosť, že diela tvoriace spoločný projekt sú technologicky závislé, môže nastať situácia, že zhotoviteľ nebude môcť dokončiť časť diela, a to vykonanie komplexného vyskúšania diela, prípadne závislé časti technologických celkov. V prípade, že časť projektu realizovaná spoločnosťou GEOTERM KOŠICE, a.s. nebude funkčná/stavebno-technologicky pripravená, objednávateľ si nebude proti zhotoviteľovi uplatňovať sankcie z dôvodu omeškania s vykonávaním alebo vykonaním diela, ktoré bude zapríčinené touto okolnosťou.
  12. Objednávateľ je oprávnený jednostranne započítať proti pohľadávke zhotoviteľa voči nemu na zaplatenie ceny za dielo podľa článku 2 ods. 2.1 tejto zmluvy všetky svoje prípadné pohľadávky voči zhotoviteľovi na zaplatenie zmluvných pokút podľa tejto zmluvy.

# OSOBITNÉ USTANOVENIA

* 1. Pri plnení tejto zmluvy sa zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „**BOZP**“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „**pracovisko**“). Povinnosti zmluvných strán týkajúce sa pracoviska podľa tohto článku sa použijú primerane aj vo vzťahu k iným miestam, na ktorých sa bude plniť táto zmluva. Zhotoviteľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „**ŽP**“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Zhotoviteľ preberá vo vzťahu ku objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.
  2. Objednávateľ je povinný odovzdať zhotoviteľovi pracovisko tak, aby zhotoviteľ mohol riadne a včas plniť túto zmluvu. O odovzdaní a prevzatí pracoviska spíšu zmluvné strany protokol.V prípade, ak zhotoviteľ začne plniť túto zmluvu bez protokolárneho prevzatia pracoviska, má sa za to, že pracovisko bolo objednávateľom odovzdané a zhotoviteľom prevzaté riadne. Ustanovenia článku 5 ods. 5.2 a 5.4 tejto zmluvy tým nie je dotknuté.
  3. Za vytvorenie podmienok na zaistenie BOZP, PO a ochrany ŽP, zabezpečenie a vybavenie pracoviska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne zhotoviteľ. V prípade, že na pracovisku budú zároveň so zhotoviteľom vykonávať akékoľvek práce aj tretie osoby (vrátane subdodávateľov zhotoviteľa), je zhotoviteľ povinný v súlade s ustanoveniami § 18 ods. 1 zákona č. 124/2006 Z. z. v znení neskorších predpisov uzavrieť s takýmito osobami dohodu, predmetom ktorej bude dohoda zhotoviteľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku nie je zhotoviteľ oprávnený vykonávať. Jedno vyhotovenie podpísanej dohody je zhotoviteľ povinný bez zbytočného odkladu doručiť objednávateľovi.
  4. Zhotoviteľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „**zamestnanci**“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov objednávateľa, a to zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.
  5. Zhotoviteľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal zhotoviteľ alebo objednávateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko (ďalej len „**preškolenie**“). Za účelom preškolenia objednávateľ poskytne zhotoviteľovi písomné informácie a pokyny na zaistenie BOZP, PO a ochranu ŽP platné pre pracovisko.
  6. Prípadné nedostatky pracoviska a informácií a pokynov poskytnutých objednávateľom je zhotoviteľ povinný uplatniť písomne pred začatím plnenia tejto zmluvy na pracovisku, inak platí, že pracovisko je náležite zabezpečené a vybavené na bezpečný výkon práce za účelom plnenia tejto zmluvy, zhotoviteľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracovisko a že plnenie žiadnych ďalších povinností na úseku BOZP, PO a ochrany ŽP sa zo strany objednávateľa nevyžaduje. Zhotoviteľ je povinný písomne uplatňovať u objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy, za odstránenie ktorých zodpovedá objednávateľ.
  7. V prípade, že sa dielo bude realizovať v objektoch alebo zariadeniach objednávateľa s kontrolovaným vstupom, objednávateľ vystaví zamestnancom bezdotykové identifikačné karty, ktoré ich budú oprávňovať na vstup a pohyb na pracovisku v súlade s požiadavkami objednávateľa na plnenie tejto zmluvy. Bezdotykové identifikačné karty budú zhotoviteľovi vydané po uzatvorení tejto zmluvy a preškolení. Za tým účelom je zhotoviteľ povinný bez zbytočného odkladu po uzatvorení tejto zmluvy odovzdať objednávateľovi zoznam zamestnancov a tento priebežne aktualizovať. V zozname je povinný uvádzať aj zamestnávateľov jednotlivých zamestnancov. Zhotoviteľ a jeho zamestnanci sú povinní dodržiavať podmienky používania bezdotykových identifikačných kariet na pracovisku, ktoré sú súčasťou písomných informácií a pokynov podľa odseku 13.5 tohto článku. Za každé porušenie podmienok používania bezdotykových identifikačných kariet na pracovisku je objednávateľ oprávnený požadovať od zhotoviteľa zmluvnú pokutu vo výške 100 € a za opakované porušenie vo výške 2 000 €. Po splnení tejto zmluvy je zhotoviteľ povinný bez zbytočného odkladu bezdotykové identifikačné karty vrátiť objednávateľovi. V prípade porušenia tejto povinnosti je objednávateľ oprávnený požadovať od zhotoviteľa zmluvnú pokutu vo výške 67 € za každú nevrátenú bezdotykovú identifikačnú kartu.
  8. Zhotoviteľ je povinný každý deň oznamovať objednávateľovi (zmenovému inžinierovi) prvý vstup na pracovisko a začatie prác na pracovisku, a to vždy vopred, ako aj ukončenie prác a odchod z pracoviska. Objednávateľ nie je povinný zabezpečovať zamestnancom doprovod na pracovisku.
  9. Zhotoviteľ je povinný zabezpečiť, aby na pracovisku zamestnanci

1. nepožívali alkoholické nápoje, omamné látky, psychotropné látky ani prípravky a neplnili túto zmluvu pod ich vplyvom,
2. sa na žiadosť objednávateľa podrobili dychovej skúške, odberu krvi a lekárskemu vyšetreniu na preukázanie súladu s písmenom a) tohto odseku,
3. dodržiavali zákaz fajčenia a
4. používali a nosili osobné ochranné pracovné pomôcky a prostriedky.

Objednávateľ je oprávnený požadovať od zhotoviteľa, aby zamestnanca, ktorý poruší ktoréhokoľvek z ustanovení písmen a) až d) tohto odseku, okamžite vykázal z pracoviska a zakázal mu ďalší vstup na pracovisko.

* 1. Zhotoviteľ je povinný ihneď oznámiť objednávateľovi vznik každého pracovného úrazu zamestnanca, ku ktorému dôjde na pracovisku. Ďalšie povinnosti na úseku BOZP sú uvedené v prílohe D k tejto zmluve.
  2. Ak pri plnení tejto zmluvy ide o činnosť so zvýšeným nebezpečenstvom vzniku požiaru, zhotoviteľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov PO.
  3. Zhotoviteľ je povinný

1. pred začatím vykonávania prác na diele vykonať súpis všetkých nepriaznivých vplyvov na ŽP, ktoré môžu vzniknúť z činností uskutočňovaných zhotoviteľom na diele, prijať konkrétne opatrenia na odstránenie nepriaznivých vplyvov na ŽP a určiť osoby zodpovedné za ich realizáciu, vykonať súpis nebezpečných látok, ktoré použije na diele, a kópie ich bezpečnostných listov vypracovaných ich výrobcami odovzdať objednávateľovi, ako aj vypracovať a odovzdať objednávateľovi havarijné plány, ak to všeobecne záväzné právne predpisy vzhľadom na charakter prác vykonávaných na diele stanovujú;
2. bez zbytočného odkladu ohlásiť objednávateľovi ekologickú ujmu, ktorú pri plnení tejto zmluvy spôsobí on alebo jeho subdodávatelia, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik znečisťujúcich látok pri manipulácii s nimi alebo pri ich preprave. Informácie sa podávajú špecialistom ŽP objednávateľa: Ing. Dzuričko Stanislav, tel. č. +421 905 507 273, e-mail stanislav.dzuricko@mhth.sk. Prípadmi mimoriadneho zhoršenia alebo ohrozenia kvality vôd sú najmä úniky znečisťujúcich látok súvisiace s ich manipuláciou a prepravou (ropné látky, chemikálie, náterové hmoty a pod.) do voľnej pôdy a do prostredia súvisiaceho s povrchovou alebo podzemnou vodou, technické poruchy a chyby na technickom vybavení, ktoré sú príčinou úniku znečisťujúcich látok do okolitého prostredia.
   1. V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „**OH**“) tak, aby bol naplnený jeho účel. Pred začatím vykonávania stavebných prác týkajúcich sa diela a za účelom plnenia povinností podľa tohto odseku a odseku 13.14 tohto článku je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „**odpad**“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „**stavebný odpad**“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
3. druhy stavebných odpadov, s ktorými bude nasledujúci držiteľ odpadu fyzicky nakladať,
4. spôsob nakladania so stavebnými odpadmi u nasledujúceho držiteľa odpadu,
5. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu, a
6. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.

Uvedené zhotoviteľ preukáže objednávateľovi pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi najneskôr sedem (7) pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote šesťdesiatich (60) dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.

* 1. Zhotoviteľ je povinný používať systém separovaného zberu odpadu na stavenisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov podľa odseku 13.13 tohto článku. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko zhotoviteľom vrátane obalov), alebo komunálny odpad, zhotoviteľ je povinný plniť povinnosti držiteľa odpadu a ďalšie povinnosti súvisiace s nakladaním s odpadmi stanovené všeobecne záväznými právnymi predpismi (napr. § 77 a nasl. zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov) pre tieto odpady, pričom za plnenie týchto povinností zodpovedá v plnom rozsahu a výlučne zhotoviteľ; to sa netýka kovového odpadu. So stavebnými odpadmi (okrem kovového odpadu) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti podľa odseku 13.13 tohto článku. Najmenej 80 % množstva stavebného odpadu, najmä betón, železobetón, tehly, dlaždice, asfalty, zeminy, drevo a sklo (okrem kovového odpadu, nebezpečného odpadu, odpadu z izolačných materiálov) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou podľa odseku 13.13 tohto článku). Potvrdenie o príslušnom zhodnotení je zhotoviteľ povinný odovzdať objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je zhotoviteľ povinný oznámiť objednávateľovi (špecialistovi ŽP) druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový odpad odovzdať objednávateľovi očistený od škodlivín a iných zložiek odpadu, a nebezpečný odpad, odpadové oleje a ostatný odpad odovzdať objednávateľovi. Ďalšie povinnosti týkajúce sa ochrany ŽP sú uvedené v prílohe E k tejto zmluve.
  2. Zhotoviteľ je povinný na požiadanie objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní odo dňa doručenia žiadosti objednávateľa, a to najmä predložením dokladov preukazujúcich preškolenie, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy.
  3. Zhotoviteľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali zhotoviteľa, a nie objednávateľa, ktoré boli objednávateľovi po vyčerpaní opravných prostriedkov uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.
  4. Porušovanie pravidiel BOZP, PO a ochrany a tvorby ŽP vrátane OH zo strany zhotoviteľa oprávňuje objednávateľa bez ďalšieho kedykoľvek od tejto zmluvy odstúpiť.
  5. Zhotoviteľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Zhotoviteľ vyhlasuje, že sa objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ príjme od zhotoviteľa prácu alebo službu podľa tejto zmluvy, ktorú mu zhotoviteľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne zhotoviteľ prostredníctvom fyzickej osoby, ktorú nelegálne zamestnáva alebo zamestná. Ustanovenie odseku 13.16 tohto článku sa použije primerane.
  6. V prípade, ak zhotoviteľ na činnosť podľa tejto zmluvy využije tretie osoby (subdodávateľov) v akomkoľvek stupni, je povinný zabezpečiť, aby subdodávateľ plnil povinnosti zhotoviteľa podľa tejto zmluvy v rozsahu týkajúcom sa tej činnosti, ktorú subdodávateľ bude vykonávať. Zhotoviteľ zodpovedá objednávateľovi za splnenie záväzku riadne a včas vykonať činnosť podľa tejto zmluvy, akoby činnosť vykonával sám. Ak subdodávateľ zhotoviteľa nevykonáva činnosť podľa tejto zmluvy riadne alebo včas alebo porušuje povinnosti podľa tohto článku, je zhotoviteľ povinný na námietku objednávateľa neumožniť subdodávateľovi vykonávanie činnosti podľa tejto zmluvy a nahradiť takéhoto subdodávateľa, inak je povinný činnosť vykonať sám.
  7. Objednávateľ je oprávnený požadovať od zhotoviteľa zmluvnú pokutu vo výške 2 000 € za každé porušenie povinnosti podľa tohto článku, pokiaľ inú výšku zmluvných pokút nestanovuje odsek 13.7 tohto článku. Tieto zmluvné pokuty sú splatné na základe písomnej výzvy objednávateľa doručenej zhotoviteľovi. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná voči zhotoviteľovi v plnej výške.
  8. Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Zhotoviteľ je povinný počas trvania tejto zmluvy byť zapísaný v registri partnerov verejného sektora (ďalej len „**register**“) spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak zhotoviteľ nebol v čase uzatvorenia tejto zmluvy zapísaný v registri alebo ak nadobudne právoplatnosť rozhodnutie o výmaze zhotoviteľa z registra podľa § 12 alebo § 13 ods. 2 zákona o registri alebo o uložení pokuty zhotoviteľovi z dôvodov podľa § 13 ods. 1 zákona o registri alebo ak je zhotoviteľ viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu. Objednávateľ zároveň nie je v omeškaní s plnením povinností podľa tejto zmluvy, ak zhotoviteľ nie je alebo nebude zapísaný v registri alebo ak zhotoviteľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu.
  9. Prílohu H k tejto zmluve tvorí zoznam všetkých priamych a nepriamych subdodávateľov zhotoviteľa (v akomkoľvek stupni) podľa zákona o registri, ktorým budú priamo alebo nepriamo poskytnuté finančné prostriedky nad limity stanovené v ustanovení § 2 ods. 2 alebo 3 zákona o registri (ďalej len „**subdodávateľ podľa zákona o registri**“), ktorí sú zhotoviteľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o registri obsahuje ich obchodné meno, sídlo alebo miesto podnikania, identifikačné číslo (IČO), označenie príslušného (zvyčajne obchodného) registra, v ktorom je subdodávateľ zapísaný, číslo zápisu a údaj o predpokladaných finančných plneniach v prospech každého zo subdodávateľov podľa zákona o registri.
  10. Prílohu I k tejto zmluve tvorí zoznam všetkých priamych subdodávateľov zhotoviteľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“), ktorí sa budú podieľať na vykonávaní činnosti podľa tejto zmluvy (ďalej len „**subdodávateľ podľa zákona o verejnom obstarávaní**“), ktorí sú zhotoviteľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o verejnom obstarávaní obsahuje ich obchodné meno, sídlo alebo miesto podnikania, identifikačné číslo (IČO), označenie registra, v ktorom je subdodávateľ zapísaný, číslo zápisu, údaje osoby oprávnenej konať za subdodávateľa v rozsahu meno a priezvisko, adresa pobytu a dátum narodenia. Tento zoznam ďalej obsahuje čestné vyhlásenie zhotoviteľa, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa tejto zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia stanovené objednávateľom v súťažnej dokumentácii pre takúto inú osobu, a že u subdodávateľa podľa zákona o verejnom obstarávaní neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť predmetu diela a/alebo činnosti podľa zmluvy.
  11. Zhotoviteľ je povinný písomne oznámiť objednávateľovi akúkoľvek zmenu v údajoch o subdodávateľoch v rozsahu podľa odsekov 13.22, resp. 13.23 tohto článku, a to bezodkladne potom, čo sa o nej dozvedel.
  12. Ak sa zhotoviteľovi subdodávatelia podľa zákona o registri alebo subdodávatelia podľa zákona o verejnom obstarávaní stanú známymi neskôr, je povinný objednávateľovi predložiť aktualizovaný zoznam subdodávateľov podľa zákona o registri, resp. aktualizovaný zoznam subdodávateľov podľa zákona o verejnom obstarávaní, a to najmenej tri (3) pracovné dni pred zmenou, nikdy však nie neskôr, než sa začnú skutočne podieľať na plnení tejto zmluvy. Na aktualizovaný zoznam subdodávateľov podľa zákona o registri sa primerane použijú ustanovenia odseku 13.22 tohto článku a na aktualizovaný zoznam subdodávateľov podľa zákona o verejnom obstarávaní sa primerane použijú ustanovenia odseku 13.23 tohto článku. Zmenu v osobe subdodávateľa podľa zákona o verejnom obstarávaní vykonajú zmluvné strany formou písomného dodatku k tejto zmluve.
  13. Iným osobám než subdodávateľom uvedeným v zozname subdodávateľov podľa zákona o registri, ktorý zhotoviteľ predložil objednávateľovi v súlade s odsekmi 13.22 a 13.25 tohto článku, zhotoviteľ nesmie v súvislosti s touto zmluvou alebo jej plnením poskytnúť finančné prostriedky nad limity stanovené v ustanovení § 2 ods. 2 alebo 3 zákona o registri.
  14. Na základe dohody zmluvných strán je zhotoviteľ oprávnený vykonávať činnosť podľa tejto zmluvy len prostredníctvom takého subdodávateľa podľa zákona o verejnom obstarávaní, ktorý spĺňa alebo najneskôr v čase začatia realizovania ním vykonávanej časti činnosti podľa tejto zmluvy bude spĺňať podmienky účasti týkajúce sa osobného postavenia podľa súťažnej dokumentácie a u ktorého neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela alebo činnosti podľa tejto zmluvy. Ak subdodávateľ nespĺňa uvedené podmienky, zhotoviteľ mu nesmie umožniť vykonávanie žiadnej činnosti podľa tejto zmluvy. Zodpovednosť zhotoviteľa za riadne splnenie tejto časti činnosti podľa tejto zmluvy tým nie je dotknutá. Zhotoviteľ je povinný na písomnú žiadosť objednávateľa preukázať splnenie uvedených podmienok subdodávateľom a do času preukázania ich splnenia je objednávateľ ďalej oprávnený požadovať, aby príslušný subdodávateľ nevykonával žiadnu činnosť podľa tejto zmluvy. Ak zhotoviteľom navrhovaný subdodávateľ nespĺňa podmienky účasti týkajúce sa osobného postavenia alebo existovali alebo existujú u neho dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní alebo (podľa rozhodnutia objednávateľa) dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, je zhotoviteľ povinný nahradiť takéhoto objednávateľom namietaného subdodávateľa. Zhotoviteľ sa zaväzuje neumožniť namietanému zhotoviteľovi vykonávanie diela. Zhotoviteľ je povinný doručiť návrh nového subdodávateľa nahradzujúceho namietaného subdodávateľa do piatich (5) pracovných dní odo dňa doručenia žiadosti objednávateľa o nahradenie namietaného subdodávateľa.
  15. Ak zhotoviteľ zoznam subdodávateľov podľa zákona o registri a subdodávateľov podľa zákona o verejnom obstarávaní objednávateľovi nepredložil, platí, že prílohy H a I k tejto zmluve sú prázdne, žiadny subdodávateľ podľa zákona o registri a subdodávateľ podľa zákona o verejnom obstarávaní pri plnení tejto zmluvy sa nepodieľa na plnení tejto zmluvy a zhotoviteľ ich nesmie využiť pri plnení tejto zmluvy priamo ani prostredníctvom ďalších osôb.
  16. Zhotoviteľ vyhlasuje, že sa objednávateľ môže spoľahnúť na to, že zoznam subdodávateľov podľa zákona o registri a zoznam subdodávateľov podľa zákona o verejnom obstarávaní je vždy úplný a že na plnení tejto zmluvy sa nebudú podieľať subdodávatelia podľa zákona o registri ani subdodávatelia podľa zákona o verejnom obstarávaní, ktorých postupom podľa odsekov 13.22, 13.23 a 13.25 tohto článku objednávateľovi vopred neoznámil, resp. neoznámi.
  17. Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ uzatvoril so zhotoviteľom túto zmluvu alebo dodatok k tejto zmluve napriek tomu, že zhotoviteľ alebo niektorý subdodávateľ podľa zákona o registri alebo niektorý subdodávateľ podľa zákona o verejnom obstarávaní v čase uzatvorenia tejto zmluvy alebo dodatku k tejto zmluve nebol zapísaný do registra, kedy sa uplatňuje zákaz uzavrieť zmluvu. Za škodu sa na účely tohto ustanovenia považujú aj pokuty, ktoré bude musieť objednávateľ alebo členovia štatutárneho orgánu objednávateľa zaplatiť za porušenie zákazu uzavrieť zmluvu. Ustanovenie odseku 13.16 tohto článku sa použije primerane.
  18. Zhotoviteľ sa zaväzuje zabezpečiť, aby ku dňu uzatvorenia tejto zmluvy a prípadných dodatkov k tejto zmluve koneční užívatelia výhod zhotoviteľa, prípadných subdodávateľov podľa zákona o registri a prípadných subdodávateľov podľa zákona o verejnom obstarávaní zapísaní v registri neboli osobami uvedenými v § 11 ods. 1 písm. c) zákona o verejnom obstarávaní. Zhotoviteľ vyhlasuje, že sa objednávateľ môže spoľahnúť na to, že koneční užívatelia výhod zhotoviteľa, prípadných subdodávateľov podľa zákona o registri a prípadných subdodávateľov poľa zákona o verejnom obstarávaní zapísaní v registri ku dňu uzatvorenia tejto zmluvy nie sú osobami uvedenými v § 11 ods. 1 písm. c) zákona o verejnom obstarávaní, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že uzavrel so zhotoviteľom zmluvu alebo uzavrie so zhotoviteľom prípadný dodatok k tejto zmluve v rozpore so zákazom podľa § 11 ods. 1 písm. c) a/alebo d) zákona o verejnom obstarávaní. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie uvedeného zákazu. Ustanovenie odseku 13.16 tohto článku sa použije primerane.
  19. Pokiaľ zhotoviteľ na preukázanie podmienok účasti vo verejnom obstarávaní využil finančné zdroje inej osoby a/alebo technické a odborné kapacity inej osoby, je povinný pri plnení tejto zmluvy skutočne relevantne používať uvedené zdroje, resp. uvedené kapacity tejto inej osoby, táto iná osoba musí spĺňať podmienky účasti stanovené objednávateľom v súťažnej dokumentácii pre takúto inú osobu a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľ ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní. V prípade, ak z akýchkoľvek dôvodov zhotoviteľ nebude môcť pri plnení tejto zmluvy používať zdroje, resp. kapacity tejto inej osoby, zhotoviteľ bude povinný ju bez zbytočného odkladu nahradiť novou osobou, ktorá spĺňa podmienky podľa prvej vety tohto ustanovenia, čo je zhotoviteľ zároveň povinný objednávateľovi preukázať. V opačnom prípade, ak zhotoviteľ ani na písomnú výzvu objednávateľa nezjedná nápravu, je objednávateľ oprávnený od tejto zmluvy odstúpiť. Pokiaľ má táto iná osoba a prípadne nová osoba, ktorá ju nahradí, zároveň postavenie subdodávateľa podľa zákona o verejnom obstarávaní alebo postavenie subdodávateľa podľa zákona o registri, uplatňujú sa aj ustanovenia tejto zmluvy týkajúce sa subdodávateľov.
  20. Ak na strane zhotoviteľa vystupuje skupina dodávateľov, všetci členovia skupiny dodávateľov zodpovedajú za záväzky zhotoviteľa vyplývajúce z tejto zmluvy spoločne a nerozdielne a zaväzujú sa zotrvať v skupine dodávateľov počas celej doby trvania tejto zmluvy.
  21. Objednávateľ je oprávnený od tejto zmluvy odstúpiť v prípadoch, ak bol na majetok zhotoviteľa vyhlásený konkurz alebo iné konanie, ktorého cieľom je kolektívne uspokojenie veriteľov zhotoviteľa, bolo proti zhotoviteľovi zastavené konkurzné konanie pre nedostatok majetku alebo zrušený konkurz pre nedostatok majetku alebo je zhotoviteľ v likvidácii.
  22. Činnosť, ktorú podľa osobitných predpisov môžu vykonávať iba osoby na to oprávnené podľa osobitných predpisov [vrátane osôb podľa článku 1 ods. 1.3 časti A) písm. k) a n) a časti B) písm. t) až x) tejto zmluvy], je zhotoviteľ povinný uskutočňovať iba pomocou osôb, ktoré sú na to oprávnené podľa osobitných predpisov (ďalej len „**odborník**“). Odborníci musia mať platné oprávnenia, osvedčenia, certifikáty, preukazy alebo iné doklady k výkonu príslušných činností v súlade so všeobecne záväznými právnymi predpismi a technickými normami; povaha alebo existencia právneho vzťahu medzi zhotoviteľom a odborníkom nie je rozhodujúca. V prípade zahraničných osôb musia byť súčasne splnené osobitné podmienky pre výkon príslušných činností na území SR, napr. potvrdená registrácia stavbyvedúceho hosťujúcej alebo usadenej osoby v SR vydaná príslušným regulačným orgánom (Slovenská komora stavebných inžinierov). Odborníci musia spĺňať aj prípadné dodatočné požiadavky objednávateľa uvedené v tejto zmluve, najmä na vzdelanie a prax. Zhotoviteľ je zároveň povinný najneskôr do piatich (5) pracovných dní odo dňa uzatvorenia tejto zmluvy a vždy pred zmenou v osobe odborníka alebo pred zapojením nového odborníka predložiť objednávateľovi doklady preukazujúce splnenie všetkých požiadaviek podľa tejto zmluvy a na žiadosť objednávateľa aj meno a kontaktné údaje odborníka; pri stavbyvedúcom aj bez tejto žiadosti. Pri zahraničných dokladoch musí zhotoviteľ preukázať ich rovnocennosť a splnenie požiadaviek pre ich uznanie alebo nostrifikáciu na území SR podľa všeobecne záväzných právnych predpisov. Ak zhotoviteľ nebude vykonávať príslušné činnosti iba prostredníctvom odborníkov (najmä ak neustanoví stavbyvedúceho), ak príslušná činnosť nebude vykonávaná v súlade s osobitnými predpismi alebo ak zhotoviteľ nesplní iné svoje povinnosti podľa tohto ustanovenia, objednávateľ bude oprávnený nariadiť prerušenie vykonávania diela v bezprostredne súvisiacom rozsahu, a to až do dosiahnutia nápravy; prerušenie vykonávania diela podľa tohto ustanovenia nemá vplyv na čas vykonávania a vykonania diela podľa tejto zmluvy ani na cenu za vykonanie diela.
  23. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, ak toto neplnenie nastalo v dôsledku okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
  24. Tá zmluvná strana, ktorá sa odvoláva na okolnosti vylučujúce zodpovednosť, je povinná ich oznámiť druhej strane neodkladne, najneskôr však do piatich (5) pracovných dní po jej vzniku. Nedostatok pracovných síl a/alebo materiálu u zhotoviteľa a/alebo jeho subdodávateľov ani štrajk zamestnancov zhotoviteľa a/alebo jeho subdodávateľov, resp. objednávateľa sa nepovažujú za okolnosti vylučujúce zodpovednosť.
  25. Lehoty na vykonanie diela sa v prípade výskytu okolností vylučujúcich zodpovednosť predlžujú o dobu trvania okolností vylučujúcich zodpovednosť. Ak okolnosti vylučujúce zodpovednosť trvajú dlhšie ako šesť (6) mesiacov, každá zo zmluvných strán oprávnená od zmluvy odstúpiť.

# MLČANLIVOSŤ

* 1. Zhotoviteľ bude mať pri plnení tejto zmluvy prístup k informáciám týkajúcim sa objednávateľa a jeho podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou objednávateľa, ktoré zhotoviteľ získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva objednávateľa, alebo objednávateľ týmto označuje ako dôverné v zmysle ustanovenia § 271 Obchodného zákonníka (ďalej len „**dôverné informácie**“).
  2. Zhotoviteľ sa zaväzuje, že počas trvania tejto zmluvy, ako aj po jej skončení

1. bude zachovávať mlčanlivosť o dôverných informáciách, najmä sa zaväzuje s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu objednávateľa priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
2. písomne oznámi objednávateľovi akékoľvek okolnosti, ktoré by mohli viesť k vzniku konfliktu záujmov s objednávateľom,
3. použije dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy,
4. obmedzí zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečuje dodržiavanie dôvernosti týchto informácií a povinností s tým súvisiacich,
5. každom sprístupnení dôverných informácií tretej strane v prípadoch stanovených všeobecne záväznými právnymi predpismi bude informovať objednávateľa,

pričom sa uvedené povinnosti zaväzuje vykonávať so všetkou potrebnou odbornou starostlivosťou.

* 1. V prípade porušení ktorejkoľvek povinnosti podľa odseku 14.2 tohto článku je objednávateľ oprávnený požadovať od zhotoviteľa zaplatenie zmluvnej pokuty vo výške 3 200 €, a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.

# PROTIKORUPČNÉ OPATRENIA

* 1. **Protikorupčný program.** Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali ŽP a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov objednávateľ žiada od zhotoviteľa, aby v akejkoľvek súvislosti s touto zmluvou, čo pre účely tohto článku zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku.
  2. **Zákaz korupcie.** Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. **Úplatkom** sa na účely tohto článku rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. **Konaním** sa na účely tohto článku rozumie aj opomenutie takého konania, na ktoré je osoba podľa okolností a svojich pomerov povinná.
  3. **Oznamovacia povinnosť.** Zmluvné strany sa zaväzujú akékoľvek konanie zakázané podľa odseku 15.2 tohto článku alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj objednávateľovi.
  4. **Účtovná evidencia.** Zhotoviteľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Zhotoviteľ zároveň potvrdzuje, že nedošlo k porušeniu tohto ustanovenia.
  5. **Konflikt záujmov.** Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. **Konfliktom záujmu** sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.
  6. **Dotknuté osoby.** Zhotoviteľ sa zaväzuje, že povinnosti podľa odsekov 15.2 až 15.5 tohto článku uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa odseku 15.4 tohto článku. **Korupčným rizikom** sa na účely tohto článku rozumie príležitosť, pravdepodobnosť alebo možnosť konania zakázaného podľa odseku 15.2 tohto článku alebo existencia príčin alebo podmienok uľahčujúcich vznik situácie priaznivej pre konanie zakázané podľa odseku 15.2 tohto článku.

# OSOBNÉ ÚDAJE

* 1. Transparentné informácie o prípadnom spracúvaní osobných údajov objednávateľom v súvislosti s plnením tejto zmluvy sú k dispozícii na webovom sídle objednávateľa [www.mhth.sk](http://www.mhth.sk).
  2. Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov a ich vykonávacích a ďalších súvisiacich predpisov.
  3. Každá zo zmluvných strán je oprávnená po predchádzajúcom upozornení druhej zmluvnej strany zhotovovať obrazové snímky a obrazové a zvukové záznamy zo stretnutí (najmä kontrolných dní), telefonických rozhovorov a kontrol plnenia tejto zmluvy, pričom sa zmluvné strany dohodli a súhlasia s tým, že tieto nahrávky budú slúžiť ako rozhodujúci zdroj informácií a budú spôsobilým dôkazným prostriedkom.

# KYBERNETICKÁ BEZPEČNOSŤ

* 1. Vzhľadom k tomu, že predmet tejto zmluvy priamo súvisí s prevádzkou sietí a informačných systémov objednávateľa, zmluvné strany medzi sebou súčasne uzatvárajú zmluvu o zabezpečení plnenia bezpečnostných opatrení a notifikačných povinností podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov (ďalej len „**zmluva o kybernetickej bezpečnosti**“). Zhotoviteľ je povinný plniť povinnosti z nej vyplývajúce počas celej doby trvania tejto zmluvy o dielo vrátane záručnej doby. Uzatvorenie zmluvy o kybernetickej bezpečnosti je podmienkou účinnosti tejto zmluvy o dielo a táto zmluva o dielo automaticky zaniká ukončením zmluvy o kybernetickej bezpečnosti. Zmluva o kybernetickej bezpečnosti tvorí prílohu F k tejto zmluve o dielo.
  2. Dodávaná infraštruktúra a softvér musia spĺňať interné štandardy objednávateľa špecifikované v prílohe G k tejto zmluve (Všeobecné pravidlá pre partnerské firmy dodávajúce OT infraštruktúru a softvér). OT infraštruktúra a softvér zahŕňa hlavne, ale nie výlučne softvérové a hardvérové prvky RIS, sieťové komponenty, komunikačné prepojenia a pod.

# UKONČENIE ZMLUVY

* 1. Odstúpenie od zmluvy sa spravuje príslušnými ustanoveniami Obchodného zákonníka, pokiaľ táto zmluva nestanovuje niečo iné.
  2. Dôvody pre odstúpenie od zmluvy zo strany objednávateľa sú vždy uvedené v jednotlivých ustanoveniach tejto zmluvy. Pre vylúčenie pochybností platí, že ak je v zmluve uvedené, že určité porušenie zo zmluvy zhotoviteľa je podstatné, znamená to, že objednávateľ je oprávnený od tejto zmluvy odstúpiť okamžite, ak v danom ustanovení nie je stanovená iná podmienka.
  3. Zhotoviteľ je oprávnený odstúpiť od zmluvy, ak objednávateľ bude napriek písomnému upozorneniu zhotoviteľa doručeného objednávateľovi v omeškaní s úhradou ktorejkoľvek faktúry o viac ako tridsať (30) dní po doručení uvedeného písomného upozornenia.
  4. Odstúpenie od zmluvy sa stáva účinným doručením písomného oznámenia o odstúpení druhej zmluvnej strane a nemá vplyv na ustanovenia o dôvernosti, ktoré zostáva platné a účinné. Odstúpenie od zmluvy má účinky iba pre tie plnenia zhotoviteľa, u ktorých ešte nedošlo k ich odovzdaniu a riadnemu prevzatiu objednávateľom. Poskytnuté a objednávateľom riadne prevzaté plnenie si zmluvné strany nebudú vracať (účinky *ex nunc*). Nároky žiadnej zo zmluvných strán vzniknuté vo vzťahu k plneniam už odovzdaným a riadne prevzatým objednávateľom nebudú odstúpením od zmluvy dotknuté.
  5. Pri predčasnom ukončení zmluvy z akéhokoľvek dôvodu bude rozsah dovtedy vykonaných prác stanovený v súlade s ustanoveniami platnými pre riadne odovzdanie a prevzatie diela, pričom sa tieto ustanovenia použijú v plnom rozsahu. Zhotoviteľ bude povinný najneskôr do pätnástich (15) pracovných dní odo dňa účinnosti odstúpenia od zmluvy vypratať stavenisko a protokolárne odovzdať objednávateľovi všetky veci a doklady prevzaté od neho za účelom zhotovovania diela, ako aj atesty, revízie, potvrdenia a doklady týkajúce sa dovtedy vykonaných častí diela. Termín prevzatia a odovzdania dovtedy vykonaných častí diela určí objednávateľ a vhodným spôsobom ho oznámi zhotoviteľovi, pričom zhotoviteľ sa zaväzuje objednávateľom stanovený termín rešpektovať. Zhotoviteľ bude pri predčasnom ukončení zmluvy oprávnený požadovať zaplatenie alikvotnej ceny za dielo, ktorá zodpovedá rozsahu skutočne vykonaných prác do času predčasného ukončenia zmluvy. V prípade nesplnenia ktorejkoľvek povinnosti zhotoviteľa uvedenej v tomto ustanovení je objednávateľ oprávnený požadovať od zhotoviteľa zaplatenie zmluvnej pokuty vo výške 1 000 € za každý aj začatý deň omeškania zhotoviteľa so splnením jeho povinnosti.
  6. Predčasné ukončenie zmluvy bez ohľadu na zmluvnú stranu, ktorá túto zmluvu ukončila, sa nedotýka zodpovednosti zhotoviteľa za vady dovtedy vykonaného diela ani plynutia záručných dôb podľa tejto zmluvy.

# KOMUNIKÁCIA

* 1. Všetky listiny, objednávky, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované listami doručenými poštou alebo osobne alebo   
     e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 19.2 tohto článku vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň v čase hod do 14:00 hod., považuje sa za doručené v momente prenosu, resp. doručenia oznámenia, inak v nasledujúci pracovný deň.
  2. Pre **objednávateľa** budú všetky oznámenia doručované adresu:

adresa: MH Teplárenský holding, a.s., závod Košice

Teplárenská 3, 042 92 Košice

a pre **zhotoviteľa** budú všetky oznámenia doručované na adresu:

adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené.

* 1. Zmluvné strany sa zaväzujú bez zbytočného odkladu po uzatvorení tejto zmluvy písomne si navzájom oznámiť svoje kontaktné osoby s uvedením ich mien, priezvisk, e-mailových adries a telefónnych čísel. Pokiaľ zmluvné strany v písomnom oznámení neurčia inak, tieto kontaktné osoby budú poverené, resp. splnomocnené na vzájomnú komunikáciu zmluvných strán vo všetkých záležitostiach týkajúcich sa tejto zmluvy a jej plnenia. Zmluvné strany môžu vymedziť oblasť pôsobnosti príslušných kontaktných osôb, a to najmä na konanie v mene zmluvných strán vo veciach zmluvných, vo veciach technických, na výkon funkcie stavbyvedúceho/šéfmontéra, resp. technického dozoru a zmenového inžiniera, vo veciach BOZP, vo veciach ŽP, vo veciach kybernetickej bezpečnosti, prípadne v ďalších oblastiach týkajúcich sa realizácie tejto zmluvy. Poverenie, resp. splnomocnenie písomne oznámených kontaktných osôb trvá až do času zmeny alebo odvolania poverenia, resp. splnomocnenia, ktorým sa rozumie aj oznámenie nových kontaktných osôb druhej zmluvnej strane.
  2. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany, ako aj zmeny v kontaktných osobách. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.
  3. Komunikácia týkajúca sa plnenia tejto zmluvy bude prebiehať v slovenskom jazyku. Objednávateľ bude akceptovať aj komunikáciu v českom jazyku.

# ZÁVEREČNÉ USTANOVENIA

* 1. Táto zmluva sa spravuje zákonmi Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.
  2. Právne vzťahy, pokiaľ nie sú osobitne upravené touto zmluvou, sa spravujú ustanoveniami tejto zmluvy, ktoré upravujú vzťahy obsahom aj účelom im najbližšie. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.
  3. Táto zmluva sa môže meniť alebo zrušiť dohodou zmluvných strán iba v písomnej forme.
  4. Ak by sa dôvod neplatnosti vzťahoval len na časť tejto zmluvy, bude neplatnou len táto časť.
  5. Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.
  6. Táto zmluva bola vyhotovená v štyroch (4) rovnopisoch, po dvoch (2) pre každú zmluvnú stranu.
  7. Táto zmluva nadobúda platnosť dňom podpisu oboma zmluvnými stranami a účinnosť kumulatívnym splnením podmienok podľa odsekov 20.8 a 20.9 tohto článku.
  8. Zmluvné strany berú na vedomie, že objednávateľ je v zmysle § 2 ods. 3 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto zmluva v zmysle § 5a zákona o slobode informácií v spojení s § 47a Občianskeho zákonníka č. 40/1964 Zb. v znení neskorších predpisov povinne zverejňovanou zmluvou. Zmluvné strany berú na vedomie, že účinnosť tejto zmluvy je v zmysle § 47a Občianskeho zákonníka v nadväznosti na § 5a zákona o slobode informácií podmienená jej zverejnením v Centrálnom registri zmlúv vedenom Úradom vlády SR.
  9. Vzhľadom na financovanie diela s využitím príspevku verejné obstarávanie zákazky na vykonanie diela vrátane tejto zmluvy podlieha povinnej administratívnej finančnej kontrole verejného obstarávania (ďalej len „**kontrola obstarávania**“) zo strany poskytovateľa príspevku a/alebo inej oprávnenej osoby. Zmluvné strany sa dohodli, že táto zmluva nadobudne účinnosť dňom nasledujúcim po doručení úkonu poskytovateľa príspevku alebo inej oprávnenej osoby, ktorým sa kontrola obstarávania končí, (ďalej len „**správa z kontroly**“) objednávateľovi, ak v rámci kontroly obstarávania neboli identifikované nedostatky, ktoré by mali alebo mohli mať vplyv na výsledok verejného obstarávania, výsledkom ktorého je uzatvorenie tejto zmluvy; inak táto zmluva účinnosť nenadobudne, ibaže objednávateľ písomne oznámi zhotoviteľovi v lehote tridsiatich (30) dní odo dňa doručenia správy z kontroly objednávateľovi, že súhlasí s výškou finančnej opravy alebo inej korekcie uvedenej v správe z kontroly; v takom prípade táto zmluva nadobudne účinnosť dňom nasledujúcim po doručení takého oznámenia objednávateľa zhotoviteľovi.
  10. Objednávateľ sa zaväzuje podať žiadosť o vykonanie kontroly obstarávania najneskôr tridsať (30) dní odo dňa uzatvorenia tejto zmluvy. Objednávateľ je povinný obratom informovať zhotoviteľa o doručení správy z kontroly objednávateľovi a jej obsahu, ktorý je rozhodujúci pre nadobudnutie účinnosti tejto zmluvy. Objednávateľ je oprávnený od tejto zmluvy odstúpiť pred poskytnutím plnenia z nej vyplývajúceho, ak na základe výsledkov kontroly obstarávania nie je možné spolufinancovanie plnenia z nej vyplývajúceho s využitím príspevku. Zhotoviteľ je povinný poskytnúť potrebnú súčinnosť oprávneným osobám vykonávajúcim kontrolu obstarávania.
  11. Prílohy k tejto zmluve sú:

1. Príloha A – Opis diela,
2. Príloha B – Technická špecifikácia hlavných dodávok,
3. Príloha C – Výkaz výmer z ponuky,
4. Príloha D – Zásady ochrany životného prostredia,
5. Príloha E – Podmienky bezpečného výkonu prác,
6. Príloha F – Zmluva o kybernetickej bezpečnosti,
7. Príloha G – Všeobecné pravidlá pre partnerské firmy dodávajúce OT infraštruktúru a softvér – Verzia pre verejné obstarávanie,
8. Príloha H – Zoznam subdodávateľov podľa zákona o registri,
9. Príloha I – Zoznam subdodávateľov podľa zákona o verejnom obstarávaní.
   1. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

**Za objednávateľa: Za zhotoviteľa:**

V Bratislave dňa \_\_\_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_

Ing. Ján Kluch \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

predseda predstavenstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Róbert Spál, LL.M., MBA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpredseda predstavenstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Príloha A – Opis diela

Dielo je rozdelené na samostatné časti podľa príslušnej projektovej dokumentácie pre výber zhotoviteľa.

**1. Časť od L1 po Rozdeľovací uzol tepla:**

Táto časť diela rieši napojenie teplovodu do rozdeľovacieho uzla tepla v Teplárni Košice a časť teplovodu po bod v lome L1, kde sa rozvod o dimenzií predizolovaného potrubia 2x DN 500 orientačnej dĺžky 0,8 km dopojí na časť teplovodu smerujúceho k Obci Olšovany. Umiestenie nového teplovodu je plánované pod príjazdovou cestou do závodu Tepláreň Košice. Teplovod bude v nadzemnom prevedení na oceľových nosníkoch zo strojovne teplárne pokračovať pod terénom v telese príjazdovej cesty do Teplárne Košice po bod lomu L1. Súčasťou tejto časti projektu sú aj demontážne práce, čím sa získa miesto pre novú technológiu, práce elektro MaR a RIS novonainštalovanej technológie. Technologické zariadenia v rámci tejto časti bude potrebné elektricky napojiť a zrealizovať aj všetky práce súvisiace s prenosom meracích a regulačných zariadení. Zariadenia budú ovládané zo súčasného velínového pracoviska, na ktoré je potrebné sa napojiť a upraviť všetky vizualizačné a riadiace systémy.

**2. OD L1 – ŠACHTA OLŠOVANY; ŠACHTA OLŠOVANY – GS SVINICA – ĎURKOV**

Táto časť diela zahŕňa výstavbu tepelného napájača Košice – Olšovany a spojovacieho teplovodu z GS Olšovany po GS Svinica – Ďurkov. Líniový teplovod začína v bode lomu L1 dimenziou predizolovaného potrubia 2x DN 500. Celková dĺžka časti trasy teplovodu, ktorá prepája bod L1 a šachtu v GS Olšovany, je orientačne 12,5 km. Ďalej teplovod pokračuje od Obce Olšovany po Geotermálne stredisko Svinica – Ďurkov a jeho dĺžka je orientačne 2,8 km (1,6 km – 2x DN 400 a 1,2 km 2x DN 350). Celá trasa prechádza cez sedem katastrálnych území (Svinica, Olšovany, Košická Polianka, Košice – Krásna, Košice – Vyšné Opátske, Košice – Jazero, Košice – Južné Mesto). Trasa je pomerne členitá a prechádza rôznymi typmi terénov ako napr. mestská zastavaná plocha, lúčne porasty, orná pôda, les. Niekoľkokrát križuje rieky a potoky, na ktorých bude potrebné vybudovať premostenia. Súčasťou prác bude aj vybudovanie stavebných objektov – šácht, ktoré budú príslušne technologicky vybavené.

**3. GEOTERMÁLNE STREDISKO SVINICA – ĎURKOV**

Stredisko sa nachádza v katastrálnom území Svinica. V tejto časti bude vybudovaný stavebný objekt výmenníkovej stanice tepla, do ktorého budú umiestnené technologické zariadenia. V geotermálnom stredisku budú situované aj ďalšie objekty spoločnosti GEOTERM KOŠICE, a.s., ktoré ale nie sú predmetom diela; v čase výstavby dôjde k vzájomnému stretu dvoch stavieb. V budove výmenníkovej stanice bude osadených šesť kusov špeciálnych výmenníkov tepla pre okruh geotermálnej vody. Súčasne bude v tejto budove umiestená aj technológia s obehovými čerpadlami. Tieto technologické zariadenia bude potrebné elektricky napojiť a zrealizovať aj všetky zariadenia na MaR, RIS a elektro. V budove výmenníkovej stanice sú uvažované aj zariadenia vzduchotechniky, zdravotechnické zariadenia a elektroinštalácia budovy, ktoré sú súčasťou diela.

**Inžinierske a projektové činnosti vo vzťahu k realizácií diela:**

Súčasťou prác je vypracovanie realizačnej projektovej dokumentácie, kontrola a koordinovanie vykonávania prác na stavbe, zabezpečenie dočasného záberu pozemkov, schvaľovanie realizačnej projektovej dokumentácie vo vzťahu k realizácií diela.

**Technické požiadavky na hlavné komponenty diela:**

|  |  |  |  |
| --- | --- | --- | --- |
| **P.č.** | **Druh** | **Sledovaný parameter** | **Požadovaná hodnota** |
| **Potrubný systém** | |  |  |
| 1. | Úprava technológie v hlavnom výrobnom bloku závodu Košice a horúcovodné potrubie od RUT po bod L1  Poznámka: Podľa časti projektovej dokumentácie: Časť od L1 po Rozdeľovací uzol tepla  (Poznámka: hlavný potrubný systém – predizol) | Oceľová rúra - materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN500 - 10mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky v mm | HDPEa SPIRO – DN 500 – plášť 710 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky v mm | HDPE s SPIRO – DN 500 – plášť 630 mm |
| 2. | Horúcovodné potrubie od bodu L1 po šachtu Š1 – nad svahom Záhradky (pri Kaplnke Panny Márie Matky ustavičnej pomoci – Vyšné Opátske)  Poznámka: Podľa časti projektovej dokumentácie „Časť od L1 po Rozdeľovací uzol tepla„ a podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.04 až SO21.10 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN 500 – 10 mm  Pre DN400 – 8,8 mm  Pre DN200 – 6,3 mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50°C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE a SPIRO– DN 500 – plášť 710 mm  HDPE – DN 400 – plášť 630 mm  HDPE – DN 200 – plášť 315 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE a SPIRO – DN500 – plášť 630 mm  HDPE – DN 400 – plášť 560 mm |
| 3. | Horúcovodné potrubie od šachty Š1 nad svahom Záhradky (Kaplnka Panny Márie Matky ustavičnej pomoci – Vyšné Opátske) po šachtu Š2 pri zložisku popola (Pod odkaliskom – Krásna)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.11 až SO21.13 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN 500 – 10 mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE – DN500 – plášť 710 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE – DN500 – plášť 630 mm |
| 4. | Horúcovodné potrubie od šachty Š2 pri zložisku popola (Pod odkaliskom - Krásna) po šachtu Š3 (pri usadlosti – Rešov dvor – Krásna)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.14 až SO21.15 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN 500 – 10 mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE – DN 500 – plášť 710 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE – DN 500 – plášť 630 mm |
| 5. | Horúcovodné potrubie od šachty Š3 (pri usadlosti – Rešov dvor – Krásna) po šachtu Š4 (pri obci Košická Polianka)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.16 až SO21.19 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN 500 – 10 mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE a SPIRO – DN 500 – plášť 710 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE a SPIRO – DN 500 – plášť 630 mm |
| 6. | Horúcovodné potrubie od šachty Š4 (pri obci Košická Polianka) po šachtu Š4a (pri kopci Margita)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.20 až SO21.21 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN 500 – 10 mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE a SPIRO – DN 500 – plášť 710 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE a SPIRO – DN500 – plášť 630 mm |
| 7. | Horúcovodné potrubie od šachty Š4a (pri kopci Margita) po šachtu Š5 (pred obcou Olšovany)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.22 až 21.23 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN 500 – 10mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5MPa/3,57MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE – DN 500 – plášť 710 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE – DN 500 – plášť 630 mm |
| 8. | Horúcovodné potrubie od šachty Š5 (pred obcou Olšovany) po šachtu Š5a (pri geotermálnom stredisku Olšovany)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.24 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | DN 500 – 10 mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE – DN 500 – plášť 710 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE – DN 500 – plášť 630 mm |
| 9. | Horúcovodné potrubie od šachty Š6 (rozdeľovacia šachta za potokom Olšava – Svinica) po geotermálne stredisko Svinica – Ďurkov  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO20.01, SO20.04 | Oceľová rúra – materiál | materiál: EN 10217-2 zvarovaná rúra (P235GH, P235TR1) |
| Oceľová rúra – hrúbka | Pre DN 400 – 8,8 mm  Pre DN 350 – 8,8 mm |
| Izolácia – vodivosť (platí pre HDPE a SPIRO) | PUR pena, menej ako 0,027 W.m-1.K-1 (pri +50 °C) |
| Oceľová rúra – maximálna teplota | 149 °C |
| Oceľová rúra – prevádzkový/skúšobný tlak | 2,5 MPa/3,57 MPa |
| Izolácia – hrúbka izolácie prívodnej rúry (platí pre HDPE a SPIRO) – vonkajší priemer plášťovej trubky | HDPE a SPIRO – DN 500 – plášť 710 mm  HDPE – DN 400 – plášť 630 mm  HDPE a SPIRO – DN 350 – plášť 560 mm  HDPE – DN 200 – plášť 315 mm |
| Izolácia – hrúbka izolácie vratnej rúry (platí pre HDPE a SPIRO) – vonkajší priemer plášťovej trubky | HDPE a SPIRO – DN 500 – plášť 630 mm  HDPE – DN 400 – plášť 560 mm  HDPE a SPIRO– DN 350 – plášť 500 mm |
| **Výmenníky tepla** | |  |  |
| 10. | Výmenníky tepla v geotermálnom stredisku Svinica – Ďurkov | Materiál vyhotovenia teplo výmenných dosiek | Titán |
| Rozobrateľnosť | Áno |
| Max pracovný tlak | 2,5 MPa |
| Skúšobný tlak | 3,57 MPa |
| Konštrukčná teplota | 149 °C |

# Príloha B – Technická špecifikácia hlavných dodávok

1. Zhotoviteľ ako uchádzač v rámci svojej ponuky je povinný uviesť návrhy dodávok hlavných materiálov, zariadení a výrobkov (ďalej len „**výrobky**“) v rozsahu určenom objednávateľom v tabuľke nižšie, a to pre každú položku. Zhotoviteľ ako uchádzač je povinný uviesť všetky požadované údaje v rozsahu uvedenom v tabuľke nižšie.
2. Nepripúšťa sa uviesť v rámci jednej položky alternatívne vymedzenie výrobkov rôznych výrobcov alebo rôznych typov.
3. Nepripúšťa sa špecifikovanie výrobku, o ktorom je v čase predkladania ponuky známe, že sa stane v čase vykonávania diela tak, ako tento vyplýva zo zmluvy, trvale alebo dlhodobo na trhu nedostupným, ibaže zhotoviteľ disponuje príslušným výrobkom v potrebnom rozsahu alebo má zabezpečené, že takýto výrobok bude mať v potrebnom rozsahu k dispozícii, pričom však v prípade trvalej nedostupnosti výrobku zároveň nie je možné špecifikovať výrobok, vo vzťahu ku ktorému je známe, že nebude možné zabezpečiť jeho servis a/alebo údržbu (pri výrobkoch, pri ktorých to prichádza do úvahy).
4. Návrhom jednotlivých výrobkov v rozsahu určenom objednávateľom v tabuľke nižšie zhotoviteľ preukáže súlad ponúkaného technického riešenia a vecného rozsahu hmotných dodávok s požiadavkami objednávateľa uvedenými v zmluve o dielo, najmä v prílohe A k zmluve o dielo, ako aj vzhľadom k požadovanému času realizácie diela.
5. Splnenie kvalitatívnych a technických parametrov požadovaných v prílohe A k zmluve o dielo vo vzťahu k všetkým výrobkom uvedeným v tabuľke nižšie preukáže zhotoviteľ v ponuke predložením certifikátov, katalógových listov alebo iných potvrdení výrobcu výrobkov v slovenskom jazyku, českom jazyku alebo anglickom jazyku, ktoré sa stanú súčasťou tejto prílohy.
6. Pokiaľ nebude pre ktorúkoľvek položku zo strany zhotoviteľa ako uchádzača predložený návrh výrobku alebo tento nebude obsahovať všetky požadované údaje uvedené v tabuľke nižšie, alebo ku každému výrobku nebude predložený príslušný certifikát, katalógový list alebo iné potvrdenie výrobcu výrobku, alebo návrh výrobku svojimi parametrami podľa predloženého certifikátu, katalógového listu alebo iného potvrdenia výrobcu výrobku nebude zodpovedať kvalitatívnym a technickým parametrom požadovaným pre tento výrobok v tabuľke v prílohe A k zmluve o dielo, alebo z predloženého certifikátu, katalógového listu alebo iného potvrdenia výrobcu výrobku nebude požadovaný kvalitatívny a technický parameter požadovaný v tabuľke v prílohe A k zmluve o dielo jednoznačne vyplývať, ponuka nebude spĺňať požiadavky objednávateľa ako obstarávateľa na predmet zákazky.
7. Takto špecifikované výrobky bude zhotoviteľ pri vykonávaní diela povinný použiť; použiť iné výrobky než tie, ktoré sú špecifikované v tejto prílohe, bude možné len v prípade, pokiaľ sa príslušný výrobok stane na trhu trvale alebo dlhodobo nedostupným, pričom však zhotoviteľ bude musieť použiť náhradu s rovnakými alebo lepšími vlastnosťami a parametrami, a to po predchádzajúcom odsúhlasení objednávateľom.
8. V rámci predloženého potrubného systému môže zhotoviteľ ako uchádzač predložiť ponuku s rôznymi dĺžkami komponentov potrubného systému – potrubia (výrobky č. 1 až 9) tak, aby bola zachovaná celková požadovaná dĺžka uvedená vo výkaze výmer, prípadne v podkladovej dokumentácii pre jednotlivé časti diela. Zhotoviteľ ako uchádzač môže vo svojej ponuke zvoliť inú kombináciou dĺžok potrubia (napr. 6, 12, 16 a 18 m) tak, aby bola dodržaná celková sumárna dĺžka podľa požiadaviek výkazu výmer, a to za účelom najlepšej efektivity návrhu potrubného systému. Prípadné zmeny vyplývajúce z technického riešenia potrubného systému vo vzťahu k dĺžkam potrubia zhotoviteľ zapracuje v DRS, kladačskom pláne a návrhu výkazu výmer v podrobnostiach DRS, pričom jednotková cena za dodávku potrubia [€/m] ostane nezmenená.

**Technické požiadavky na hlavné komponenty diela:**

|  |  |  |  |
| --- | --- | --- | --- |
| **P.č.** | **Druh** | **Výrobca** | **Typ** |
|  | **POTRUBNÝ SYSTÉM** |  |  |
| 1. | Úprava technológie v hlavnom výrobnom bloku závodu Košice a horúcovodné potrubie od RUT po bod L1  Poznámka: Podľa časti projektovej dokumentácie : Časť od L1 po Rozdeľovací uzol tepla  (Poznámka: hlavný potrubný systém - predizol) |  |  |
| 2. | Horúcovodné potrubie od bodu L1 po šachtu Š1 - nad svahom Záhradky (pri Kaplnke Panny Márie Matky ustavičnej pomoci - Vyšné Opátske)  Poznámka: Podľa časti projektovej dokumentácie „Časť od L1 po Rozdeľovací uzol tepla„ a podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.04 až SO21.10 |  |  |
| 3. | Horúcovodné potrubie od šachty Š1 nad svahom Záhradky (Kaplnka Panny Márie Matky ustavičnej pomoci - Vyšné Opátske) po šachtu Š2 pri zložisku popola (Pod odkaliskom - Krásna)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.11 až SO21.13 |  |  |
| 4. | Horúcovodné potrubie od šachty Š2 pri zložisku popola (Pod odkaliskom - Krásna) po šachtu Š3 (pri usadlosti - Rešov dvor - Krásna)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.14 až SO21.15 |  |  |
| 5. | Horúcovodné potrubie od šachty Š3 (pri usadlosti - Rešov dvor- Krásna) po šachtu Š4 (pri obci Košická Polianka)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.16 až SO21.19 |  |  |
| 6. | Horúcovodné potrubie od šachty Š4 (pri obci Košická Polianka) po šachtu Š4a (pri kopci Margita)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.20 až SO21.21 |  |  |
| 7. | Horúcovodné potrubie od šachty Š4a (pri kopci Margita) po šachtu Š5 (pred obcou Olšovany)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.22 až 21.23 |  |  |
| 8. | Horúcovodné potrubie od šachty Š5 (pred obcou Olšovany) po šachtu Š5a (pri geotermálnom stredisku Olšovany)  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO21.24 |  |  |
| 9. | Horúcovodné potrubie od šachty Š6 (rozdeľovacia šachta za potokom Olšava - Svinica) po geotermálne stredisko Svinica -Ďurkov  Poznámka: Podľa časti projektovej dokumentácie „OD L1 – ŠACHTA OLŠOVANY; ŠACHTA OLŠOVANY-GS SVINICA – ĎURKOV“ – Stavebné objekty SO SO20.01, SO20.04 |  |  |
|  | **VÝMENNÍKY TEPLA** |  |  |
| 10. | Výmenníky tepla v geotermálnom stredisku Svinica - Ďurkov |  |  |

Nasledujú certifikáty, katalógové listy a iné potvrdenia výrobcov výrobkov pre jednotlivé položky uvedené v tabuľke vyššie. Jedná sa o samostatné dokumenty s vlastným číslovaním.

# Príloha C – Výkaz výmer z ponuky

1. Zhotoviteľ ako uchádzač je povinný priložiť k svojej ponuke ním ocenený výkaz výmer z podkladovej dokumentácie bez vecných zmien položiek. Zhotoviteľ ako uchádzač vyplní jednotkové ceny v eurách bez medzier a zaokrúhlené najviac na dve desatinné miesta pre všetky položky. Nie je dovolené v ponukovom výkaze výmer vytvárať nové položky ani existujúce položky vecne meniť či meniť počty merných jednotiek položiek; vypĺňajú sa len bunky, ktoré sú osobitne označené, t. j. zásadne jednotkové ceny položiek. Ponukový výkaz výmer uchádzač predkladá vo formáte \*.xls, resp. \*.xlsx.
2. Celková maximálna cena za dielo podľa článku 2 ods. 2.1 zmluvy o dielo je určená ako suma súčinov jednotkových cien a počtov merných jednotiek všetkých položiek z ponukového výkazu výmer.
3. Celková maximálna cena za dielo musí pokryť všetky náklady a výdavky potrebné na riadne a včasné vykonanie diela a splnenie všetkých záväzkov zhotoviteľa vyplývajúcich zo zmluvy o dielo z hľadiska komplexného zhotovenia diela. Celková maximálna cena za dielo a jednotkové ceny v ponukovom výkaze výmer sú úplné a zahŕňajú nielen dodávky a práce výslovne uvedené v príslušných položkách, ale aj všetky ostatné náklady a výdavky potrebné na vykonanie diela a súvisiace s vykonaním diela vrátane nákladov uvedených v článku 2 ods. 2.2 zmluvy o dielo, ako aj fixné náklady, režijné náklady a zisk zhotoviteľa, pri ktorých sa má za to, že sú rovnomerne rozložené vo všetkých jednotkových cenách.
4. V prípade, ak zhotoviteľ ako uchádzač predkladá ekvivalentné riešenie, musí mať v celkovej maximálnej cene za dielo a v príslušných jednotkových cenách ekvivalentného riešenia zahrnuté všetky náklady spojené so zabudovaním ekvivalentu do diela a plnením súvisiacich povinností vrátane s tým vyvolaných projektových prác, inžinierskej činnosti, zabezpečením údajov, očakávaných dodatočných schválení vrátane zmien vyjadrení a rozhodnutí týkajúcich sa diela, ako aj potrebných skúšok a osvedčení.
5. Do celkovej maximálnej ceny za dielo sa nezahŕňajú náklady a výdavky, ktoré podľa zmluvy o dielo platí objednávateľ (napr. článok 2 ods. 2.3 zmluvy o dielo).
6. Celkovú maximálnu cenu za dielo bude možné prekročiť výlučne v prípadoch výslovne uvedených v článku 2 ods. 2.5 zmluvy o dielo na základe zmenového konania v zmysle článku 6 ods. 6.7 a článku 7 ods. 7.7 zmluvy o dielo.
7. Uvedené musí zhotoviteľ ako uchádzač pri oceňovaní výkazu výmer z podkladovej dokumentácie brať do úvahy a za tým účelom je povinný okrem výkazu výmer z podkladovej dokumentácie podrobne preštudovať najmä samotnú zmluvu o dielo vrátane jej príloh, ako aj ostatnú podkladovú dokumentáciu vrátane textovej, grafickej a ďalšej časti, aby sa dôkladne oboznámil s detailným popisom požadovaných dodávok a prác a so spôsobom, akým sa majú realizovať.
8. Ak výkaz výmer z podkladovej dokumentácie neobsahuje konkrétnu položku pre požadované alebo predpokladané dodávky alebo práce, je povinnosťou a zodpovednosťou zhotoviteľa ako uchádzača dodávky a práce rovnakého alebo podobného charakteru zahrnúť do príbuzných alebo súvisiacich položiek, kam logicky patria, aj keby sa na ne príslušné položky výkazu výmer z podkladovej dokumentácie na prvý pohľad priamo nevzťahovali.
9. Potom, ako zmluva o dielo nadobudne účinnosť, zhotoviteľ v súlade s článkom 1 ods. 1.3 časťou A) písm. a) zmluvy o dielo spracuje výkaz výmer v podrobnostiach DRS (ďalej len „**realizačný výkaz výmer**“) podľa ním ponúknutého technického riešenia tak, aby tento vo väčšej miere podrobnosti v ňom uvádzaných ocenených jednotlivých položiek bol v súlade s ponukovým výkazom výmer a s v ňom uvádzanými ocenenými jednotlivými položkami.
10. Pokiaľ sa nebude jednať o uplatnenie článku 1 ods. 1.9 zmluvy o dielo, medzi ponukovým výkazom výmer a realizačným výkazom výmer, ktorý po uzatvorení zmluvy o dielo vypracuje zhotoviteľ a ktorý bude podliehať následnému schváleniu zo strany objednávateľa v zmysle článku 6 ods. 6.5 a 6.6 zmluvy o dielo, môžu vzniknúť rozdiely len z hľadiska ich podrobnosti, teda jednotlivé položky z ponukového výkazu výmer môžu byť v realizačnom výkaze výmer len podrobnejšie uvedené, „rozštiepené“ do viacerých položiek s tým, že súčin jednotkovej ceny a počtu merných jednotiek danej položky z ponukového výkazu výmer musí byť rovný súhrnu súčinov jednotkových cien a počtov merných jednotiek príslušných podrobnejšie uvedených položiek z realizačného výkazu výmer. Z tohto dôvodu nemôže dôjsť ani k zmene celkovej maximálnej ceny za dielo. Objednávateľ neschváli realizačný výkaz výmer, ktorý bude z vyššie uvedeného hľadiska v rozpore s ponukovým výkazom výmer.
11. Je zodpovednosťou zhotoviteľa ako uchádzača, aby do ponukového výkazu výmer zahrnul všetky náklady a výdavky potrebné na zhotovenie diela (bližšie v bodoch 3 až 6 tejto prílohy) a tieto nacenil v rámci príslušných položiek v množstvách prepočítaných na počty merných jednotiek uvádzané vo výkaze výmer z podkladovej dokumentácie. Počty merných jednotiek stanovené pre jednotlivé položky vo výkaze výmer z podkladovej dokumentácie sú len predpokladané a len orientačné, avšak v ponukovom výkaze výmer musia ostať zachované.
12. Nakoľko celkovú maximálnu cenu za dielo nie je možné navýšiť v prípade iného počtu merných jednotiek potrebného na zhotovenie diela oproti počtu merných jednotiek uvádzaným vo výkaze výmer z podkladovej dokumentácie a nie je dovolené meniť počty merných jednotiek v ponukovom výkaze výmer oproti výkazu výmer z podkladovej dokumentácie, zhotoviteľ ako uchádzač prípadný iný počet merných jednotiek zohľadní v jednotkovej cene príslušnej položky, pričom postupuje tak, že jednotkovú cenu položky prepočíta podielom počtu merných jednotiek uvádzaným vo výkaze výmer z podkladovej dokumentácie na ním predpokladaný počet merných jednotiek. Skutočné jednotkové ceny a skutočné počty merných jednotiek uvedie zhotoviteľ až v realizačnom výkaze výmer s tým, že súčin jednotkovej ceny a počtu mernej jednotky príslušnej položky ponukového výkazu výmer musí byť rovný súčinu jednotkovej ceny a počtu mernej jednotky tejto položky realizačného výkazu výmer, resp. súčinu jednotkových cien a počtov merných jednotiek príslušných podrobnejšie uvedených položiek realizačného výkazu výmer.
13. Informácie o počtoch merných jednotiek uvedených vo výkaze výmer z podkladovej dokumentácie sa nepovažujú za nevhodné pokyny objednávateľa v zmysle článku 1 ods. 1.9 zmluvy o dielo.
14. **Kalkulačný vzorec**

Pri oceňovaní nových položiek, ktoré nie sú uvedené v schválenom výkaze výmer, zhotoviteľ predloží objednávateľovi na schválenie návrh novej položky (nových položiek), v ktorom uvedie názov novej položky, mernú jednotku novej položky, podrobný popis prvkov novej položky (potrebné množstvo práce, materiálov, nasadenia technického vybavenia a dopravy) a rozbor ich spotreby na mernú jednotku novej položky, navrhne jednotkovú cenu novej položky odvodením z inej položky zo schváleného výkazu výmer zámenou príslušného prvku (napr. zámenou materiálu, technického vybavenia a pod.), ak je to možné, inak vytvorením novej položky, s podrobnou kalkuláciou podľa kalkulačného vzorca uvedeného nižšie podloženou príslušnými dokladmi, a vyčísli cenový dopad vypracovaný na základe navrhnutej jednotkovej ceny, resp. navrhnutých jednotkových cien.

Kalkulačný vzorec pre tvorbu jednotkovej ceny novej položky:

**JC = PN + RN + PZ**, kde

**JC** jednotková cena novej položky,

**PN** skutočné priame náklady zhotoviteľa spojené s realizáciou jednej mernej jednotky novej položky tvorené preukázateľnými nákladmi zhotoviteľa na materiál, mzdy, technické vybavenie a dopravu, preukázané aktuálnym dokladom (faktúra, cenník, ponuka apod.) vo vzťahu k nosným prvkom a na žiadosť objednávateľa aj vo vzťahu k ďalším prvkom, a to po zohľadnení predpokladaného množstva práce, materiálov, nasadenia technického vybavenia a dopravy týkajúceho sa diela,

**RN** režijné náklady zhotoviteľa zahŕňajúce ostatné ekonomicky oprávnené náklady zhotoviteľa spojené s realizáciou jednej mernej jednotky novej položky vo výške 13,2 % z PN,

**PZ** primeraný zisk zhotoviteľa vo výške 2,6 % z (PN + RN).

V prípade položky zabezpečovanej prostredníctvom subdodávateľa môže zhotoviteľ so súhlasom objednávateľa využiť aj nasledujúci kalkulačný vzorec pre tvorbu jednotkovej ceny novej položky:

**JC = CS + NZ**, kde

**JC** jednotková cena novej položky,

**CS** cena preukázateľne platená subdodávateľovi prepočítaná na mernú jednotku novej položky, preukázaná aktuálnym dokladom (faktúra, cenník, ponuka apod.), po zohľadnení predpokladaného množstva práce, materiálov, nasadenia technického vybavenia a dopravy týkajúceho sa diela, pričom výber subdodávateľa a subdodávky zhotoviteľ preukáže objednávateľovi najmenej tromi cenovými ponukami; objednávateľ je oprávnený požadovať od zhotoviteľa predloženie podrobnej kalkulácie CS spracovanej podľa zákona Národnej rady SR č. 18/1996 Z. z. o cenách v znení neskorších predpisov v režime ekonomicky oprávnených nákladov,

**NZ** náklady zhotoviteľa spojené so zabezpečením a koordinovaním subdodávateľa a zahŕňajúce aj primeraný zisk zhotoviteľa vo výške 6,3 % z CS.

Nasleduje samotný výkaz výmer z ponuky. Jedná sa o samostatný dokument s vlastným číslovaním.

# Príloha D – Podmienky bezpečného výkonu prác

**Čl. I**

**Základné pojmy**

1. Na účely tejto prílohy sa Objednávateľom rozumie objednávateľ podľa zmluvy a Dodávateľom zhotoviteľ podľa zmluvy.

**Čl. II**

**Práva a povinnosti Objednávateľa**

1. Právo vykonávať kontrolu dodržiavania povinností, počas plnenia predmetu zmluvy, vyplývajúcich pre dodávateľa z podmienok prác, majú najmä, nie však výlučne nasledovné zamestnanci objednávateľa a ním poverené osoby:
   * 1. vedúci útvaru, ktorý zabezpečuje predmet zmluvy;
     2. zamestnanec útvaru poverený plnením predmetu zmluvy (koordinátor prác);
     3. špecialista BOZP / manažér oddelenia BOZP;
     4. poverený koordinátor bezpečnosti.
2. Objednávateľ na základe písomnej žiadosti dodávateľa povolí dodávateľovi vstup a určí všeobecné podmienky vstupu, resp. pohybu v priestoroch objednávateľa podľa predmetu zmluvy.
3. Objednávateľ vydá dodávateľovi pre jeho zamestnancov, resp. tretie osoby v zmysle tohto bodu povolenie pre vstup osôb, vjazd dopravných mechanizmov a donášku pracovných prostriedkov do priestorov objednávateľa. Po ukončení zmluvy v zmysle termínov uvedených v zmluve bude každé povolenie ukončené.
4. Objednávateľ určí podmienky dodávateľovi najneskôr pri odovzdaní a prevzatí staveniska/pracoviska:
   * 1. pre vstup a pohyb osôb, vozidiel a mechanizmov v priestoroch objednávateľa,
     2. miesto a spôsob pripojenia na zdroj technologickej vody,
     3. miesto a spôsob pripojenia na zdroj el. energie – v prípade potreby podmienky pripojenia samostatným staveniskovým rozvádzačom,
     4. sociálne priestory,
     5. skladovacie priestory, miesto na skladovanie,
     6. podmienky používania hasiacich prístrojov, lekárničiek, spôsob poskytovania prvej pomoci.
5. Objednávateľ zabezpečí pre dodávateľa pred začatím prác vstupné oboznámenie, zamerané na:
   * 1. bezpečnosť a ochranu zdravia pri práci (právne a ostatné predpisy BOZP),
     2. ochranu pred požiarmi (právne a ostatné predpisy OPP),
     3. havarijný plán, traumatologický plán, postup pri vzniku pracovného úrazu, spôsob poskytovania prvej pomoci, opatrenia na vykonávanie záchranných prác,
     4. požiarne poplachové smernice – spôsob vyhlásenia požiarneho poplachu, spôsob evakuácie, zabezpečenie protipožiarnej bezpečnosti pri prácach so zvýšeným nebezpečenstvom vzniku požiaru, číslo ohlasovne požiaru, podmienky používania hasiacich prístrojov,
     5. zásady koordinácie vo vzťahu k činnosti, ktorá sa v priestoroch objednávateľa vykonáva (oboznámenie so zákazmi vstupu do iných priestorov spoločnosti, nebezpečnými priestormi, zvláštnym režimom a pod.),
     6. vyskytujúce sa nebezpečenstvá a ohrozenia a ich účinky na zdravie a ochrana pred nimi,
     7. ďalšie súvisiace interné predpisy objednávateľa.

**Čl. III**

**Zodpovednosť za odbornú a zdravotnú spôsobilosť**

Dodávateľ zodpovedá za odbornú spôsobilosť (kvalifikáciu) a zdravotnú spôsobilosť svojich zamestnancov (vrátane subdodávateľov), oboznamovanie s právnymi a ostatnými predpismi na zaistenie bezpečnosti a ochrany zdravia pri práci, za školenie o ochrane pred požiarmi a za inú odbornú spôsobilosť potrebnú pre výkon zmluvných činností v priestoroch objednávateľa podľa predmetu zmluvy a to podľa právnych predpisov a ostatných predpisov na zaistenie BOZP a to bez ohľadu na jeho právny vzťah k fyzickým osobám.

**Čl. IV**

**Zodpovednosti a povinnosti dodávateľa**

1. Dodávateľ je povinný zúčastniť sa pred začiatkom plnenia predmetu zmluvy na oboznámení BOZP a OPP vykonávaným objednávateľom, ktorého obsahom sú miestne podmienky v oblasti BOZP, OPP, predpisy prevádzkovateľa pre dané stavenisko/pracovisko, napr. miestne prevádzkové predpisy, bezpečnostné značenie, osobné ochranné pracovné prostriedky, traumatologický plán a lekárničky, evidencia úrazov a mimoriadnych udalostí, zákazy, nebezpečné priestory, zvláštny režim prác, plán BOZP, požiarne poplachové smernice, evakuačné plány, hasiace prístroje a pod.
2. Dodávateľ je povinný predložiť pred začiatkom prác na vstupnom oboznámení BOZP a OPP všetky povolenia, oprávnenia, osvedčenia, preukazy a doklady zamestnancov potrebné pre danú činnosť podľa zmluvy, resp. objednávky a dokladovať zdravotnú spôsobilosť zamestnancov vykonávajúcich práce dohodnuté podľa zmluvy, resp. objednávky.
3. Dodávateľ je povinný zabezpečiť výkon koordinátora bezpečnosti a koordinátora dokumentácie podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
4. Dodávateľ je povinný vypracovať a odovzdať plán bezpečnosti a ochrany zdravia pri práci v písomnej forme podľa § 3 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
5. Dodávateľ je povinný písomne dohodnúť spoluprácu zamestnávateľov podľa §18 zákona NR SR č. 124/2006 Z. z. o BOZP v znení neskorších predpisov, ktorí plnia predmet zmluvy resp. objednávky na spoločnom pracovisku tak, že môže byť ohrozená ich bezpečnosť alebo zdravie.
6. Povinnosti dodávateľa pri vybavovaní vstupu:
   * 1. písomne požiadať objednávateľa o povolenie vstupu pre všetkých zamestnancov dodávateľa vrátane subdodávateľov, ktorí budú vykonávať činnosti v zmysle zmluvy;
     2. prílohu k žiadosti bude tvoriť menný zoznam všetkých zamestnancov s uvedením čísla občianskeho preukazu a podpisom všetkých zamestnancov. Menný zoznam bude potvrdený zodpovedným vedúcim zamestnancom dodávateľa s konštatovaním, že všetci uvedení zamestnanci spĺňajú všetky kvalifikačné a zdravotné podmienky pre výkon zmluvných činností. V prípade zmien (zvýšenia počtu, výmena zamestnancov a pod.) je dodávateľ povinný menné zoznamy bezodkladne aktualizovať alebo doplniť;
     3. písomne predložiť objednávateľovi zoznam pracovných prostriedkov, náradia s uvedením výrobného čísla (podľa vlastníctva jednotlivých subdodávateľov); v prípade zmeny resp. doplnenia pracovných prostriedkov bezodkladne aktualizovať predložené zoznamy pracovných prostriedkov, náradia;
     4. písomne požiadať objednávateľa o povolenie vjazdu vozidiel s uvedením typu, EČV a účelu vjazdu vozidla (napr. dovoz materiálu, kontrolná činnosť a pod.).
7. Pre práce v priestoroch objednávateľa je dodávateľ povinný:
   * 1. preukázateľne upozorniť zodpovedného zástupcu objednávateľa na riziká vyplývajúce z činnosti, ktoré bude vykonávať v priestoroch a na staveniskách/pracoviskách a tieto majú vplyv na činnosť zamestnancov objednávateľa;
     2. dodržiavať právne predpisy a ostatné predpisy na zaistenie BOZP a OPP,
     3. dodržiavať usmernenia koordinátora bezpečnosti;
     4. dodržiavať čistotu a poriadok na stavenisku/pracovisku a jeho okolí;
     5. dodržiavať zákaz fajčenia a používania otvoreného ohňa v priestoroch objednávateľa; fajčenie je povolené na vyhradených (označených) miestach na fajčenie;
     6. dodržiavať zákaz požívania alkoholických nápojov alebo omamných a psychotropných látok a zákaz pracovať pod ich vplyvom v priestoroch objednávateľa. Zástupca objednávateľa je oprávnený vykonať dychovú skúšku u zamestnanca dodávateľa preventívne alebo v prípade podozrenia, že tento zákaz je porušený. Zároveň platí zákaz prinášania alkoholických nápojov alebo omamných a psychotropných látok do priestorov a na staveniská/pracoviská objednávateľa;
     7. dodržiavať bezpečnosť premávky na vnútorných komunikáciách objednávateľa; parkovanie v areáli spoločnosti je povolené len na vyznačených miestach a parkoviskách;
     8. rešpektovať bezpečnostné značenia a bezpečnostné signalizačné zariadenia (akustické, optické) na stavenisku/pracovisku ako aj dopravné značenie v areáli;
     9. vybaviť svojich zamestnancov všetkými potrebnými osobnými ochrannými pracovnými prostriedkami (ďalej len „**OOPP**“) zodpovedajúcimi ich ohrozeniu pre výkon činnosti uvedenej v predmete zmluvy, ako aj na povinnosť ich používania (aj v prípade subdodávateľov a fyzickej osoby, ktorá je podnikateľom) a zabezpečí viditeľné označenie zamestnancov (vrátane fyzickej osoby, ktorá je podnikateľom) logom alebo názvom firmy;
     10. zabezpečiť označenie užívaných priestorov názvom firmy Dodávateľa (vymedzených priestorov a pod.);
     11. zdržiavať sa iba na určenom pracovisku a pohybovať sa len v určených priestoroch (rozumie sa aj prístup na určené pracovisko), pre príchod na pracovisko a odchod z pracoviska používať stanovené prístupové komunikácie;
     12. používať výhradne miesta a spôsoby pripojenia el. energie, vody určené objednávateľom pri odovzdaní staveniska/pracoviska;
     13. uskladňovať náradie, materiál a ostatné veci len na mieste, ktoré odsúhlasí objednávateľ pri odovzdaní staveniska/pracoviska;
     14. viesť stavebný denník odo dňa prevzatia staveniska, do ktorého budú zapisované všetky skutočnosti vyplývajúce zo zmluvy. Denník musí mať očíslované strany, znehodnotená strana musí zostať v denníku – nesmie sa vytrhávať;
     15. denne zapisovať a podpisovať záznamy v stavebnom denníku prostredníctvom určenej osoby v tom dni, v ktorom boli práce vykonané alebo nastali okolnosti, ktoré sú predmetom zápisu;
     16. predkladať objednávateľovi stavebný denník na záznam kontrolnej činnosti a zápis prípadných zistených nedostatkov, resp. písomné vyjadrenie stanoviska poverenému zástupcovi objednávateľa priebežne počas výkonu zmluvných činností;
     17. dodávateľ je povinný umožniť objednávateľovi vykonať zápis do staveného denníka o zistených nedostatkoch počas vykonávania predmetu zmluvy;
     18. dodávateľ je povinný k písomnému vyjadreniu stanoviska objednávateľa zapísať svoje stanovisko do denníka max. do 3 dní; v opačnom prípade sa má za to, že dodávateľ s vykonaným zápisom objednávateľa súhlasí;
     19. povinnosť viesť stavebný denník končí odovzdaním staveniska/pracoviska dodávateľom a prevzatím objednávateľom;
     20. zabezpečiť preukázateľné oboznámenie všetkých zamestnancov dodávateľa vrátane zamestnancov subdodávateľov zodpovednými zamestnancami dodávateľa, ktorí sa takéhoto oboznámenia preukázateľne u objednávateľa zúčastnili;
     21. práce so stavebnou mechanizáciou (bager, žeriav a pod.) pod elektrickým vedením nn/vn/vvn a v jeho blízkosti vykonávať až po zaistení a zabezpečení pracoviska elektricky a mechanicky;
     22. dodávateľ je povinný dodržiavať smernice a pokyny objednávateľa pre oblasť ochrany jeho majetku.
8. Dodávateľ je povinný na preukázateľne prevzatom stavenisku/pracovisku dodržiavať predpisy BOZP (napr. zákon č. 124/2006 Z. z. o BOZP v znení neskorších predpisov, vyhlášku Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov, súvisiace STN a pod.) a ochrany pred požiarmi pri prácach, ktoré bude v zmysle zmluvy vykonávať, a v plnom rozsahu zodpovedá za oblasť BOZP a ochranu pred požiarmi.
9. Dodávateľ v plnom rozsahu zodpovedá za vytvorenie podmienok na zaistenie BOZP a OPP, zabezpečenie a vytvorenie staveniska/pracoviska na bezpečný výkon práce za účelom plnenia zmluvy a dodržiavanie všeobecne záväzných právnych predpisov, ako aj technických noriem.
10. Dodávateľ je povinný v oblasti bezpečnosti práce a ochrany zdravia pri práci a ochrany pred požiarmi dodržiavať okrem zákonných ustanovení aj ustanovenia osobitných interných predpisov vydaných objednávateľom.
11. Vyčlenené priestory bude dodávateľ udržiavať na svoje náklady v súlade s bezpečnostnými, požiarnymi, technickými a hygienickými predpismi.
12. Dodávateľ musí zabezpečiť, aby všetky vlastné pracovné prostriedky (nástroje, stroje, rebríky, lešenia, stavebné stroje, náradie atď.) boli v požadovanom technickom stave, riadne udržiavané, správne inštalované a certifikované, pokiaľ to vyžadujú osobitné predpisy (vrátane predpísaných odborných prehliadok, skúšok a kontrol). Pracovné prostriedky môžu obsluhovať len kvalifikované a skúsené osoby a ich obsluha musí byť vykonávaná v súlade s návodom od výrobcu. Je zakázané používať poškodené pracovné prostriedky, najmä ak sa poškodenie týka ochranných a bezpečnostných prvkov. Zo strany dodávateľa je zakázané používať pracovné prostriedky vo vlastníctve objednávateľa bez súhlasu príslušného zodpovedného zamestnanca objednávateľa.
13. Dodávateľ je povinný dodržiavať podmienky vykonávania činností spojených so zvýšeným nebezpečenstvom vzniku požiaru v zmysle vyhlášky Ministerstva vnútra SR č. 121/2002 Z. z. o požiarnej prevencii v znení neskorších predpisov, príslušných noriem a interných predpisov objednávateľa.
14. Ak dodávateľ spozoruje nebezpečie, ktoré by mohlo ohroziť zdravie alebo životy osôb, alebo spôsobiť prevádzkovú nehodu alebo poruchu technických zariadení, prípadne príznaky takéhoto nebezpečia, je povinný ihneď prerušiť prácu, oznámiť to neodkladne určenému zamestnancovi objednávateľa a podľa možnosti upozorniť všetky osoby, ktoré by mohli byť týmto nebezpečenstvom ohrozené. O prerušení prác musí byť vykonaný zápis v stavebnom denníku.
15. Dodávateľ je plne zodpovedný za prípadné pracovné úrazy vlastných zamestnancov na staveniskách/pracoviskách objednávateľa a za ich registráciu, evidenciu a je povinný plniť povinnosť podľa § 17 zákona č. 124/2006 Z. z. o bezpečnosti a ochrane zdravia pri práci v znení neskorších predpisov a vznik takejto udalosti oznámi bezodkladne aj objednávateľovi (koordinátorovi bezpečnosti, špecialistovi BOZP/manažérovi BOZP), s cieľom zabezpečiť objektívne vyšetrovanie.
16. Dodávateľ je povinný ohlásiť objednávateľovi bez zbytočného odkladu (okamžite) vznik každej nebezpečnej a mimoriadnej udalosti (požiar, výbuch, nehodu, skoro nehodu a pod.), ktorá vznikne na stavenisku/pracovisku.
17. Dodávateľ je povinný nahlásiť v dostatočnom predstihu pred zahájením prác objednávateľovi plánovaný počet právnických alebo fyzických osôb s uvedením predpokladaného počtu zamestnancov na vykonávanie prác na stavenisku/pracovisku (subdodávateľov), zároveň je povinný viesť evidenciu zamestnancov od ich nástupu do práce až do opustenia staveniska/pracoviska.
18. Dodávateľ je povinný predložiť zodpovednému zástupcovi objednávateľa bez zbytočného odkladu po podpísaní zmluvy, najneskôr však do 3 dní pred začatím plnenia predmetu zmluvy, údaje (meno a priezvisko, resp. obchodný názov, adresa, resp. sídlo, predmet výkonu prác) o právnických a fyzických osobách na vykonávanie prác na stavenisku/pracovisku (podzhotoviteľov). V prípade zmeny uvedených údajov je dodávateľ povinný toto bezodkladne nahlásiť zodpovednému zástupcovi objednávateľa, ktorý zabezpečuje výkon predmetu zmluvy/objednávky resp. koordinátorovi bezpečnosti.
19. Dodávateľ je povinný zohľadňovať usmernenia koordinátora bezpečnosti a koordinátora dokumentácie, pričom sa nezbavuje zodpovednosti za bezpečnosť a ochranu zdravia pri práci tým, že je zabezpečovaná koordinácia projektovej dokumentácie a koordinácia bezpečnosti.
20. Dodávateľ a jeho subdodávatelia sú povinní dodržiavať ustanovenia Plánu BOZP. Dodávateľ je povinný preukázateľne oboznámiť svojich zamestnancov a subdodávateľov s ustanoveniami Plánu BOZP.
21. Pre prípad úrazu je dodávateľ povinný na stavenisku/pracovisku zabezpečiť lekárničku s potrebnými prostriedkami prvej pomoci. Zároveň v každej skupine musí byť prítomný potrebný počet vyškolených zamestnancov na poskytovanie prvej pomoci.
22. Dodávateľ zodpovedá objednávateľovi za to, že všetci jeho subdodávatelia ako kooperujúce firmy sa budú riadiť ustanoveniami týchto Podmienok a budú dodržiavať všetky povinnosti dodávateľa.
23. Dodávateľ poskytne objednávateľovi vyplnený formulár „Zoznam nebezpečných látok Dodávateľa“ pre všetky nebezpečné chemické látky, ktoré bude skladovať a používať v priestoroch objednávateľa Dodávateľ je povinný mu predložiť aj karty bezpečnostných údajov k uvedeným látkam na požiadanie objednávateľa.
24. Dodávateľ je oprávnený demontovať ochranné zariadenia (kryty, zábradlia a pod.) po vykonaní náhradných ochranných opatrení a podľa vypracovanej dokumentácie (napr. projektovej dokumentácie, technologických postupov, analýzy rizík).
25. Dodávateľ je povinný všetky ním zdemontované ochranné zariadenia uviesť do pôvodného stavu.
26. Dodávateľ zabezpečí vypratanie staveniska/pracoviska po ukončení plnenia predmetu zmluvy a uvedie pracovné miesto do pôvodného stavu tak, ako bolo pred začatím prác, alebo do stavu podľa dohody v prípade, že boli urobené zmeny.

**Čl. V**

**Porušenie povinností – sankcie**

* 1. V prípade zistenia porušenia povinností vyplývajúcich z týchto Podmienok, právnych predpisov a ostatných predpisov BOZP, OPP zodpovední zamestnanci objednávateľa neodkladne na túto skutočnosť upozornia dodávateľa a zistené porušenie zaznamenajú do stavebného denníka.
  2. Dodávateľ je povinný neodkladne nedostatky odstrániť. V prípade, že tak neurobí, sú zamestnanci objednávateľa oprávnení nariadiť prerušenie prác. Dôsledky a škody vyplývajúce z prerušenia prác znáša dodávateľ.
  3. Za každé jednotlivé porušenie povinností vyplývajúcich z jednotlivých článkov týchto Podmienok, právnych predpisov a ostatných predpisov BOZP, OPP a zmluvy má objednávateľ právo uplatniť a dodávateľ povinnosť zaplatiť zmluvnú pokutu vo výške 2000 €. Zaplatením zmluvnej pokuty nie je dotknutý nárok objednávateľa na náhradu škody.
  4. Zamestnancovi dodávateľa, ktorý porušil povinnosti vyplývajúce z týchto Podmienok, právnych predpisov a ostatných predpisov BOZP, OPP a zmluvy opakovane, bude zakázaný vstup do priestorov objednávateľa.
  5. Okrem uplatňovania sankcií podľa článku V. je dodávateľ povinný nahradiť všetky škody, ktoré spôsobil neplnením zmluvných povinností.
  6. Ak zamestnanec dodávateľa odcudzí majetok objednávateľa, bude mu trvale zakázaný vstup do priestorov objednávateľa a konkrétny prípad bude postúpený na prešetrenie policajnému orgánu. Tým nie je dotknutý nárok objednávateľa na náhradu škody.
  7. Postihy za požitie alkoholických nápojov a iných omamných a psychotropných látok pri vykonávaní predmetu zmluvy v priestoroch objednávateľa:
  8. pri požití alkoholických nápojov a iných omamných a psychotropných látok zamestnanca dodávateľa (jeho subdodávateľa) zakáže objednávateľ zamestnancovi dodávateľa (jeho subdodávateľa) vstup do priestorov objednávateľa, a zároveň bude uplatnená voči dodávateľovi zmluvná pokuta vo výške 2000 €;
  9. v prípade odmietnutia zamestnanca dodávateľa (jeho subdodávateľa) podrobiť sa dychovej skúške alebo odberu krvi či lekárskemu vyšetreniu je objednávateľ oprávnený prerušiť práce, resp. zmluvné činnosti týkajúce sa zamestnanca dodávateľa (jeho subdodávateľa) do vyriešenia konkrétneho prípadu zodpovedným vedúcim dodávateľa. O takomto prerušení práce musí byť okamžite vykonaný záznam v stavebnom denníku. Dôsledky a škody vyplývajúce z prerušenia prác znáša Dodávateľ;
  10. odmietnutie podrobiť sa dychovej skúške alebo odberu krvi či lekárskemu vyšetreniu za účelom zistenia požitia alkoholických nápojov a iných omamných a psychotropných látok sa považuje za pozitívnu skúšku.
  11. Nesprávne parkovanie, porušovanie dopravného značenia a nerešpektovanie zásad pohybu vozidiel v priestoroch objednávateľa dodávateľom, resp. zamestnancami dodávateľa (jeho subdodávateľa):

1. pri prvom priestupku zamestnanca dodávateľa (jeho subdodávateľa) nasleduje písomné upozornenie dodávateľa a objednávateľ môže požadovať od dodávateľa zaplatenie zmluvnej pokuty vo výške 33 €;
2. pri druhom priestupku môže objednávateľ uplatniť voči dodávateľovi zmluvnú pokutu vo výške 66 €;
3. pri treťom priestupku sa zníži počet povolených vstupov vozidiel dodávateľa, bude zakázaný vstup zamestnancovi dodávateľa (jeho subdodávateľa) do priestorov objednávateľa na dobu vykonávania prác a objednávateľ môže uplatniť voči dodávateľovi zmluvnú pokutu vo výške 166 €;
4. pri opakovaní priestupku tým istým vodičom (zamestnancom dodávateľa alebo jeho subdodávateľa) má tretí priestupok za následok trvalý zákaz vedenia motorového vozidla dotknutým vodičom v priestoroch objednávateľa.

Pokiaľ dodávateľ neohlási po ukončení plnenia predmetu zmluvy ukončenie povolenia na vstupy do priestorov objednávateľa, považuje sa to za porušenie zmluvných podmienok a objednávateľ môže uplatniť voči dodávateľovi zmluvnú pokutu vo výške 33 € v každom jednotlivom prípade. V prípade zneužitia povolenia na vstup môže objednávateľ uplatniť voči dodávateľovi zmluvnú pokutu vo výške 166 € a požadovať náhradu škody spôsobenej objednávateľovi.

# Príloha E – Zásady ochrany životného prostredia

1. **Všeobecné ustanovenia**
   1. Zásady ochrany životného prostredia v podmienkach MH Teplárenský holding, a. s. (ďalej len „Zásady“) sú neoddeliteľnou súčasťou zmluvy/objednávky.
   2. Odchylné dojednania v zmluve majú prednosť pred znením Zásad.
   3. Uplatnením zmluvných pokút za nesplnenie povinností zhotoviteľa uvedených v Zásadách, nie je dotknuté právo objednávateľa na náhradu škody v celom rozsahu.
   4. Ustanovenia, uvedené v týchto Zásadách platia v rovnakom rozsahu aj pre všetkých subdodávateľov a zamestnancov subdodávateľov, ktorí majú uzavretú zmluvu s dodávateľom (zhotoviteľom) za účelom dodávky plnenia alebo jej časti.
   5. Zhotoviteľ sa zaväzuje dodržiavať pri príprave a realizácii predmetu zmluvy všetky právne predpisy vydané v oblasti ochrany životného prostredia.
   6. Zhotoviteľ sa zaväzuje dodržiavať pri realizácii predmetu zmluvy všetky právne predpisy vydané v oblasti ochrany životného prostredia.
2. **Zásady dodržiavania ochrany životného prostredia v podmienkach   
   MH Teplárenský holding, a. s.**
   1. **Nakladanie s chemickými látkami a chemickými zmesami**
      1. Zhotoviteľ je povinný používať chemické látky (CHL) a zmesi (CHZ) v zmysle zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) a nariadenia EÚ č. 1907/2006 o registrácii, hodnotení, autorizácii a obmedzovaní chemikálií (REACH), a nariadenia EÚ č. 1272/2008 o klasifikácii označovaní a balení látok a zmesí (CLP).
3. Dodávateľ (zhotoviteľ) je povinný v dostatočnom časovom predstihu pred začatím plnenia predmetu zmluvy/objednávky (min. 14 dní pred ich dodaním na pracovisko) predložiť oprávnenej osobe objednávateľa (špecialistovi životného prostredia) zoznam CHL a CHZ, ktoré bude pri svojej činnosti v priestoroch objednávateľa používať. K používaným nebezpečným CHL a CHZ je povinný predložiť Kartu bezpečnostných údajov (KBÚ) a na požiadanie pred-registračné, resp. registračné čísla CHL a CHZ v súlade s nariadením REACH. KBÚ musí byť v slovenskom jazyku.
4. Obaly všetkých CHL a CHZ používaných dodávateľom (zhotoviteľom) musia byť označené výstražnými symbolmi a popisnými štítkami v slovenskom jazyku v súlade s platnou legislatívou.
5. Ak dodávateľ (zhotoviteľ) používa iné CHL a CHZ ako bolo dohodnuté, alebo ich obaly nie sú označené výstražnými symbolmi a popisnými štítkami, má objednávateľ právo prerušiť alebo úplne pozastaviť zmluvné výkony dodávateľa (zhotoviteľa).
6. Dodávateľ (zhotoviteľ) je povinný v súvislosti s realizáciou zmluvných výkonov umožniť vykonať oprávnenej osobe objednávateľa (špecialistovi životného prostredia) kontrolu nakladania s CHL a CHZ za účelom preverenia správnosti používaných postupov. Porušenia povinnosti tohto ustanovenia dodávateľom (zhotoviteľom) bude považované za podstatné porušenie zmluvy s možnosťou okamžitého odstúpenia od zmluvy.
7. Nie je povolené zhotoviteľovi vypúšťať CHL a CHZ do kanalizácie.
8. Dodávateľ (zhotoviteľ) plne zodpovedá za zneškodnenie všetkých prázdnych obalov CHL a CHZ v súlade s platnou legislatívou SR.
   * 1. Zhotoviteľ je povinný pri svojej činnosti nakladať s látkami poškodzujúcimi ozónovú vrstvu v súlade so zákonom č. 321/2012 Z. z. o ochrane ozónovej vrstvy v platnom znení.
   1. **Zhromažďovanie odpadov a nakladanie s odpadmi**
      1. Zhotoviteľ je zodpovedný za všetky odpady, ktoré vzniknú v súvislosti s jeho činnosťou pri plnení predmetu zmluvy. Odpady, ktoré vznikli v súvislosti s jeho činnosťou, uloží iba v zmluvne určenom priestore a následne zneškodní alebo zhodnotí na vlastné náklady. Nie je povolené odpady vzniknuté činnosťou zhotoviteľa ukladať na miesta, ktoré nie sú predmetom nájmu, alebo nie sú zmluvne určené na ukladanie odpadov (do kontajnerov, na miesta uloženia odpadov alebo voľne na pozemky vo vlastníctve MH Teplárenský holding, a. s.). Zhotoviteľ je povinný a zaväzuje sa nakladať s odpadmi v súlade so zákonom č. 79/2015 Z. z. o odpadoch v znení neskorších predpisov.
      2. Zhotoviteľ je povinný ukladať komunálny odpad (plastový, papierový a zmesový komunálny odpad), ktorý vznikne činnosťou jeho zamestnancov, do vlastných PVC vriec alebo iných vhodných nádob. Následne zozbieraný komunálny odpad uloží do kontajnerov, slúžiacich na ukladanie komunálneho a triedeného odpadu. Nie je povolené ukladať komunálny odpad, ktorý vznikol činnosťou dodávateľa (zhotoviteľa), do veľkokapacitných kontajnerov alebo iných kontajnerov umiestnených v areáloch a priestoroch prevádzok, ktoré sú určené na zhromažďovanie iných druhov odpadov, ani ho voľne umiestňovať na pozemky vo vlastníctve MH Teplárenský holding, a. s.
      3. Dodávateľ (zhotoviteľ) je povinný a zaväzuje sa nakladať s odpadmi v súlade so zákonom   
         č. 79/2015 Z. z. o odpadoch v znení neskorších predpisov, v súlade s hierarchiou odpadového hospodárstva uvedenou v § 6 a to najmä:
9. predchádzať vzniku odpadov, obmedzovať ich tvorbu a vzniknuté odpady prednostne zhodnocovať,
10. pri výkone činnosti spojenej so vznikom odpadov sa riadiť pokynmi určenej kontaktnej osoby objednávateľa,
11. zhromažďovať odpady roztriedené podľa druhu odpadov a zabezpečiť ich pred znehodnotením, odcudzením alebo iným nežiaducim únikom, pričom priestory na zhromažďovanie odpadov určí dodávateľovi (zhotoviteľovi) objednávateľ (zamestnanec objednávateľa zodpovedný za realizáciu diela v súčinnosti so špecialistom životného prostredia),
12. zhromažďovať oddelene nebezpečné odpady podľa ich druhov, označovať ich určeným spôsobom (názvom odpadu, grafickým symbolom nebezpečných vlastností a identifikačným listom odpadu), miesto zhromažďovania nebezpečných odpadov zaistiť pred únikom škodlivín do pôdy, vody, ovzdušia.
    * 1. V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „OH“) tak, aby bol naplnený jeho účel. Pred začatím vykonávania stavebných prác týkajúcich sa diela a za účelom plnenia povinností podľa tohto odseku je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „odpad“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „stavebný odpad“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
13. druhy stavebných odpadov, s ktorými bude nasledujúci držiteľ odpadu fyzicky nakladať,
14. spôsob nakladania so stavebnými odpadmi u nasledujúceho držiteľa odpadu,
15. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu
16. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.

Uvedené zhotoviteľ preukáže objednávateľovi - koordinátorovi prác pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi - koordinátorovi prác najneskôr sedem pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote 60 dní po ukončení demolačných prác predložiť vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.

Zhotoviteľ je povinný používať systém separovaného zberu odpadu na stavenisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko zhotoviteľom vrátane obalov), alebo komunálny odpad, zhotoviteľ je povinný plniť povinnosti držiteľa odpadu pre tieto odpady, pričom za plnenie týchto povinností zodpovedá v plnom rozsahu a výlučne zhotoviteľ; to sa netýka kovového šrotu, odpadu z káblov a odpadu z farebných kovov. So stavebnými odpadmi (okrem kovového šrotu, odpadu z káblov a odpadu z farebných kovov) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti. Najmenej 80 % množstva stavebného odpadu (najmä betón, železobetón, tehly, dlaždice, asfalty, zeminy, drevo a sklo) určeného vo výkaze výmer (okrem kovového šrotu, odpadu z káblov a odpadu z farebných kovov, odpadu z izolačného materiálu a odpadu, ktorý vznikol pri výkopových prácach a zásypoch) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou). Potvrdenie o príslušnom zhodnotení je zhotoviteľ povinný odovzdať objednávateľovi - koordinátorovi prác (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je zhotoviteľ povinný oznámiť objednávateľovi - koordinátorovi prác druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový šrot, odpad z káblov a odpad z farebných kovov odovzdať objednávateľovi očistený od škodlivín a iných zložiek odpadu. Za nakladanie s nebezpečnými odpadmi, ktoré vzniknú dodávateľovi jeho činnosťou zodpovedá výlučne dodávateľ.

* + 1. Ak je súčasťou predmetu zmluvy/objednávky aj záväzok dodávateľa (zhotoviteľa) na zhodnotenie alebo zneškodnenie odpadov:

1. predloží dodávateľ (zhotoviteľ) v dostatočnom časovom predstihu pred začatím plnenia predmetu zmluvy/objednávky oprávnenej osobe objednávateľa (špecialistovi životného prostredia) kópiu vlastného oprávnenia na zhodnocovanie alebo zneškodňovanie odpadov, resp. kópiu oprávnenia organizácie, ktorá bude pre dodávateľa (zhotoviteľa) túto činnosť vykonávať. V prípade nakladania s nebezpečným odpadom a/alebo prepravy nebezpečného odpadu z MH Teplárenský holding, a. s. na miesto zhodnotenia, alebo zneškodnenia odpadu dodávateľa (zhotoviteľa), tiež kópiu oprávnenia na nakladanie a/alebo prepravu nebezpečného odpadu. Dodávateľ (zhotoviteľ) v dostatočnom časovom predstihu pred ukončením platnosti oprávnení a/alebo súhlasov a/alebo rozhodnutí uvedených v tomto písmene predloží oprávnenej osobe objednávateľa (špecialistovi životného prostredia) kópie novo vydaných dokumentov od príslušných orgánov štátnej správy odpadového hospodárstva, a to počas celej doby platnosti zmluvného vzťahu.
2. vzniknutý odpad zneškodní dodávateľ (zhotoviteľ) v súlade so zákonom č. 79/2015 Z. z. o odpadoch v znení neskorších predpisov, na vlastné náklady. Za škody spôsobené manipuláciou so znečisťujúcimi látkami plne zodpovedá dodávateľ (zhotoviteľ). V prípade vzniku odpadov (ostatných a nebezpečných) podľa vyhlášky č. 365/2015 Z. z. (katalóg odpadov), je dodávateľ (zhotoviteľ) povinný zabezpečiť prednostne ich zhodnotenie prostredníctvom osoby oprávnenej nakladať s odpadmi. V prípade, že nie je možné ich zhodnotenie, zabezpečí ich zneškodnenie v zmysle zákona č. 79/2015 Z. z. o odpadoch v znení neskorších predpisov. Doklady o zneškodnení odpadov (vážne lístky s uvedením ceny) odovzdá dodávateľ (zhotoviteľ) pri preberacom konaní zamestnancovi objednávateľa zodpovedného za realizáciu predmetu zmluvy.
3. v prípade, že realizácia diela prechádza z jedného kalendárneho roka do druhého, a v prípade vzniku ostatných a nebezpečných odpadov podľa vyhlášky č. 365/2015 Z. z. (katalóg odpadov), je dodávateľ (zhotoviteľ) povinný odovzdať doklady o odovzdaní odpadov (vážne lístky) zamestnancovi objednávateľa zodpovedného za realizáciu diela vždy do 31. 12. príslušného kalendárneho roka. Zvyšné doklady o zneškodnení odpadov odovzdá zodpovednému zamestnancovi objednávateľa pri preberacom konaní.
   * 1. Zhotoviteľ je povinný v súvislosti s realizáciou zmluvných výkonov umožniť vykonať oprávnenej osobe objednávateľa (špecialistovi životného prostredia) kontrolu zhromažďovania a nakladania s odpadmi za účelom preverenia správnosti používaných postupov. Porušenia povinnosti tohto ustanovenia zhotoviteľom bude považované za podstatné porušenie zmluvy s možnosťou okamžitého odstúpenia od zmluvy.
   1. **Nakladanie so znečisťujúcimi látkami**
      1. Zhotoviteľ je povinný a zaväzuje sa nakladať so znečisťujúcimi látkami (ZL) v zmysle požiadaviek zákona č. 364/2004 Z. z. o vodách, v platnom znení tak, aby nedošlo k ohrozeniu a znečisteniu pôdy, vôd a úniku ZL do kanalizácie. Zároveň je povinný svoju činnosť vykonávať tak, aby preventívnymi opatreniami predchádzal úniku, mimoriadnemu zhoršeniu alebo ohrozeniu kvality vôd. V prípade, že dôjde činnosťou zhotoviteľa k znečisteniu pôdy, povrchových alebo podzemných vôd, nezabezpečených plôch, túto skutočnosť neodkladne ohlási špecialistovi životného prostredia objednávateľa a zhotoviteľ, ktorý svojou činnosťou spôsobil únik ZL, je povinný vykonať nevyhnutné opatrenia na zamedzenie šírenia znečistenia a rizika kontaminácie zložiek životného prostredia.
      2. Zhotoviteľ je povinný skladovať ZL v zabezpečených priestoroch, používané ZL je povinný ukladať do záchytných nádob a ukladať ich a manipulovať s nimi takým spôsobom, aby zabránil ich úniku.
   2. Zhotoviteľ zabezpečí zachytenie prípadných únikov prevádzkových kvapalín z motorových vozidiel použitím sorpčných prostriedkov.
      1. Zhotoviteľ zodpovedá za kvalitu odpadových vôd vypúšťaných z priestorov prípojkou vo vlastníctve MH Teplárenský holding, a. s do verejnej kanalizácie. Do kanalizácie možno vypúšťať len také odpadové vody, ktoré svojou kvalitou spĺňajú všetky ukazovatele určené vlastníkom a prevádzkovateľom lokálnej verejnej kanalizácie v jeho prevádzkovom poriadku.
   3. **Udržiavanie čistoty a poriadku na pozemkoch**

Zhotoviteľ je povinný udržiavať na pozemkoch čistotu a poriadok, v prípade trávnatých porastov zabezpečiť ich pravidelné kosenie a odstraňovať na pozemkoch náletové dreviny.

1. **Zodpovednosť za sankcie uplatnené orgánom štátnej správy ochrany životného prostredia a náhrada škody**
   1. Zhotoviteľ je povinný nahlasovať špecialistovi životného prostredia objednávateľa a zamestnancovi objednávateľa zodpovedného za realizáciu predmetu zmluvy nedostatky a poruchy, ktoré by mohli ohroziť alebo priamo ohrozujú jednu alebo viac zložiek životného prostredia.
   2. V prípade vzniku ohrozenia životného prostredia zo strany zhotoviteľa, je zhotoviteľ zodpovedný za odstránenie príčiny, následkov i za prípadnú finančnú náhradu škody v celom rozsahu do 15 dní od jej vyfakturovania objednávateľom.
   3. Ak v prípade zistenia poškodenia životného prostredia spôsobeného zhotoviteľom uplatní voči objednávateľovi orgán štátnej správy ochrany životného prostredia sankcie, zhotoviteľ sa zaväzuje tieto uhradiť v celom rozsahu do 15 dní od ich vyfakturovania objednávateľom.
   4. V prípade porušenia predpisov vzťahujúcich sa na ochranu životného prostredia v priestoroch objednávateľa, spôsobených zamestnancami zhotoviteľ, môže si objednávateľ uplatniť u zhotoviteľa zmluvnú pokutu vo výške 1 000 € za každé porušenie. Porušenie povinností tohto ustanovenia zhotoviteľom bude považované za podstatné porušenie zmluvy s možnosťou okamžitého odstúpenia od zmluvy.
   5. V prípade, že zhotoviteľ spôsobí škodu na životnom prostredí, je povinný zabezpečiť jej odstránenie a uvedenie kontaminovaného priestoru/pozemku do uspokojivého stavu. V prípade, že tak nevykoná, zabezpečí odstránenie environmentálnej škody objednávateľ a zhotoviteľ je povinný uhradiť náklady spojené s jej odstránením. Zhotoviteľ zodpovedá objednávateľovi za všetky škody spôsobené porušením akejkoľvek povinnosti na ochrany a tvorby ŽP vrátane. Za škodu sa považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku ochrany a tvorby ŽP vrátane nakladania s odpadmi, ak tieto povinnosti podľa tohto článku zaťažovali zhotoviteľa a nie objednávateľa, ktoré boli objednávateľovi uložené. Porušovanie pravidiel ochrany a tvorby ŽP vrátane nakladania s odpadmi zo strany zhotoviteľa oprávňuje objednávateľa bez ďalšieho kedykoľvek od Zmluvy odstúpiť.
2. **Oznamovanie havárií**

V prípade úniku znečisťujúcich látok alebo vzniku havárie, pri ktorom hrozí riziko poškodenia zložiek životného prostredia, je zhotoviteľ povinný oznámiť udalosť určenej kontaktnej osobe objednávateľa (zamestnancovi objednávateľa zodpovedného za realizáciu diela) resp. špecialistovi životného prostredia príslušného závodu MHTH, a. s.

1. **Kontaktné údaje objednávateľa za oblasť ochrany životného prostredia** 
   1. Špecialista životného prostredia MHTH, a. s. - závod Košice (oznamovanie havarijnej situácie)

Ing. Stanislav Dzuričko (nakladanie s odpadmi)

tel. č.: 0905 507 273 (nakladanie so znečisťujúcimi látkami)

e-mail: [stanislav.dzuricko@mhth.sk](mailto:stanislav.dzuricko@mhth.sk)

* 1. Špecialista životného prostredia MHTH, a. s. - závod Košice (znečistenie ovzdušia)

Mgr. Tomáš Hargaš

tel. č.: 055/619 2371

e-mail: tomas.hargas@mhth.sk

# Príloha F – Zmluva o kybernetickej bezpečnosti

Prílohu tvorí samostatný dokument s vlastným číslovaním.

# Príloha G – Všeobecné pravidlá pre partnerské firmy dodávajúce OT infraštruktúru a softvér – Verzia pre verejné obstarávanie

Prílohu tvorí samostatný dokument s vlastným číslovaním.

# **Príloha H – Zoznam subdodávateľov podľa zákona o registri**

|  |  |  |  |  |  |
| --- | --- | --- | --- | --- | --- |
| Zoznam subdodávateľov podľa zákona o registri (v tejto prílohe ďalej len „**subdodávateľ**) | **Údaj o predpokladaných finančných plneniach v prospech subdodávateľa [€]** |  |  |  |  |
| **Označenie (zvyčajne obchodného) registra, v ktorom je subdodávateľ zapísaný, a číslo zápisu** |  |  |  |  |
| **IČO subdodávateľa** |  |  |  |  |
| **Sídlo alebo miesto podnikania subdodávateľa** |  |  |  |  |
| **Obchodné meno**  **subdodávateľa** |  |  |  |  |

# Príloha I – Zoznam subdodávateľov podľa zákona o verejnom obstarávaní

|  |  |  |  |  |  |
| --- | --- | --- | --- | --- | --- |
| Zoznam subdodávateľov podľa zákona o verejnom obstarávaní (v tejto prílohe ďalej len „**subdodávateľ**) | **Údaje o osobe (osobách) oprávnenej konať za subdodávateľa v rozsahu meno a priezvisko, adresa pobytu a dátum narodenia** |  |  |  | Zhotoviteľ týmto na svoju česť vyhlasuje, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia v rozsahu podľa článku 15 ods. 15.2 súťažných podkladov, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela a/alebo činnosti podľa zmluvy, a že u subdodávateľa neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani podľa §10 ods. 4 a §40 ods. 8 zákona o verejnom obstarávaní.  V \_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (podpisy) |
| **Označenie (zvyčajne obchodného) registra, v ktorom je subdodávateľ zapísaný, a číslo zápisu** |  |  |  |
| **IČO subdodávateľa** |  |  |  |
| **Sídlo alebo miesto podnikania subdodávateľa** |  |  |  |
| **Obchodné meno subdodávateľa** |  |  |  |